
§. 1. Uvod, 

Jjogički doslieđnom provedbom pravnog temelja, modernog državnog 
ustrojstva došlo se je danas konačno do zaključka, da je državna zaštita 
individualne pravne slobode kako postulat prava po svom pojmu, tako 
opet predpostava državnog zajedničtva u obće, a konstitueionabie pravne 
države napose. U kojoj formi, te kojim efektom zaštićuje država pojedina 
subjektivna prava, posve je irelevantno po sam pojam prava; nu nije 
irelevantno po pojam pravne države. Iz svakog prava, bilo ono privatno 
ili javno, izvirudi zahtjev njegova subjekta na zaštitu od strane države 
predpolaže jur javnopravni odnošaj pojedinca prema državnoj cielosti t. j. 
državom pružena i uredjena mogućnost zaštite pravnog stanja stvara javno- 
pravni odnošaj i podieljuje pojedincu temeljno javno pravo. 

Privatopravni odnošaj postoji medju koordiniranim osobama, dočim 
javnopravni medju organičko-vlastnom cielosti i pojedinim članovima. Orga- 
ničkovlastna cielost — država — ne samo da podieljuje stalnom javnom 
odnošaju pravni karakter, nego ona ga sama bud neposredno, bud po- 
sredno i stvara. Bez njene produktivne volje nema u obće javnog, a još 
manje javno-pravnog odnošaja. Privatni odnošaj ne stvara nužno sama 
država; ona ga obično već nalazi gotova, samo mu podieljuje po svojoj 
uvidjavnosti pravni karakter. 

Još jedno osobito važno svojstvo javnopravnog odnošaja moramo već 
ovdje odma natuknuti. Dočim privatopravni odnošaj može konkretno reali- 
zirati osoba, koja nije producent pravnog mu karaktera; javnopravni odnošaj 
ne samo da stvara državna vlast in abstracto, već ga ona sama u kon- 
kretnim slučajevima i oživotvoruje. Nu dok stvaranje javnopravnog odno- 
šaja ovisi ob uvidjavnosti državne vlasti, ne smije i ne može njegovo 
konkretno oživotvorenje više ovisiti o miloj njenoj volji, hoće li se, da 
dotični odnošaj bude i ostane pravnim Uz preduvjete stavljene pri samom 
stvaranju mora ga državna vlast oživotvoriti. Ne pokazuje li ona za to 
volje, vriedja ga bud u njegovoj eksistenciji, bud u pravovaljanom pro- 
vadjanju; a pojam prava zahtjeva tad zaštite i opet u samoj državnoj 

vlasti. U pruženoj pravnoj mogućnosti djelotvorne zaštite i pomoći oživo- 
tvorenju javnopravnih odnošaja imamo tražiti pojam upravnog sudovanja 
i upravnog sudišta. 

Državopravna povjest nas uči, da je ono zadnji i težkom mukom 
izvojevani prinos državne vlasti postulatu pravne njene naravi. Ono je 
nakon raznovrstnih pravnih garancija objektivnog i subjektivnog prava u 
modernom državnom ustrojstvu najnovija, al i najzamašnija zaštitna uredba 
pravne naravi državne vlasti i individualne pravne sfere članova državne 
zajednice. 

I prije kakvih tridesetak godina čulo se je na kontinentu glasova, 
koji su uvidjali pojmovnu njegovu potrebu te zahtjevali tomu odgovarajuće 
državno uredjenje, nu državni se je život dugo skanjivao. Da je tomu 
bilo i da ima razloga, koje se nastoji iz samog pojma državne vlasti iz- 
voditi, a lahko i izvodi, ne smijemo ni za čas posumnjati; uvažimo li, 
da ta uredba zasiže donjekle u samo biće državne vlasti ; da ona očevidno 
pretvara pojmovno subordinirani položaj pojedinca napram državnoj vlasti 
u koordiniran pravni odnošaj; da ona zaštićuje pojedinca uprav napram 
onom smjeru državne vlasti, koji je u modernom državnom životu. zvan, 
da bez obzira na interese pojedinaca i skupina konkretno obezbiedi ob- 
stanak te kulturne zahtjeve državnog zajedničtva. 8 toga i pokazuje pravo 
tek u upravnom sudovanju &voju uzvišenu .zadaću te svu snagu neodoljive 
svoje težnje za podpunim i svestranim oživotvorenjem. „Hier ist es, wo 
die wahre Achtung des individuellen Eechts zur Erscheinung kommt; 
hier ist es, wo der Einzelne der gesammten Staatsgewalt gegenflber als 
selbststandiges Eechtssubjekt auftritt."^ 

Englezki je državni život doduše već odavna proveo taj neposredni 
zahtjev pojma prava i pravne države u svom osebujno-narodnom državo- 
pravnom ustrojstvu ; nu kontinent pod uplivom Montesquieu-eve 
nauke i francezkih težnja za mekaničkom trodjelbom državne vlasti te od 
nikog nekontroliranom slobodnom sferom upravne vlasti, posve je pre- 
gledao temeljno načelo englezke uprave, te pošao putem, na kojem je i 
francezki državni život tražio oživotvorenje nepovriedive individualne pravne 
slobode i moderne pravne države. Na tom temelju počiva u Francezkoj 
još i danas više manje zaštita subjektivne pravne sfere protiv povrieda 
sa strane upravne vlasti. 

Abstrahiramo li radikalni liek belgijskog ustava od god. 1830., te 
njemačku osnovu ustavnog uredjenja god. 1849 , trebalo je epokalnih 
Gneistovih radnja o englezkom državopravnom ustrojstvu, da s jedne 
strane pobude državopravnu znanost na življe razmatranje i iztraživanje 
nužne predpostave moderne pravne države, podjedno da pokažu krivi put, 



* Stein, Venvalfcungslehre I. 1. atr. 413. 

kojim je kontinentalna pravna država pošla te način, kojim će jedino moći 
krenati sa te zablude i doći do rezultata, što ga pravna država u svom 
pojmu sadržaje; s druge se je pak strane mogao kontinentalni konstitu- 
cionalizam na temelju neporecivo harmoničkog pravnog razvoja englezkog 
državnog života i individualne pravne slobode osvjedočiti, da pojmovmo 
provedeno ustrojstvo pravne države nije na uštrb svemoći moderne dr- 
žavne vlasti u obće, a ugledu i slobodnom pravnom djelokrugu upravnog 
joj funkcioniranja- napose. 

Prem danas već nije treba ići koga ponapose uvjeravati te mu do- 
kazivati opravdanost i pojmovnu nuždu upravnog sudovanja, ipak nema 
puno evropskih država, gdje je ono kakav takav koren zahvatilo. „Danas 
gdje se u tom pravcu susreće podpuno razvijene sisteme i gotova zako- 
narstva, nije već odlučujući tema, da, već kako treba urediti upravno 
sudovanje . . ."^ Nu još prije dvadesetak i manje godina bilo je tobož 
pravnika, koji su ga .držali luksusom ili najviše možda koristnom, nu ne 
nužnom uredbom, kako se je izrazio ministar Lasser prigodom pretre- 
sivanja pitanja o oživotvorenju austrijskog upravnog sudišta u gospod- 
skoj kući. 

Ako se je pravna znanost prije prvog pokusa konkretnog ostvarenja 
upravnog sudovanja ograničivala lih na to, da iztakne pojmovan zahtjev 
prava i pravne države, ne upuštajuć se u detailno provadjanje temeljne 
misli, opravdava ju u tom sama zadaća pravne znanosti. Uz konkretan 
tek oslon oživljuje i razvija se pravo pravničke djelovanje. Pa tako je i 
sa pravim obradjivanjem upravnog sudovanja. Čim se je ono pojavilo u 
konkretnoj formi unutar državnog ustrojstva, latila se je i pravna znanost 
sdušno svog posla, izpitajuć sada svestrano pravne temelje, na kojima po- 
čiva i koji izazivlju napose takovo državno djelovanje, izvodeć podjedno 
iz njih zahtjeve detailne provedbe; pa prispodabljajuć koli raznovrstno 
provedene konkretne uredbe medjusobno, toli sa znanstveno postignutim 
rezultatima, mogla se je osvrtati i na praktičan uspjeh ovakog ili onakog 
pravnog uredjenja. 

Odkako su monumentalne radnje Bahra, Gneista, Steina, 
Stengla, Schmitta, Sarwey-a i dr. potanko razglobile i razpra- 
vile ne samo biće, zadatak i djelovanje upravnog sudovanja, već svom 
jurističkom oštrinom iztražile i razvile i temeljna principia državopravnog 
djelovanja u obće, a nužne pravne predpostave takova sudovanja napose, 
moglo bi se pričinjati, da je danas u oči takovih auktora već prestala 
potreba ponapose još iztraživati ista pravna načela, te ab ovo počimati 
razpravljanje o upravnom sudištu. 



' Lemayer, Zar Beform des Verfahrens in administrativen Bechtssachen 
in Griinhuts Zeitschrift fiir Privat- und oflfent. Eecht svez. 12. str. 220. 

Ako. po tom pravna znanost i ima poglavito danas, da iztražuje 
pravna načela sadržana u stalnom konkretno jur provedenom sistemu 
upravnog sudovanja pojedinih država; da iztiče nedostatkie i nedosliednost 
njihove provedbe obaziruc se pri tom dakako i na raznovrstno ustrojstvo 
cielokupne državne vlasti, a osobito na uspješno i skladno funkcioniranje 
stalnog provedenog sistema sa ostalim granama organičke državne dje- 
latnosti, ne mogu se već ni pri samom takvom komentatorskom radu 
mimoići mnoga načelna pitanja, odlučna po upravno sudovanje, hoc^emo 
li, da nam rad bude njeke jurističke vriednosti. Pa onda da je javno- 
pravna znanost toli sretna, te da su joj temeljna pravna načela tako čvrsta 
i ustaljena, kako je to u privatopravnoj znanosti; da se bar nazori iz- 
taknutih velikih poboraea upravnog sudovanja slažu u pravnim principima 
i glede pravne naravi predpostava te grane državne djelatnosti; svakako 
bi bilo najmanje bar suvišno upuštati se još samostalno u razlaganje i 
iztraživanje državopravnih načela u obde, a pravne naravi uvjeta upravnog 
sudovanja napose. 

Nu biti de poznato svakomu, koji se iole bavi državopravnom naukom, 
da je jedno od najpriepornijih pitanja i najtežih zasada u razglabanju 
državopravnog života: kako konstruirati pravnu narav ukupne državne dje- 
latnosti; kako pojedinih njenih grana za sebe te opet savezno medju sobom? 
Uza to moramo držati na urau, da zaštita individualnog prava i proti po- 
vriedama od strane državne vlasti nije državopravno načelo, abstrahirano 
induktivnim putem sa raznovrstno uredjenog ustrojstva državne djelatnosti 
te plod razvoja životnih državnih odnošaja, vec da je ona iz sadržaja 
samog pojma subjektivnog prava deducirana logička konsequencija. Upravno 
sudovanje nije ni nikakav samovoljan zahtjev, niti slučajan izum modernog 
državnog ustrojstva, već samo dalnja dosliedna točka modernog zahtjeva 
za pravnim djelovanjem državne vlasti. Ono nije nikakav ni ideal dr- 
žavnog ustrojstva obzirom na individualnu pravnu sferu državljana, već 
tekkonsequentna provedba ideala ljudskog zajedničtva — prava. 

Nestoji absolutna vriednost dobivenih zaključaka jedino u korektnom 
shvaćanju temeljne misli, već isto toliko, ako ne više, u logički valjanom 
provadjanju pravne naravi nužnih joj preduvjeta. U tom se baš pravcu 
pravničkog djelovanja znade često podkrasti pogriešaka, pa ni sami kapa- 
citeti na polju iztraživanja pravne naravi instituta upravnog sudovanja 
nisu ostali uviek i svagdje prosti od njih. 

Uvažimo li još k tomu, da mi u Hrvatskoj do danas ne imamo za 
autonomne poslove te modernom pravnom državom zahtjevane uredbe; 
da Ugarska sad tek nastoji o posvemašnjoj i svestranoj njenoj provedbi; 
da je pravno uredjenje cjelokupne državne djelatnosti u raznim državnim 
zajednicama raznovrstno provedeno; da dakle nebi bilo bez uštrba po 
različite osebujnosti jednostavna te nejuristička aplikacija stalnog jur gdjegod 

raožđa i praktičkim uspjehom uvedenog sistema upravnog sudovanja; ob- 
zirom na sve to držim, da ne će biti suvišno, ako i mi pozornost obratimo 
i na konstruiranje pravne naravi državne djelatnosti u obće ; ako izpitamo 
pravna načela, odlučna po institut upravnog sudovanja, te im onda de- 
tailnom logičkom provedbom uznastojimo opredieliti pripadajuće mjesto u 
ukupnom pravnom djelovanju konstitucionalne državne vlasti. 

§. 2. Pravna država. 

. Ideja pravne države već je od kakvih 30 godina ovamo djelotvornim 
ravnalom razvoja državppravnog, života, te mjerilom čvrstoće individualne 
pravne slobode i pravnog karaktera konkretnog djelovanja državne vlasti. 
Zk političara je^ ona obično geslom i idealom ; za pravnika potenciranim za- 
htjevom i đosliednim rezultatom pojma subjektivnog prava;' „za mnoge pak 
-^ da govorimo sa Steinom — samo sgodna prilika, da mogu o svem, 
što se u državi sbiva, svoje nemjerodavno mnienje izticati . . ."^ 

Kakovo ustrojstvo državnog života zahtjeva; što traži i što sobom 
donosi pravna država? Što je pojam pravne države? Sam nas naziv upu- 
ćuje, da ga imamo tražiti u stalnom odnošaju prava i države. Ako i 
dopustimo, da pravo po svom pojmu ne traži stalne, baš na državnu vlast 
potencirane zaštitne moći, nikako ne možemo i. ne smijemo dopustiti, da 
bi mogla ikad i igdje postojati ljudska zajednica sa državnim karakterom 
bez prava i bez kakve takve zaštite pravnih odnošaja. Pravo sa objektivnog 
gledišta jest norma, ravnatelj medjusobnih odnošaja osobnosti. U samoj 
postavljenoj normi nije sadržana samo uredba stanovitih ljudskih odnošaja, 
već podjedno izrečena s jedne strane jednakost i koordiniranost mogućih 
nositelja dotičnih odnošaja, s druge opet zajamčena mogućnost zahtjevati 
nepovriedivo njihovo uzdržanje te pripravnost državne vlasti vlastitom 
moći pružiti zaštitu protiv eventualnih povrieda bud sa koje strane. Da li 
se objektivna norma očituje u konkretnoj zaštitnoj odredbi, ili je pak ova 
već dosliedno nužni produkt iz predhodne objektivne uredbe, neodlučno 
je kako po pravni karakter zaštićenog odnošaja, tako i po jednakost nje- 
govih nositelja. Odlučno je tek po odnošaj izmed dotičnog zaštićenog su- 
bjekta i same zašitne vlasti. Predhodnom objektivnom uredbom dobiva i . 
taj odnošaj pravni karakter. Bez takvog uređjenja, ako i mogu te smijem 
pozvati zaštitnu vlast na konkretnu uredbu i zaštitu priepornog odnošaja, 
stojim prema istoj samo u faktičnom, ne pravnom odnošaju. Eimska pravna 
pbvjest dovoljno nam pokazuje iztaknutu razlikost pravnog uređjenja te 
težnju za predhodnom objektivnom uredbom medjusobnih odnošaja. Za- 
štitna se vlast pri tom pojmovno ođieljuje od uredjujuće. Ipak nije poj- 
movna potreba, dar se to od ma i u posebnim, organima očituje. 

* Verwaltung8lehre, 2 izd. sv. I. 1. str. 8. 



Digitized by 



Google 



6 

I u najprimitivnije uređjenoj državnoj zajednici mogu se razabrati 
te đvie grane državnog djelovanja. Država postavlja pravne norme, te za- 
štićuje konkretne pravne odnošaje. Ako su mnogi odlični filozofi i državo- 
slovei i mislili, da se u ta dva smjera izerpljuje sva djelatnost i zadatak 
državne zajednice, kao posebne cjelosti sa vlastitim djelokrugom, dapače 
držali takovo uredjenje idealom ustrojstva državnog djelovanja; ono je u 
istinu praktički neprovedivo, pa bi nam državopravna povjest težko mogla 
gdje pokazati sličnog konkretnog uredjenja. 

Istina prvi i nepobitni uvjet obstanku državnog zajedničtva temelji 
se u zadatku cjelosti, da ona abstraktno pravno uredi medjusobne ljudske 
odnošaje te da onda u konkretnom slučaju zaštiti individualnu pravnu 
sferu, ali ipak učiniti državu i njenu vlast jedino običnim i pukim noćo- 
bdijom — kako L as sale posprdno nazivlje takav državni •ideal — nebi 
značilo manje, nego pođkopati državnoj cielosti i zajeđničtvu temelje trajnog 
obstanka i uspješnog životnog* mu razvoja. Takova bi državna zajednica 
svojim postankom doniela na sviet i klicu svoje propasti. Moderni je dr- 
žavni život te djelovanje državne vlasti ponajmanje nalik takovu ustrojstvu ; 
s toga ono ni ne može imati nikakova posla sa pojmom pravne države. 

Državna zajednica kao cjelost ima i drugih zadataka koli obzirom 
na svoju eksistenciju, toli u pogledu razvoja životnih i kulturnih ciljeva 
svojih članova. U promicanju tih ciljeva ponapose se dokumentira samo- 
stalan život posebne državne cjeline. Da tim uvjetima udovolji, stup^* ona 
kao cielost u mnogostručne odnošaje prema svojim članovima i pojedincima ; 
od njene volje ovisi, hoće li takove odnošaje urediti predhodnim obće- 
nitim pravilom ili će ih po volji od slučaja do slučaja stvarati te kon- 
kretno provoditi. 

Sav razvoj državopravnog života te zahtjevi za čvrstim krugom in- 
dividualne slobode idu od vajkada za tim, da se oduošaji cielosti prema 
članovima urede obćenitom predhodnom uredbom; da se i njima, kako i 
odnošajima pojedinaca medju sobom, podieli pravni karakter. Ne samo to, 
nego se je nastojalo državnoj vlasti staviti i stalnu pravnu granicu, iznad 
koje se ona sama iz svoje moći ne bi mogla pravno staviti u bilo kaki 
mu drago odnošaj sa pojedincima. Napram državnoj vlasti u obće stajala 
jeneokrnjiva individualna sloboda, kojoj su učitelji naravnog prava i ugo- 
vornog postanka države tražili izvora i pravnih garancija u naravnom 
prirođjenom pravu čovjeka. Zastupnici ugovorne teorije nisu išli u prvom 
redu za tim, da pronađju jedinstveni način postanka države, te opravda- 
vajući juristički razlog državne vlasti, jer su i sami dopuštali te izticali i 
drugih eventualnosti, već da na jurističkoj podlozi osnuju individualnu 
naravnopravnu sferu čovjeka te ju zaštite protiv agresivij^ svemoći državne 
vlasti. Ne pronikav u naravni zahtjev subjektivnog prava, te ne znajući 
po tom ražiti obezbiedjenje individualne pravne slobode u što intensivnijoj 

zaštiti državom samom uređjene pravne sfere, stavljali su na put bezobzirnoj 
državnoj vlasti njeko vrhunaravno pravo bez stalna sadržaja i obsega. 
Kako se to pravo nije smatralo produktom državne vlasti, već dapače 
nježim njoj na suprot stojećim, tražilo se je i zaštite mu ne u državnoj 
vlasti, već u činjenicama i okolnostima, stojećim izvan i protiv nje. Da- 
kako da ni u takovom shvaćanju i ustrojstvu državopravnog života nema 
ni zere modernog pojma države i državne vlasti. 

Na pitanje, koja su to nepovriediva naravna individualna prava, od- 
govorila je tek. franeezka revolucija nizom čovječjih prava, koja je stavila 
temeljem i granicom pravnom djelovanju državne vlasti u obće. Iz Fran- 
cezke prešla su ta čovječja prava u druge kontinentalne države, pa ona 
i danas figuriraju na čelu ustavnog ustrojstva država. 

pravnoj navavi tih temeljnih čovječjih prava te ob odnošaju nji- 
hovu prema državnoj vlasti u obće se je puno razpravljalo. Danas smo 
prilično na čistu glede njihove jurističke vriednosti. Ne tvore ona stalnu 
neprekoračivu granicu individualne slobode napram državnoj vlasti ne 
samo s toga, što sama po sebi ne imaju još nikakva izvjestna sadržaja; 
već i zato ne, što su ona samo izliev uvidjavnosti i slobodne volje mo- 
derne državne zajednice. Država na temelju svoje samoodlučne najviše 
vlasti, koja se usredotočuje u osobnoj volji organičkog zajedničtva, može 
danas sutra doći i do druge odluke sasma legalnim putem u pogledu te- 
meljnih čovječjih prava svojih članova. 

Da se ipak iz njih uzmogne izvoditi izvjestna individualna pravna 
sfera, moraju ta prava imati kakav takav materijalni sadržaj i obseg. 
Takav ne primaju po volji pojedinaca, već po volji i uvidjavnosti državne 
vlasti. Bez detailne provedbe materijalnog im sadržaja sa strane državne 
vlasti nemaju ona nikakve jurističke vriednosti po slobodnu individualno- 
pravnu sferu članova državne cielosti. Ona i nisu u strogom smislu plod 
težnja za pravnim uredjenjem te zaštitom individualne slobode po državnoj 
vlasti napram istoj, već tek rezultat nastojanja za objektivnim ograničenjem 
državne vlasti napram samoj sebi. Buduć da misao o pravnom ograni- 
čenju napram samom sebi počiva na kontradikciji in ađjecto, možemo i 
smijemo ta t zv. temeljna ustavna prava smatrati juristički samo uvi- 
djavnim regulatorom, stavljenim po državnoj vlasti samoj sebi pri budućem 
i potanjem uredjivanju odnošaja stanovite vrsti. Zato ovako djelovanje dr- 
žavno i ne možemo držati pravno vezanim, jer nitko nema na njihovu 
temelju subjektivnog prava na ovako ili onako pravno uredjenje, kao što 
ni u obće na samo njihovo uredjenje; državna pak vlast ne može biti 
sama sebi pravno obvezana. 

Jest i moderna državna vlast, prem formalno pravno kao najviši je- 
dinstveni izraz organički osobnostne volje državne neograničena, s mate- 
rijalne strane nalazi pravnu granicu svojoj svemoći u vlastitoj pravnoj 

osobnosti. Osobnost t. j\ mogućnost biti subjektom prava i obveza pređpolaže 
već osobnost ; ona je uvjetovana osobnošću s druge strane. Pravna osobnost 
moderne države može eksistirati samo uz eksistenciju pravne osobnosti njenih 
članova; bez te predpostave može postojati čopor robova pod samovoljom 
njihova gospodara — goniča — , ali država modernog, pravnog ustrojstva 
ne. Priznati članovima mogućnost, da budu subjektom prava i pravnih 
obveza koli prema ostalim članovima i pojedincima, toli napram samoj 
državnoj cielosti; kao što i pružiti državnim ustrojstvom mogućnost za- 
štite konkretnih pravnih odnošaja, to je zahtjev moderne države, a pod- 
jedno i pravna granica formalnoj svemoći državne volje. 

Ako objektivno pravno urcdjenje raznovrstnih odnošaja državne cie- 
cielosti prema pojedincima i djeluje ekstensivno po individualnu pravnu 
sferu, ne umnaža ono još samo po sebi rnt en si vnos t jurističke čvrstoće 
tih odnošaja. Za to se hoće ne samo objektivno-pravnog ustrojstva vršenja 
državne vlasti u obće, već i naročito u zaštitu konkretnih pravnih odnošaja 
uređjenog pravnog djelovanja državne vlasti. Moderni konstitueionalizam 
svratio je ponajprije i poglavito pažnju na objektivno pravno uređjenje 
djelovanja državne vlasti, očekujuć odatle i intensivnu jakost objektivne 
norme u službi individualne pravne sfere. Individualna pravna sloboda, 
to je izhođište i konačni cilj, sa kojeg i prema kojem se ima promatrati . 
moderno pravno ustrojstvo državne vlasti i pravno joj djelovanje. Da li 
samo konstitucionalno ustrojstvo državne vlasti, za kakovo se tolikim entu- 
ziazmom zauzimlju prvi državoslovci prošlih decenija, kako A r e t i n, 
Kotteck, Welcker, pa Mohl i dr., te u koliko ono zajamčuje 
nepovriedivost individualne pravne sfere, razjasniti će nam dalnji tok 
razprave. 

Objektivno pravno uređjenje osobnostnih odnošaja medju sobom, 
dakle i prema osobnosti državnoj, jest pređpostava i uvjet individualnom 
pravnom ovlaštenju. Bez objektivnog nema subjektivnog prava. Životno je 
po tom pitanje, kojim će međjusobnim odnošajima ljudskim državna vlast 
podieliti pravni karakter; pa kakve će ođnošaje stvoriti medju sobom i 
svojim članovima, te u koliko će im podieliti pravno svojstvo. Glavna je 
s toga težnja članova, o čijim se odnošajima radi, da i oni sudjeluju pri 
stvaranju i pravnom uredjenju raznovrstnih odnošaja. Sudjelovanje držav- 
ljana — naroda — pri vršenju zakonodavstva, pri stavljanju obćeriitih 
pravnih pravila, prva je točka konstitucionalno doktrine. U tom ona i 
nazrieva najjaču garanciju individualne slobode. 

Buduć da se sva djalatnost državna ne izcrpljuje lih postavljanjem 
pravnih načela ; pa buduć da je narav raznovrstnih izražaja državne volje 
medjusobno različita, a sjedinjenje cjelokupne državne vlasti — sve tri 
njene grane •— u jednom jedinstvenom organu bi bilo pogubno po indi- 
vidualnu pravnu sferu, traži nadalje konstitueionalizam, da naravna razno- 

likost državne djelatnosti nađje izraza i u posebnim samostalnim organima. 
Jedinstvenost i najviši izraz državne vlasti počiva u zakonu i zakonodavstvu, 
kojemu se sva ostala djelatnost državna prilagoditi ima. Na tom temelju 
počiva drugi i zaključni postulat konstilueionalizma — pravna odgovornost 
nBzakonodavnih državnih organa za zakonitost njihova djelovanja. Kolike 
li je hvalospjeve spjevala konstitucionalna struja pravnoj odgovornosti mi- 
nistara za čine vladara; za djela njihova i njihovih podčinjenih. Pa ipak 
vidimo danas, da je individualna pravna sloboda tom odgovornošću jako 
malo dobila na svojoj intensivnosti „Die Ministeranklage ist ein zu plumpes 
Werkzeug; weil si zu viel will, erreicht sie gar nichts"*. . . . „Die Pa- 
nacee der Verfassungen nach franzdsisch-belgischem Muster, die Minister- 
anklage, reicht nieht zum Schutze der Rechte der StaatsbUrger aus • . . ** " 
Ako se i ne obaziremo na puki stranački karakter ukupnog konstuciona- 
lizma, kako ga je živim bojama ocrtao G n e i s t u raznim svojim djelima, 
moramo priznati, ' da taj put nije nikako shodan, da iole kako potencira 
garancije subjektivnog prava. 

Istina, da garancije objektivnog pravnog reda štite i individualnu 
pravnu sferu, pa čim su one jače, tim je i individualna pravna sfera 
čvršća ;'nu i bez obzira na stranački duh konstitucionalnog ustrojstva, 
priznamo li mogućnost subjektivnih prava i napram državovlastnoj cie- 
losti, kao što opet priznati moramo^ da je juristička vriednost subjektivnih 
prava bilo u odnošaju napram komu drago istovjetna, onda moramo usa- 
vr šarati zaštitu subjektivnog prava na njegovoj vlastitoj podlozi, a ne na 
garancijama nepovriedivosti objektivnog pravnog reda. Ako je mojemu 
subjektivnomu pravu objektivni pravni red izvorom i abstraktnim pra- 
vilom, za državnu cielost je on subjektivnim pravom ; ako državna osobnost 
traži zaštitu svomu pravu, moram u modernoj državi imati i ja pravo 
— dokle mi država u obće zajamčnje subjektivnih prava — zahtievati i 
za nje ponapose pravnu zaštitu. 

Tu leži slaba strana konstitucionalnih težnja; tu je i razlog, zašto 
konstitucionalnu državu samo kao takovu ne možemo i ne smijemo još dr- 
žati pravnom državom. I uz zakonito obilježenje djelatnosti državnih organa 
i uz sve pravne garancije za obezbjedjenje kompetencije državnih organa 
ne mora biti još pravne države. Ipak su sve to predpostave i preduvjeti 
moderne pravne države. 

Zakon s materijalnog gledišta jest regulator ljudskih ođnošaja ; on je 
vrelo subjektivnih prava. Dok je zakonodavstvo i njegova konkretna pro- 
vedba, odnosno zaštita spojena konačno u jednom te istom organu, ne 



1 B^hr, Der Bechtsstaat 1864. str. 80. 

» Lemajer kritizirajuć Grtinwalda u Grttnhut' Zeitachrift ftir Pri vat- und 
offen. Recht sve«. 2. (1875.) str. 490. 

može razložao biti govora o čvrstom, temeljem zakona stečenom subjek- 
tivnom pravu. U privatopravnim ođnošajima provađja i oživotvoruje u 
konkretnom slučaju pravo po volji subjekt, pravno različit od faktora koji 
je dotičnom odnošaju pođielio pravni karakter; u javnopravnim, t. j. objek- 
tivnom normom uredjenim ođnošajima državne cielosti prema njenim čl^-. 
novima, provađja i oživotvoruje ih u konkretnom slučaju subjekt, pravno 
istovjetan sa faktorom, koj je odnošaj in abstracto stvorio i pravni mu 
karakter pođielio — naime država. Dakako, da je kompetencija i djelatnost 
joj po naravi u tom slučaju druga, nu sve dotle, dok za jedno i drugo 
djelovanje postoji istovjetan organ, ne ima jurističke podloge, na temelju 
koje bi država posebnom svojom djelatnošdu mogla uspješno iztraživati, 
da li se konkretna provedba zakonodavnog organa slaže sa obćom njegovom 
objektivnom normom, pošto je svaka izjava takovog jedinstvenog organa 
jednake jurističke vriednosti po one, kojih se tiče, a i unutar organičkog 
djelovanja državne osobnosti ; bila sad ista obće ili specialne naravi. Svaka 
njegova izjava jest najviša i neprizivna izreka državne vlasti. Tek razlučbom 
provedbe od zakonodavstva u posebnom provedbenom i zakonodavnom or- 
ganu pruža se juristička mogućnost posebnom djelatnošću državnom ustano- 
viti, da li je u konkretnoj provedbi izražena prava zakonska volja državne 
vlasti. Sad se tek može tražiti i naći slične zaštite za javnopravne odno- 
šaje međju pojedincem i provedbenom državnom vlasti, kakvu zaštitu pruža 
država pojedincu u privatopravnim ođnošajima. U tom je pravcu konsti- 
tucionalizam priprava i preduvjet moderno pravne države. Ako i je raz- 
lučba organa zakonodavnog od provedbenog uvjet obstanku čvrstih subjek- 
tivnih javnih prava, te pređpostava mogućnosti uspješne inđiviđualno-pravne 
zaštite u obće, tek razdieljenje organa provedbenog od ponapose zaštitnog 
pruža mogućnost svestranoj i djelotvornoj zaštiti subjektivnih javnih 
prava. Obično se kao razlozi potonjoj razlučbi navode okolnosti više teh- 
ničke naravi, osobito pak dioba rada, dok se ona u istinu osniva na 
naravi raznovrstnog djelovanja. Iztaknuti taj zahtjev donosi sobom pravna 
država. „U koliko je prosudjivanje navedene povriede subjektivnog prava 
oduzeto sudovanju te prepušteno upravi, ne dolazi subjektivno pravo kao 
takovo, već samo zakon ili pravo u objektivnom smislu do priznanja".^ 

Sam zakonodavni organ ima poglavito đa zaštiti te neposredno i 
zaštićuje objektivno pravo; dakako đa tim može biti, da se eventualno 
zaštićuje — posredno dakle, kako i kod upravnog djelovanja — i subjek- 
tivno pravo ; nu i subjektivno pravo kao takovo, bilo javno, bilo privatno, 
treba takođjer neposredne i potencirane zaštite, a takovo mu pruža po- 
sebno, samostalno djelovanje državno — sudstvo — a posredno i svako- 
lika ostala pravna djelatnost državna. 



* Sarwey, Oeffentliches Becht und Verwaltung8recht8pflege str. 75. 

Ne smijemo ipak ići tako daleko, te u pomanjkanju posebnog, pri- 
vatppravnom istovjetnog samostalnog sudovanja izvadjati zaključak, da u 
takovoj državi ni nema subjektivnih javnih prava. Posebno nezavisno dje- 
lovanjjB državno u zaštitu subjektivnih prava jest samo potencirana ga- 
rancija čvrstoći pravnog stanja protiv povriede bilo s koje mu drago strane, 
ako ista ne potiče od najvišeg i najjačeg izraza organičko-vlastne volje 
državne — od zakonodavne vlasti u materialnom smislu. Nad njim nema 
suda. Za pravo tu ni ne može biti pravne povriede. I bez iztaknute po- 
tencirane garancije može postojati subjektivnih javnih prava. Najočitije 
pokazuje nam se to onom sgodom, kad koja država u njihovu zaštitu ustraja 
tek formalne sudbene garancije, posebno nezavisno sudovanje. Ali njeka 
pravna garancija bilo u čem mora ipak uz svako pravo postojati. 

Pravna država nije istovjetna sa državom, koja poznaje subjektivnih 
javnih prava. 

Svaka pravna država mora biti i ustavna, dočim ustavna država ne 
mora biti i pravna ; kao što opet neustavna država ne može biti pravna. 
„Samo ona država je pravna, u kojoj može pojedinac putem redovite 
tužbe pred sudom osudom i ovrhom doći proti izvršujućoj vlasti do svog 
zakonitog prava". ^ Pa i sam već konservativni St ah I uvidja pravi pojam 
pravne države, prem ga ni iz daleka u detailu proveo nije. „Država treba 
da bude pravna . . . Ona treba da pravac i granice svoje djelatnosti, kao 
što i slobodnu sferu svojih gradjana puteni prava točno označi, te nepo- 
vredivo osigura . . .".^ 

Moderna pravna država „teži za sličnim zaštitnim uredbama za javna 
prava, kakve postoje za privatni saobraćaj; za uredjenjem sudbene vlasti 
nad odnošajima pojedinaca prema javnom biću".' Je li nepovriedivost in- 
dividualne pravne sfere postigla u modernoj pravnoj državi svoj ideal, po- 
kazati će budućđost; mi samo mimogred iztičemo, da su i sudci ljudi, 
pa da bi moglo na jednom izroniti pitanje: quis custodiet custodes ipsos? 

§. 5. Subjektivno javno i privatno pravo. 

Objektivna je norma temelj i vrelo subjektivno-pravnom ovlaštenju. 
Mi ne niječemo, da stalno subjektivno ovlaštenje može biti razlogom te 
poticalom postanku objektivne norme, ali i takovo ovlaštenje dobija svoj 
nedvojbeno pravni karakter tek postankom samog objektivnog prava. 

Tekom razvoja ljudskog đružtvenog života mnogo se je koječega sma- 



* L. v. Stein, Rechtsstaat and Verwaltang8recht8pflege u Gninhuts Zeit- 
schrift . . . svez. VI. str. 54. 

* Stahl, Bechts- und Staatslehre svez. II. str. 137. 

» Lemajer, Zur Befonn des Verfahrens ... u GruĐhuts Zeitschrift . . . 
svez. 12. str. 222. 

tralo pravom; mnogi su se međjusobni ljudski ođnošaji krstili pravnima, 
kojim danas toga svojstva ne priznajemo. S druge opet strane današnje 
đružtveno stanje stvara posredno, bud neposredno sve više novih odnošaja, 
podieljujuc njima kako i drugima, koji su do danas bili pravno ivelevantni, 
pravni karakter. 

Svako subjektivno pravo izvire iz stalnog pravnom normom uredjenog 
odnošaja osobnosti, medju sobom. Kolike i jest jurističke vriednosti narav 
raznovrstnih odnošaja po medjusobno razlikovanje samog prava; za spo- 
znanje pravnog kriterija u obde ne pružaju nikokva uspješna oslona. Sa- 
držaj prava, t. j. materijalna podloga konkretnom pravu, jest promjenljiv ; 
on ne pruža momenta sposobna za pojmovnu oznaku prava u obde. „Sa- 
držaj prava ide tokom povjesti, pojam prava ostaje isti, dok postoji čo- 
vječanstvo; a u pozitivnom pravu utjelovljuje se pojam prava u sadržaju, 
uredjenom prema vremenim životnim odnošajima".^ Pravni karakter jest 
samo dodatak raznim odnošajima, koj doduše bez njih kao samostalna, 
djelotvorna potencija u realnom životu ne obstoji, ali koj u svietu ab- 
straktaog spoznanja ima svoje opredieljeno mjesto ; koj ima svoje posebno 
obilježje i poseban sadržaj. Kakvog idealnog prava i pravnog stanja ne 
ima, a ne može ni da bude. 

Da vidimo, što predpolaže i što sadržaje u sebi taj dodatak; što je 
pojam subjektivnog prava? Objektivno pravilo je vrelo. To stoji. Samo se 
moramo sad pitati, u čem se pokazuje i što sadržaje to svojstvo objek- 
tivne norme obzirom na pravne odnošaje? Što je bitna razlika izmed 
pravnih i nepravnih odnošaja ili čina? I u tom smo danas prilično na 
čistu. Stalna pravna garancija oživotvorenju i nepovriedivosti konkretnog 
pravnog odnošaja i subjektivnog prava jest sadržaj izvornog svojstva objek- 
tivnog pravila za pravni karakter odnošaja. 

Što imamo razumjeti pod pravnom garancijom -^ zaštitom? Mo- 
gućnost prisil.nog pravnog provedenja nije bitno obilježje subjektivno- 
pravnog odnošaja ; inače bi morali poreći pravni karakter mnogim odno- 
šajima, kojim sasvim mirne duše priznajemo, a i možemo priznati unatoč 
pomanjkanju prisilne pravne provedbe pravnu narav. Pače „obstanak prava 
ne ovisi pojmovno niti o obstanku pravna sredstva, a još manje o vrsti i 
obsegu takovog".^ 

Pravnici su doduše zadojeni materijalno i procesualno na daleko 
razvijenijim rimskim i modernim privatnim pravom, vični smatrati javnu 
tužbu jedinim mjerilom i neizbježivira znakom subjektivnog prava. Da 
ipak još ni danas nije privatno pravo identično sa tužbovnim pravom, 



^ Leuthold, OeffeDtIiches Interesse and offentliche EIlage im Verwaltung8- 
rechte a Anoalen des deutschen Keichs god. 1884. str. 373. 

* Leutholđ, Oeffentlichea Interesse ... u Analen . . . 1884. str. 363. 

držim, da mi ne treba napose iztieati. A čemu da se onda još nadamo 
u pogledu javnog, pa medjunarodnog prava — tih državnim težnjama 
pogibeljnih prognanika prošlih vjekova; tih sumnjivih i macuhinskom 
brigom njegovanih pojava modernog državnog razvoja? Jest istina „uz- 
kradivanje javne tužbe na polju javnog prava jest zadnje zaklonište poli- 
cajne države",^ ali to ipak ne smeta, da javno pravo i bez tužbe, u ko- 
liko ga samo objektivno pravilo ustanovljuje, poput cedra na Libanonu 
razkužuje svojim osvežujućim dahom kužni zrak neobuzdane samovolje; 
a svojim obstankom već teži i sili za što jačom i sjegurnijom pravnom 
mogućnosti svoga oživotvorenja i nepovriedivosti. „Svaka pravna norma 
pa dosljedno i svaki pravni zahtjev nosi sobom tendenciju za prisilnom 
provedbom".^ 

Niti u tužbi, niti pritužbi, a bome niti u molbi ne leži često uspješna 
zaštita subjektivnog prava, već prvu i temeljnu garanciju državnu prav- 
nomu stanju u obće imamo tražiti u zdravom državnom organizmu i sve- 
strano pravno provedenom ustrojstvu ukupne državne djelatnosti te poje-^ 
dinih njenih grana za sebe i medjusobno. Uz preciznu pravnu oznaku 
kompetencije pojedinih državnih organa nužna je i medjusobna pravna 
sveza i nadopunjenie. Država je djelotvorno sposobna samo u svojim or- 
ganima. Doklegod se u organima kriju ljudi, mora i može država raču- 
nati sa njihovim nedostatcima i slaboćama. Da uslied ovih objektivno 
pravna kompetencija državna u pojedinom slučaju ne mora i ne dolazi 
uviek do faktična izražaja, ne treba napose naglašivati. Za to treba da se 
država poštara za posebne organičke kompetencije, koje će izpitavati sa 
gledišta bilo objektivnog, bilo subjektivnog prava pravovaljanost državnog 
djelovanja drugih organa, te prema tomu potvrdjivati, promienjivati ili 
dokidati njihove odredbe i rješitbe. Pravna kontrola unutar cielokupne 
državne djelatnosti, uz disciplinarnu, kriminalnu te privatopravnu indivi- 
dualnu odgovornost nosioca državnog organstva, jest samo nužna konse- 
kvencija postavljenog temeljnog pravnog načela obzirom na okolnost, što 
objektivna norma sama sobom ne može još doći do realne provedbe i 
vriednosti. 

Uslied težnje prava u obće za strogo objektivnom pravilu odgova- 
varajućim konkretnim oživotvorenjem, pa uslied raznih drugih okolnosti, 
kojima ćemo kašnje razpravljati, traži i moderni razvoj javnog te medju- 
narodnog prava sličnih zaštitnih uredaba za postignuće pravovaljanosti 
konkretne provedbe pravnih odnošaja i njihove nepovriedivosti, kakve su 
u zaštitu privatopravnih odnošaja jur uvedene. U pogledu javnog prava 



1 Bahr, Bechtsstaat str. 134 

« Seuffert, Recht, Klage, Zwang8Voll8treckung u Grfinhuts Zeitschrift . 
8vez. 12. 8tr. 618.; Gierke, u Schmoller Jahrbuch 1883. av. 4. str. 79. op. 1. 

jasno govori moderna pravna država; dočim u području medjunarodnog 
prava obranižki sudovi, pa različiti kongresi, konferencije itd. 

Sad da predjemo na posebno obilježje subjektivnog prava, koje je 
još i danas priepornim pitanjem u pravnoj znanosti, naime na razsudbu 
svakom pravu nužnog odnošaja. Što razumjevamo pod odnošajem ? Što je 
temelj i predpostava pravnom odnošaju u obće? Dvie struje u pojimanju 
subjektivnog prava moramo u kratko objasniti. 

S jedne je strane označio H e g e 1 subjektivno pravo kao zaštićenu 
volju; s druge pak Ihering kao zaštićen interes. 1 jedan i drugi ima 
svojih pristaša, ali i jedna i druga je teorija jedoostrana. Kao što nema 
abstraktne volje — htjenja — bez konkretna sadržaja; tako nema ni in- 
teresa bez konkretne volje, koja uprav svojom moći, onom nječem, što 
tvori sadržaj interesa, podieljuje vlastitost interesa. Htjeti se može uviek 
samo nješto ; a da nješto postoji u interesu stalnog subjekta, treba opet 
konkretne volje, koja to nješto hoće i koja ga uzvisuje do ljudskog interesa. 
„Ein Wollen ohne Interesse ist ein Wollen ohne Motiv." Schoppenhauer. 
Svaki interes predpostavlja, odnosno u pojmu interesa sadržan je stalan 
odnošaj; odnošaj izmed stanovite volje i onog, što ta volja na izvjestan 
interes uzdiže. Zašto to volja čini; što ju je na to potaklo; što ona od 
toga očekuje, ne spada već ovamo; tim se bave druge znanosti, a ne 
pravna. Dosta da volja u tom nješta nazrieva i uvidja interes stanovita 
subjekta. Pojmovno ne mora biti nosioc produktivne volje te nosioc sub- 
jektivnog interesa identična osoba. Volja može htjeti ne samo za sebe, 
već i za drugog; ona može i za drugog podići nješto na stepen interesa. 
Kao što nema interesa bez stalne volje, tako ga nema niti bez istodobnog 
subjekta. Volja i nosioc su nerazdruživi uvjeti obstanku stanovitog interesa. 
Ako N e u m a n n^ luči interes u objektivnom i subjektivnom smislu, to 
se ima s tim slično, kao i sa slučajem prava u objektivnom i subjektivnom 
smislu. Kao što i objektivna norma kao takova ima svog interesiranog 
subjekta u osobnosti državne cielosti, tako i Neumannov objektivni 
interes za znanost i umjetnost ima svog stalnog subjekta u većem ili 
manjem broju interesiranih. Istina, „zaštita javnog (obćeg) interesa zašti- 
ćuje nužno i bezbroj interesa pojedinaca, a da tim ne stvara subjek- 
tivnih prava";* istina, ona ne stvara iz pojedinih interesa, koji takodjer 
obzirom na pravno uredjenje obćeg interesa dolaze do posredne pravne 
zaštite, subjektivna prava tih posrednih interesenata, ali ona podieljuje 
obćem interesu pravni karakter, zaštićuje pravno obći — javni — in- 



^ Das offentliche Interesse ... u Annalen des deutscbeo B. god. 1886. str. 
382 

'Jellinek, Sistem des subjekti ven offentlichen Bechte str. 42., slično Ihe- 
ring, Geist des rom. Bechts III. str. 339. 

teres, koj u državnoj cielosti kao posebnom nosiocu nalazi svog pravnog 
subjekta. 

Pristupi li subjektivnom interesu objebtivno pravno uredjenje ; objek- 
tivnom normom pružena i uređjena zaštita njegovom nespriečivom oživo- 
tvorenju, postaje dotični interes temeljem i podlogom posebnom pravnom 
odnošaju napram svima, koji se u tom odnošaju nalaze ili bi se mogli 
naći. Nezaštićen interes tvori faktične odnošaje, dočim objektivnom normom 
uređjen i zaštićen pravne. Objektivnom normom zaštićena interesirana za 
nješto volja tvori subjektivno pravo. 

Pođignućem pukog interesa na subjektivno pravo stvara država pravne 
odnošaje koli napram sebi toli napram drugim priznatim pravnim subjek- 
tima. Ona podieljiije ponajprije interesiranora subjektu osobnost. Priznaje mu 
mogućnost biti ne samo subjektom prava napram ostalim jednakopravnim 
osobnostima, već i napram samoj sebi. Ona mu pruža pravnu mogućnost, 
da objektivno pravno ustanovljenim putem traži oživotvorenje i zaštitu 
svog subjektivnog prava. Taj pravni ođnošaj prema državnoj cielosti sma- 
tramo javnim; dočim onaj prema drugim osobnostima privatopravnim. 
Odnošaji, u kojima čovjek živi napram drugim ljudima pa napram dr- 
žavi ne moraju biti pravni. Interesi za takove odnošaje mogu postojati, 
pa i postoje, samo što ih objektivno pravo nije našlo za shodno pravno 
urediti t. j. objektivnim pravilom ustanoviti uvjete i način te eventualno 
i pravna sredstva za njihovo oživotvorenje. Pravni odnošaji i jedne i druge 
vrsti mogu nastati samo posebnim djelovanjem državnim. Odnošaji, što 
nastaju pukim interesom stanovitog subjekta napram stalnom objektu, jesu 
faktični bez pravna karaktera i pravne zaštite. 

Preduzeti kakovo razlikovanje interesa po njegovoj naravi, koje bi 
moglo biti od njeke pravne vriednosti, nije moguće. Interes sam po sebi 
ostaje uviek isti; on označuje samo odnošaj stanovite volje napram stalnom 
objektu. Niti motivi interesirane volje ne mogu biti podlogom, sa koje 
bi se mogla preduzeti kakva pravno relevantna razdioba ljudskih interesa. 
Sa gledišta pak objekta, t. j. onog nječeg, na čem volja stvara i ima 
stalna interesa, moglo bi se doduše razlikovati i interese; ali u tom po- 
gledu, prem bi raznolikost interesa bila upravo neizcrpljiva, polak sveg 
toga ne bi imala baš nikakve jurističke vriednosti. Produktivni moment, 
koj uzdiže nješto do interesa stanovite osobe, ne leži u tom nješto, u 
objektu interesa, već u volji, koja ga stvara posebnim subjektivnim inte- 
resom. Iz tog ujedno vidimo, gdje možemo i moramo tražiti pravno rele- 
vantan momenat razlikovanju interesa. Jedino u pravnoj razlici interesi- 
ranih osobnosti može ležati i pravno relevantna razlika samih interesa. 

Yeć sam više put imao prilike iztaći, da je osobnost čisto pravni 
pojam, abstrahiran sa raznovrstnih pravnih odnošaja i pravnih efekata. 
Naravne osobnosti nema, već samo pravne; bila ona pojedinac čovjek ili 

pak zajednica ljudi korporativna značaja. Nema po tom nikakve jurističke 
razlike izmed ođnošaja, koje stvara i u kojima se nalazi individualna bud 
kolektivna osobnost. 

Mi običajemo govoriti o javnim — obćim — i privatnim interesima, 
te onda na tom temelju po uzoru Eimljana lučimo sve pravo u privatno 
i javno. Sejdel, Stengel, Sarwey, Gareis i dr. drže, da javno 
pravo zaštićuje javne interese, privatno pak privatne. Hoćemo li s toga, 
da upoznamo narav javnog i privatnog prava, moramo biti ponajprije na 
čistu sa razlikom interesa u javne i privatne, da na njihovom temelju 
uzmognemo onda ustanoviti razliku javnih i privatnih prava. *Mi govorimo 
i osobnostima javnog te privatnog prava; o javno- i privatopravnim oso- 
bama. Eazlika ne leži u tom, da bi javnopravne osobnosti mogle biti 
samo subjektom javnih, dočim privatopravne samo privatnih prava; jer i 
javnopravne osobnosti mogu biti i jesu i subjekti privatnog prava, kao 
što opet privatopravne osobe javnih prava. Eazlika leži izvan kruga pravne 
sposobnosti raznovrstnih osobnosti. 

Organičko ustrojstvo izricanja volje jest juristički istovjetno kod svake 
korporativne osobnosti; bilo to u korporativnoj zajednici države, bilo u 
drugim korporativnim zajednicama. Volja korporativne osobnosti tvori ovdje 
i ondje za članove zajednice višu vlast. Nu vlast državna posve je po svojoj 
naravi različna od vlasti drugih korporativnih zajednica. Vlast državna 
vlada nad osobama — nad članovima, — ona namiće iz vlastite moći, 
na temelju vlastite organičke slobodne volje svojim članovima bezuvjetne 
dužnosti i obveze, te ih sili na njihovo izpunjenje ne pitajuć i ne tražeć 
njihove privole. Tu vlast ne dieli moderna državna cielost sa nikakvom 
bilo individualnom bilo korporativnom osobnosti unutar svog organičko- 
vlastnog obsega i zajedničtva. Protivni ili odstupajući nazori ne stoje 
čvrsto i jedino na modernom državopravnom ustrojstvu, već imaju pred 
očima izumrle državne konstelacije, te grade svoje nazore na historičkom 
razvoju moderne državne vlasti iz sredovječnih jedinstvenost državnu raz- 
tvarajućih elemenata ili iz individualno absolutističkog vršenja državne 
vlasti prošlih vjekova. Jest, ne samo država kao organičko-vlastna cielost, 
već i razne korporativne zajednice, kao što su obćine, mogu vršiti takovii 
vlast, ali što je odlučno, one ju ne vrše iz svoje vlastite moći kao na- 
ravnu pripadnost njihovog korporativnog zajedničtva, već samo kao povje- 
reno dobro izrekom i dozvolom uvidjavnosti svemoćne državovlastne cie- 
losti. Danas biva to samo pravnim uredjenjem, objektivnom pravnom 
normom tako, da na njenom temelju nastaje pravni odnošaj državne 
osobnosti i ovlaštene osobnosti korporativne zajednice. Mi imamo pogla- 
vito na umu obćinu, jer je ona najvažniji autonomno-korporativni faktor 
u modernoj državi. Po odnošaje ipak, koje korporativna zajednica na te- 
melju državne vlasti može stvarati napram svojim članovima, nije odlučan 

njen originalitet, odnosno izvedivost, već sama državna vlast; okolnost 
naime, da je korporacija pravno ovlaštena, da državnu vlast vrši, a 
po tom da ona sama može stvarati pravne odnošaje unutar svoje pravne 
sfere Državna cielost ima interesa na tom, da i obćina vrši državnu vlast, 
nu objektivna pravna uredba jest poglavito u interesu same korporativne 
zajednice ; obćina dakle može izvoditi subjektivno pravo na vršenje povje- 
rene državne vlasti protiv eventualno protupravnog uticanja državne cie- 
losti u tu pravnu sferu. 

Eekli smo, da je za interes odlučna volja. Kako svaka volja, tako i 
volja t. j. vlast državna i obćinska može stanovito nješta podići do sub- 
jektivnog vlastitog interesa. Njihova volja može imati interesa na ovom 
ili onom; pa i na ovakom ili onakom uredjenju interesiranog objekta. 
Interes, o kom odlučuje njihova volja, jest interes osobnosti državne, 
odnosno obćinske — jest interes cielosti, kao. posebne samostalne jedinice. 
Kako svaka osobnost, tako i osobnost državna te obćinska može imati 
i ima svojih vlastitih ciljeva i interesa.. Ti interesi nisu interesi članova 
dotičnih korporativnih zajednica; niti oni moraju biti istovjetni sa inte- 
resima svih članova skupa ili većine; oni nisu plod samo sadašnjosti već 
i prošlosti i budućnosti. Komercijalna, a možebit još i jača neprijateljstva 
država medju sobom , možda i radi neznatnih medjusobno nanesenih 
uvrieda, bome nisu u interesu niti pojedinaca niti svih skupa članova za- 
jednice, ali ih neodoljivo zahtjevaju interesi časti, ugleda, a i ravno- 
pravnosti same državne cielosti. I veliki obćinski nameti slabo se slažu 
sa individualnim interesima obćinskih članova, ali što sve pomaže, kad ih 
zahtjevaju interesi obćinske cielosti. Da dakle interes državni te obćinski 
ne mora odgovarati niti biti identičan sa konkretnim interesima članova, 
tom nas dan na dan poučava državni život. To nam je i neoborivim 
dokazom, da uz interese pojedinaca, većine i skupnosti članova dotičnih 
korporativnih zajednica, posebnim samostalnim tokom teku vlastiti inte- 
resi korporativne cielosti, kao nezavisne potencije. Uprav radi toga čini 
mi se, da je dosliednije interese tih korporativnih zajednica nazivati 
javnima, a ne obćima — Gemeininteresse — , jer u tom izrazu leži mo- 
gućnost krivog mu tumačenja. 

Svojstvo javnosti ne podieljuje stanovitom interesu neizvjestna mno- 
žina interesiranih ljudi, pa ma i na stalnom teritoriju; sve to nije do- 
voljno, već tom odlučuje lih vlast ni položaj upitne korporativne za- 
jednice, čijem se interesu radi. Pod javnim interesima razumjevamo 
interese, što ih stvara i ima stanovita korporativna zajednica, kao poseban 
vlastitom voljom o svojim interesima odlučujući faktor, izvršavajuć državnu 
vlast. Pod privatnima pak interese pojedinaca i zajednica bez obzira na 
vršenje državne vlasti. 

2 

Ne stoji s toga nazor Thona, Leutholđa pa Bierlinga i đr., 
da interese javne nije u obće moguće staviti naprama interesima pri- 
vatnim tako, da bi javno pravo zaštićivalo samo interese javne, a ne 
i privatne pojedinaca, jer da javni interesi nisu drugo, van agregat in- 
teresa pojedinaca, kako je i javnopravna zi^ednica skup svih pojedinaca. 
Javni interesi da se po tom u zadnjoj liniji svadjaju na interese pojedi- 
naca. Ako se javni interesi^ a osobito njihova pravna uredba i zaštita i 
mogu sudarati sa interesima privatnih članova, ne možemo zaniekati, da 
interesi javni često idu vlastitim putem, ne obaziruć se na interese pri- 
vatnika , pače negirajuć ih ; a to nam dovoljno dokazuje, da interesi 
javni imaju svog posebnog subjekta, koj niti u zadnjoj liniji nije iden- 
tičan sa nosiocima privatnih interesa. 

Objektivnom normom uredjena i zaštićena interesirana volja tvori 
subjektivno pravo. Buduć da je u samom pojmu interesa nužno sadržana 
i volja, možemo se, ali samo u tom smislu, zadovoljiti samom riečju in- 
teres. Objektivnom normom uredjeni i zaštićeni javni interesi tvore javno- 
pravne odnošaje izmedju korporativne cielosti te članova u pogledu ure- 
djenog interesa cielosti; dočim opet uredjeni objektivno-pravno i zaštićeni 
privatni interesi tvore privato-pravne odnošaje, makar i izmedju pojedinaca 
i korporativne cijeline. Obzirom na raznolikost zaštićenih interesa naziv- 
ljem© onda i normu, koja ih objektivno-pravno uredjuje, javnim i privatnim 
pravom. 

Pravnom uredbom raznovrstnih interesa stvara država pravne odno- 
šaje medju nosiocima zaštićenih interesa. Svaki pravni odnošaj predpolaže 
pravno ovlaštenu i pravno obvezanu osobnost. Svakomu pravu s jedne 
strane odgovara pravna dužnost s druge strane. „Pravo i dužnost su ko- 
relatni pojmovi".^ Iz abstraktnog pravnog zahtjeva prema svima nastaje 
konkretni prema stanovitoj u samom odnošaju nalazećoj se osobi. 

Kako stoji sad sa ovlaštenim subjektom unutar javno- i privato- 
pravnih ođnošaja? U privatopravnim ođnošajima stoji pojedinac ili kolek- 
tivna zajednica kao takova prema pojedincu ili kolektivnoj zajednici kao ta- 
kovoj nasuprot. U javno-pravnim pak mora biti bud ovlaštena, bud obvezana, 
bud ovlaštena i obvezana, ali u različitim subjektima sama državna vlast. 

Pitanje je samo, da li je pravno, odnosno pojmovno moguće, da po- 
jedinac i nejavnopravna zajednica bude javnopravnim ovlaštenikom napram 
državnoj vlasti? Jesu li u obće moguća individualna javna prava? Pro- 
tivnici subjektivnih javnih prava tvrde, da je javno pravo objektivna 
norma, koja uredjuje samo kompetenciju i djelovanje državnih organa; 
ono je, ako se hoće, subjektivno pravo same države. Pa pošto je to njeno 
izključivo subjektivno pravo, ne može ono biti podjedno pravo pojedinaca. 

Garancije ili pače prisilu imala bi tad država pružiti proti samoj sebi, a 
to da je ne^misao itd. 

Glede garancija smo već govorili. Primjećujemo samo, da se baš 
moderna pravna država na tom tobožem nesmislu temelji, te da se ona 
posve slaže sa zadatkom i ukupnim djelovanjem državne zajednice u obde. 
Svako pravo stvara čitav niz pravnih odnošaja ili jur postojećima podie- 
Ijuje pravni karakter. Pravo bez pravnih odnošaja jest neprovediva pred- 
stava. Ako dakle na temelju javnog prava ne rnogu nastati pravni odno- 
šaji izmed državne vlasti i članova državne cielosti, onda ni samo ure- 
đjenje te objektivna norma ne može biti pravnim uredjenjem, pravom 
u obće, već faktičnom, instruktivnom uredbom organičkog djelovanja dr- 
žavne vlasti. Zaniječemo li mogućnost javnopravnih odnošaja, zaniekali 
smo i plod najtemeljitijeg pravnog iztraživanja naravi državne vlasti i 
njene djelatnosti; zaniekali smo mogućnost posebne osobnosti državne. 
Osobnosti bez pravnih odnošaja, bez izrične mogućnosti biti nosiocem 
prava i obveznosti nema. Nu tim smo zaniekali ne samo mogućnost javnog 
i medjunarodnog, već i samog privatnog prava. Zar se pravni zahtjev pri- 
vatopravnog povriedjenika na državnu vlast za zaštitu svog prava ne 
osniva na pravnom odnošaju ! ? Zar taj odnošaj nije javnopravan ! ? Zar bi 
mogli govoriti još o državi, gdje državna vlast ne bi zaštićivala bar pri- 
vatopravnu sferu svojih podanika!? Zar znamo za državu, koja se ne bi 
držala pravno obvezanom štititi pojedinca bar protiv protupravnog napadaja 
drugih privatnika? Ta ni azijatske despocije ne idu tako daleko. Moguć- 
nost javnopravuih odnošaja, mogućnost individualnih javnih prava, nosi 
dakle sobom već sam pojam moderne države. Nu zato ipak ne smijemo 
držati, da svakim objektivno-pravnim uredjenjem državne djelatnosti na- 
staju podjedno i individualna javna prava. 

Stanovita objektivno-pravna uredba može biti na korist pojedincima ; 
može eventualno i proširiti individualnu slobodnu sferu, a da tim još ne 
stvara javnopravni odnošaj međju državnom vlasti i pojedincem; da tim 
ne utemeljuje individualno javno pravo. Javnost sudbenih kriminalnih 
razprava dolazi, u prilog i pojedincima, ako i ne tvori subjektivno javno 
pravo pojedinaca naprarn državnoj vlasti na obdržavanje javnosti. Diplo- 
matička zaštita državljana u inozemstvu, u javnom interesu pružena i 
uredjena, prem dolazi poglavito u korist pojedincu, ne tvori ipak njegovo 
subjektivno pravo. Država može u konkretnom slučaju uzkratiti takovu 
zaštitu iz viših javnih interesa, a da tim ne povriedi ničije javno pravo. 
Ovakove probitke javnopravnih uredaba za pojedince zovemo pogriešno re- 
fleksna prava. Pogriešno, jer u tim slučajevima nema govora o ka- 
kovom pravu. 

Kako ćemo samo sada u konkretnom slučaju, pri pojedinoj objektivno- 
pravnoj uredbi moći razsuditi, da li na njenom temelju nastaje individu- 

alno javno pravo ili ne ? Koji će nas momenti objektivnog uređjenja moći 
skloniti, da u konkretnom slučaju sa stalnošću možemo uztvrđiti, da je 
tom uredbom stvoreno i individualno javno pravo? 

Subjektivno pravo predpolaže subjektivni interes. Pravna uredba i 
zaštita individualnih interesa jest uviek i u interesu javnom, interesu dr- 
žavnom, jer je pravna uredba i zaštita ljudskih pravnih odnošaja prvi i 
temeljni postulat državnog ?ajedničtva. Ali taj interes tiče se samo ab- 
straktnosti i obdenitosti, nipošto pako pojedinih konkretnih slučajeva, koje 
bi valjalo pravno zaštititi. Privatno pravo ne samo da krije u sebi pri- 
vatne interese, već ih ono i pravno uredjuje poglavito u interesu pojedi- 
naca, te ih se u njihovu interesu i pravno zaštićuje. Država konkretnim 
riešavanjem priepora i zaštitom ne ide za ostvarenjem objektivnog prava, 
već za oživotvorenjem i nepovriedivosti subjektivne pravne sfere svojih 
podanika. 

Podlogu javnopravnim odnošajinaa tvore samo interesi javnovlastne 
eielosti. Oielost ima interesa za vršenje državne vlasti u ovom ili onom 
pravcu nad svojim članovima. Iz takvog vršenja državne vlasti nastaju 
konkretni javni odnošaji. Odnošaji sami mogu već unapried biti uredjeni 
abstraktnim pravilom ili ne. Samoj državnoj vlasti baš ne mora biti to- 
liko stalo za abstraktnim pravnim uredjenjem odnošaja eielosti prama 
članovima, koliko samim članovima, jer se tim državnoj vlasti u kon- 
kretnom slučaju stavlja njeko ravnalo i zaokružen obseg slobodnom dje- 
lovanju. Pa država s toga i preduzimlje objektivno pravno uredjenje javnih 
odnošaja često u poglavitom interesu svojih članova ; osobito pak moderne 
težnje za što širom i čvršćom individualnom pravnom sferom uplivaju na 
ovakovo uredjivanje od strane državne vlasti. Zato ipak može biti sluča- 
jeva, da i danas još državna cielost uredjuje javnopravna odnošaje i kon- 
kretno djelovanje državne vlasti u poglavitom i izključivom interesu dr- 
žavne eielosti ; kao što i u svakoj pravnoj uredbi konkretnog državnog 
djelovanja leži i interes eielosti, samo što on često izčezava pred očitim 
interesom članova. Državna cielost i sama hoće, da odgovara postulatu 
moderne države u obće ; i ona hoće, da konkretno djelovanje organa bude 
u svim slučajevima jednako ; da odgovara abstraktnoj njenoj volji i uredbi ; 
ali još više teže za takovim pravnim uredjenjem članovi državne zajednice ; 
još snažnije se iztiče njihov interes, kojem za volju onda država uredjuje 
objektivno pravno svoje konkretno djelovanje. Odlučan je dakle momenat 
pri izpitavanju subjektivnosti javnopravnih odnošaja; pri iztraživanju, da 
li se na njihovu temelju mogu izvoditi individualna javna prava ; da li 
su i članovi ovlašteni subjekti javnopravnih odnošaja — okolnost, je li 
konkretna pravna uredba preduzeta u naročitom interesu članova ili pak 
državne eielosti ? 

Buđuć đa interesi cielosti stoje u savezu sa interesima članova ; pače 
se međjusobno često i popunjuju. a znadu se i identifikovati, biti de u 
konkretnom slučaju često dosta mučno, osobito u pomanjkanju svakog 
formalnog kriterija, ustanoviti, je li sbilja stvoreno individualno javno 
pravo ili samo objektivna norma u interesu cielosti; nu ipak će se iz 
cielokupnoga sadržaja konkretne uredbe, te iz naravi samog odnošaja, a 
osobito iz težnje i borbe interesa članova i cielosti ili recimo iz duha 
vremena opredieliti moći svrha konkretnog uredjenja te misao i težnja, 
koja je pri tom pratila državnu cielost i zakonodavnog joj organa. Ti su ^ 
momenti odlučni i de lege ferenda. 

Posao je puno lakši, gdje nam i formalna pravna sredstva pružaju 
oslona pri riešavanju stavljenog zadatka. Ipak ne smijemo lih na temelju 
formalnih kriterija ključiti na eksistenciju materijalnog subjektivnog javnog 
prava; jer kao što može materijalno javno pravo postojati bez formalnih 
konsekvencija, tako opet mogu pojedincu pristojati formalna pravna sred- 
stva, a da ipak nema materijalna javna prava. Lučiti možemo po tom 
subjektivna javna prava u formalna i materijalna. Istina, individualnih 
javnih prava nema materialnih i formalnih, ved samo jedinstvenih subjek- 
tivnih javnih prava. Ako ih lučimo ipak tako, činimo to samo, da iztak- 
nemo medjusobnu razliku, što je za nepovriedivost i konkretno oživotvo- 
renje njihovo u jednom slučaju objektivnom normom pruženo pravnih 
djelotvornih sredstva, dočim kod drugih toga ne nalazimo. Ali zato su i 
jedna i druga subjektivna javna prava. Pravna sredstva ne odlučuju 
mogućnosti subjektivnih prava. 

Pravna sredstva za oživotvorenje subjektivnih prava mogu biti raznog 
oblika i razne krieposti. Eazvoj modernog javnog prava traži u svoju za- 
štitu ista pravna sredstva, kakva postoje i za zaštitu privatnih prava. Ime 
samo — istina — ne odlučuje, već uredjenje njegovo, te svrha, koja se 
ima i može njim postići; nu pod tehničkom oznakom krije se često već 
i stalan pojmovan sadržaj, s toga je i razumljiva borba za stalne oznake. 
Postoji li objektivno pravno uredjenje stalne djelatnosti državne vlasti u 
interesu članova državne zajednice, te za obezbiedjenje i proširenje indi- 
vidualne pravne slobode, pa su pojedincu pružena i dielotvorna pravna 
sredstva — zvala se ona tužba, pritužba ili kako mu drago — u zaštitu 
objektivnom uredbom zajamčenog subjektivnog prava, onda govorimo o 
formalnom individualnom javnom pravu. Manjkaju li samo sredstva, dočim 
ostali uvjeti pređleže, govorimo o materijalnom subjektivnom javnom pravu. 
Eksistencija materialnog subjektivnog javnog prava ne samo da teži, već ono 
samo sobom i donosi k a k V u takvu pravnu garanciju svoje eksisten- 
cije, jer bez ikakove zaštitne uredbe obstanka i nepovriedivosti ne možemo 
razložno držati ni subjektivno pravo eksistentnim. Nu može se dogoditi, 
da formalnim pravnim sredstvima u zaštitu pravnog stanja ne služi te- 

meljem materialno individualno pravo, već objektivna težnja za čim inten- 
zivnijim i uspješnijim načinom oživotvorenja objektivnog pravnog reda 
državne cielosti. Pojedinac tu ne traži zaštitu svog subjektivnog prava, jer 
mu takovo nije ni povredjeno, već čistoću objektivne norme ; on radi za i 
u interesu cielosti. On je organ državne cjeline. Najeklatantniji slučaj na- 
lazimo kod t. ZV. popularne tužbe. 

Slično vidimo i kod refleksa objektivnog prava. Ako su pojedincu i 
pružena pravna sredstva, da putem posebnog djelovanja državnog zahtieva 
diplomatsku zaštitu u inozemstvu ; da traži ništetnost cielog postupka radi 
izključenja javnosti kriminalne razprave: nisu ta pravna sredstva uredjena 
u zaštitu individualnog javnog prava, već u interesu strožeg vršenja 
objektivne norme i očuvanja nepomutive joj čistoće. 

Kod subjektivnih javnih prava odciepljuje se volja, koja stvara javni 
interes i javno pravo, od naročitog subjekta samog zaštićenog interesa. 
Volja državne cielosti hoće i stvara stanovit javni interes, ali ona pođ- 
jedno hoće, da taj interes pravno uredi i zaštiti na uhar — u naročitom 
interesu — individualne slobode : ona hoće, da subjektom stalnog pravno 
zaštićenog interesa budu napose članovi državne cielosti, a ne ona sama 
kao nosioc produktivne volje. Subjektivno javno pravo kao takovo stoji 
u nerazdruživu savezu sa državnom cielošću; sa njenom državovlastnom 
osobnošću. Izvan obsega i vlastnog kruga državne cielosti ne može biti 
niti subjektivnog javnog prava. Samo u dodiru i abstanku s njom eksi- 
stira i javno individualno pravo. Država ne stupa u javnopravnim odno- 
šajima kao posebna samostalna potencija napram svojim članovima; kao 
što opet ni članovi ne stupaju kao posebne jedinice napram cielosti, već 
država stupa kao cielost, u kojoj je i pojedinac kao član sadržan, napram 
pojedincima, -ali u svojstvu njihovu kao članovima cielosti. Oba se momenta 
moraju sticati. „Es gentigt also nicht đie einseitige Zweckbeziebung 
des fraglichen Verhiiltnisses auf das Gemeinwesen — diese fehlt nie bei 
Eechtsgeschaften desselben — sondern es bedarf der zweiseitigen 
publicistischen Eichtung".' 

Na temelju subjektivnog javnog prava nastaje uzki osobni vez medju 
ovlaštenikom i državovlasnom cielosti. Zato ovlaštenik i ne može njim 
razpolagati kao privatnim pravom; pače ne može ga se niti odreći, osim 
s voljom državne vlasti. Dočim subjektivno privatno pravo pripada poje- 
dincu bez obzira na odnošaj, u kom on moguće stoji prema državnoj 
vlasti kao posebnom za sebe stojećem faktoru, pripada mu javno pravo 
samo kao članu državne cielosti, te upravo baš radi tog njegovog članstva. 
Pojedinac mora stupiti u stvoreni javnopravni odnošaj, ili bolje on se u 
njem pravno nalazi, prem njegova volja nije trebala, da pripomogne po- 
stanku i konkretnoj uredbi takovog ođnoškja. Sama državna cielost bez 

pravna uticaja njenih (lanova odlučuje, hoće li đa pravno uredi javne 
ođnošaje, pa koje i u koliko će ih individualizirati i usredotočiti u osob- 
nosti pojedinaca, kao u posebnom subjektu; kao i to, da li će i kakva 
pravna sredstva pružiti u zaštitu te individualne javnopravne sfere. Upli- 
vati doduše mogu na državnu vlast razne okolnosti, te ju moralno siliti 
i davati pri tom direktivu, nu konačna odluka zavisi ipak o njenoj volji. 
I volja pojedinca može biti nužna za postanak stanovitog javnopravnog 
odnošaja, ali ta volja ne pomaže stvarati i uredjivati dotični javnopravni 
odnošaj, već je samo uvjetom, da državna cijelost upitni javnopravni 
odnošaj ostvariti uzmogne. 

Moderni razvoj državnog ustrojstva i života karakterističan je sa tri 
smjera : Objektivno pravno uređjenje djelatnosti državne u cijelosti i poje- 
dinostima; težnja za indiviđualiziranjem javnih prava u osobnosti pojedi- 
naca; konačno stvaranje sve više javnih interesa, te javnopravnih odno- 
šaja izmed članova i cielosti, podieljujuć podjedno mnogim privatnim 
interesima karakter javnosti, te privatopravnim odnošajima karakter javno- 
pravnih, t. j. stavljajuć ih u savezni vlastni odnošaj prema državnoj cie- 
losti. Socijalističke težnje idu upravo za posvemašnjom absorbcijom pri- 
vatopravnih odnošaja u javnopravnima. Današnje vodno, pa građjevno 
pravo jest javnog karaktera ; đočim je kod Eimljana uredjivalo lih pri- 
vatne ođnošaje pojedinaca, bilo dakle privatopravnog karaktera ili je sa- 
činjavalo slobodnu individualnu sferu, za koju se objektivna norma brinula 
nije, bili dakle pravno irelevantni čini. Pravno uređjenje individualne 
sloTiode napram državnoj vlasti, dakle i ograničenje individualne slobodne 
sfere u interesu državne cielosti, jest javnopravnog karaktera; stvara 
pravne ođnošaje medju državovlastnom cielosti i njenim članovima. Mnienje 
mi se Neumannovo^ čini stoga bezrazložnim. 

Ako i je državna volja pri stvaranju javnopravnih odnošaja posve 
slobodna, te po svojoj uvidjavnosti odlučuje, ne bi mi nikako mogli sma- 
trati privatni odnošaj medju pojedincima bez ikakva upliva državne vlasti 
na nj i dodira s njim javnopravnim, makar ga objektivna norma takovim 
i okrstila, te sa svog gledišta smatrala. Zašto ne? Jer nema nužne pred- 
postave; nema nikakova odnošaja medju državnom cielosti i članovima 
obzirom na konkretnu provedbu pravna odnošaja. Stalan odnošaj, istina, 
prima pravni karakter od objektivne norme, a javnopravni ona i sama 
stvara, ali podloga javnosti stanovitog odnošaja leži ipak u samom odnošaju 
napram državovlastnoj cielosti, a ne lih u abstraktnoj normi. Uz ovakav 
priuzdržaj i obrazloženje odgovara nazor Pražakov historičkom razvoju 
javnopravnih odnošaja, te današnjem jim pravnom ustrojstvu. ^ 

* Das offentliche Interesse und Annalen . . . 1886. str. 413. 

* Die priĐcipielle Abgrenzung der CoĐpetenz ... u Archivu fiir offentliches 
Eecht sv. IV. str. 259. si. 

Državu, kao subjekta imovinskih prava, običajerao još i danas ne 
samo nazivati posebnim imenom fiskus, nego i smatrati ju bićem razli- 
čitim od đržavovlastne cielosti. Ako su Eimljani, ne poznavajuć u državi 
javne vlasti pravne osobnosti, sposobne biti subjektom prava i obveza, 
imali za to pravna razloga, današnji ga pravnički sviet nema. ^Fiskus je 
država u svojim imovinsko-privatopravnira i javnim odnošajima. On je i 
u prvom slučaju država".' Odlučnu važnost dobiva oznaka države kao 
fiskus tim, što ona pod tim imenom stupa medju privatnike pojedince, 
te priznajuć i za sebe mjerodavnima ustanove privatnog prava, zalazi u 
privatopravne odnošaje sa istima 

Pitanje je samo, da li država, kao organičke -vlastna cielost nad po- 
jedincima može, te kada se ima smatrati fiskusom, t. j. pravnom osob- 
nošću, coordiniranom ostalim pravnim osobama u državi i izvan nje? 
Kad bi joj obzirom na njenu državnu nadmoć išli zanijekati pojmovnu 
mogućnost privatopravnih odnošaja, morali bi si. biti i sviestni konsekven- 
cije takove tvrdnje. Prije svega morali bi joj zaniekati samoopredieljenje, 
samoodluku, to eminentno bitno svojstvo svake pravne osobnosti, tim da- 
kako svojstvo osobnosti u obće. Pa onda bi li smjeli još govoriti o 
pravnoj svemoći državne vlasti, kad joj ne bi ovamo priznali mogućnost, 
da ovim ili onim načinom po svojoj volji radi oko unapredjenja i posti- 
gnuća svojih ciljeva? 

Temeljem svoje osobnostne samoodluke može država, pa moderna i 
stupa medju privatnike uviek, kada se nada, da će tim putem bud 
uspješnije, bud isto tako postići svoj cilj, kako bi ga i na temelju svoje 
državne vlasti postići mogla. Istom gdje to rad naravi samog posla ili 
s drugih razloga činiti ne može, ondje tek stupa ona sa svojom vlašću na- 
pram članovima. Nu država ne stupa prema različitom svom ss^ojstvu kao 
posebna osobnost; država je uviek država, te i u svojim privatopravnim 
poslovima djeluje i pokazuje se ona prema pojedincima u istim organima 
i uredbama — kako to biva pri vršenju državne vlasti u obće. 

Ako država temeljem svoje samoodlučne volje i može stupati u 
privatopravne odnošaje sa pojedincima, za pitanje, da li se konkretni od- 
nošaj ima smatrati javno- ili privatopravnim, ne može biti mjerodavna formalno 
izrečena njena volja, da ona ove ili one vrsti odnošaje smatra javno-, druge 
pak privatopravnima. tom može odlučiti samo narav upitnog pravnog 
odnošaja; okolnost, kakov položaj zauzimlje pojedinac u tom ođnošaju 
prema državnoj cielosti, te prema interesu, koj dotičnomu ođnošaju služi 
temeljem. Nf ma se dakle država samo ondje smatrati privatopravnim sub- 
jektom — fiskusom — gdje ona to naročito hoće i iztiče, te gdje se ona 
za riešavanje nastalih priepora iz konkretnih odnošaja podvrgava civilnim 



1 Wach, Handbuch . . . str. 92. 

sudovima — kako se u tom pogledu odlikuje franceski državni i upravni 
život — već svuda, gdje to narav stvorena pravna odnošaja sobom donosi. 
Prancesko upravno pravo naime drži samo ondje državu fiskusom^ gdje se 
privatni imovinski poslovi države obavljaju u privatno-imo- 
vinskoj formi, pa su onda samo tu zvani civilni sudovi riešavati prie- 
pore. Gdje pak bilo materialni, bilo formalni iztaknuti uvjet manjka, gdje 
se n. pr. u interesu javne uprave sklapaju sa pojedincima makar na temelju 
medjusobna sporazuma pravni poslovi, to se takovi odnošaji drže naravi 
javno-pravne, te o njima odlučuju same upravne oblasti i upravna sudišta, 
a ne civilni sudovi. 

Odatle podjedno uvidjamo, da nisu niti oblasti, zvane za riešavanje 
priepora, shodan kriterij za ustanovljenje pravne naravi države u kon- 
kretnom pravnom odnošaju, kao niti za ustanovljenje javnog, bud pri- 
vatnog pravnog karaktera odnošaja u obće. I civilni sudovi imaju često 
da odlučuju o javnopravnim pitanjima, kao što n. pr. odlučuju uviek o 
dopustivosti zahtjeva tužitelja na državnu vlast, dakle o javnom pravu. 

Imovinskopravni poslovi takodjer nisu odlučan faktor, pošto imo- 
vinska prava tvore velik odlomak u javnim pravima u obče. 

Sama formalna volja državna, koja stvara stanovit pravni odnošaj, 
ne može u protuslovju sa naravlju samog pravnog odnošaja odlučiti bud 
javnom, bud o privatnom mu karakteru. Voljom državnom jur stvoren 
pravni odnošaj treba da nam pruži dokaz o svom karakteru. Pravni od- 
nošaj med pojedincem i državom imade se samo onda smatrati privato- 
pravnim, a država subjektom privatnih prava, kad pojedinac ne stupa u do- 
tični pravni odnošaj svojim članstvom, svojom pripadnošću k državnoj 
cielosti, te bez svoje volje, pače i protiv iste, već kad je njegova volja 
isto tako važan i odlučan faktor pri stvaranju konkretnog pravnog odno- 
šaja, kao i volja državne cielosti; kad volja pojedinca ravnopravno sa 
voljom državne zajednice uređjuje objektivnu stranu pravnog odnošaja; 
kad njegova slobodna volja nije samo uvjet postanku, već i aktivni su- 
producent samog pravnog odnošaja; kad država u dotičnom pravnom 
odnošaju zauzimlje posve koordiniran položaj sa pojedincem, makar ona 
uživala i k^kve pravne prednosti i makar za riešavanje eventualnih prie- 
pora ne bili nadležni redoviti civilni sudovi. Državna cielost, stupajuć u 
upitni pravni odnošaj ne vrši državnu vlast, već kao i svaka druga pravno 
sposobna osobnost stupa prema objektivnom pravilu u odnošaje, koji se tim 
razlikuju od njenih javnopravnih odnošaja. 

§. 4. Djelovanje državne vlasti. 

Država je pravno i organieki-djelatno sposobna korporativna osobnost. 
Sama sobom donosi država na sviet i stalno organičko ustrojstvo. Bez 
organa, t. j. bez ljudske volje i čina, u kojima i putem kojih djeluje sama 

državna cieiost, nema države. Iz tog razabiremo, da država bez ustava, 
t. j. stalnog organičkog ustrojstva za vršenje volje državne ejeline ne 
može postojati. Ne mora to biti objektivno pravno uredjeno; samo orga- 
ničke vršenje državne vlasti dovoljno je. Mi dakako danas razumijevamo 
pod ustavom samo objektivnim pravilom uredjeno organičko vršenje dr* 
žavne vlasti. 

Kako se djelatna sposobnost osobnosti u obće očituje u vlastitoj 
volji i činima, tako i državna. Nije ipak moguće odlučiti volju od čina tako, 
da svako za sebe kao poseban faktor djelovati može. Kao što razložno 
nema abstraktne volje bez stalna sadržaja, bez nužne djelatnosti, tako je 
u svakom sviestnom činu nužno sadržana i stalna volja. U tom leži po- 
grješka Steinove nauke o temeljnom lučenju državne djelatnosti na- 
pose u volju i čin. 

Svakomu činu uvidjavne volje lebdi , pred očima stalna svrha, cilj; 
Ako ustanovljenje idealne svrhe državne zajednice i ne spada u djelokrug 
pravnika, iz raznovrstnih uredaba i djelatnosti države upoznaje on ipak 
njihov motiv i cilj, ja kojim teže. U toj raznovrstnoj svrsi imamo tražiti i 
temelj lučenju djelovanja državne vlasti. 

Pravo je temelj obstanku svake ljudske zajednice, ponapose pak dr- 
žavne. Pravno uredjenje individualne slobode jest uvjet čvrstoći i mirnom 
razvoju zajedničke cielosti. Ako abstrahiramo pretjeranosti naravnopravne 
teorije, misao, da pojedinac u zajednici traži osiguranje svoje individualne 
slobode, da u njoj traži nepovriediv krug pravne svoje sfere, kao temeljna 
svrha državnog zajedničtva neda se poreći. „Država i pravo su nerazdru- 
živi pojmovi. U ostvarenju prava ostvaruje država prvu klicu svoje vla- 
stite ideje". ^ Pojedinac očekuje od cielosti zaštitu individualne slobode; 
državna pak cielost, da mu istu pružiti može, treba da pravno opredieli 
i uredi krug, unutar kojeg se može pojedinac slobodno kretati, te raču- 
nati na zaštitu protiv eventualnih napadaja. Dva se dakle pravca poj- 
movno osobito iztiču u djelovanju državne vlasti : objektivno uredjivanje i 
konkretno zaštićivanje individualne pravne sfere. Pravna zaštita uključuje 
riešavanje nastalog priepora prema objektivnoj uredbi. Svrha pravnom 
riešavanju konkretna priepora nije čistoća objektivnog prava, već zaštita 
individualne pravne slobode; čistoća je samo odsjev zaštite. Buduć da 
privatno pravo uredjuje ođnošaje, koji nisu tek produkt državnog zajed- 
ničtva, već vlastitost ljudske raedjusobnosti u obće, to je i konkretna nji- 
hova uporaba, a tim i provedba objektivnog prava prepuštena uvidjavnoj 
volji pojedinaca, bez nužnog sudjelovanja državne cielosti u slici konkretne 
provedbe objektivne norme. 

Uz raedjusobne ođnošaje stupa pojedinac obstankom državne zajed- 
nice u raznovrstne ođnošaje i prema cielosti. Razvojem zajedničkog života, 

^ Bahr, Der Rechtsataat str. P. 

pa uslied kulturnih težnja zajeđaičtva nastaje sve više takvih odnošaja. 
Oni su uvjet i potreba, da državna eielost uzmogne zadovoljiti takvim tež- 
njama. Tu se pokazuje djelatnost državna u posebnom, novom obliku. 
Nastojanje i djelatnost državne cielosti u tom pravcu ne razlikuje se od 
nastojanja i djelovanja pojedinca. Kako pojedinac ide za očuvanjem svoje 
eksistencije; za unapredjenjem materialnih i duševnih si sila, tako i dr- 
žavna zajednica. U tom se djelovanju baš koncentrira sva životna snaga dr- 
žavne cielosti. Moderni državopravni život traži napokon danas objektivno 
pravno uredjenje i takovih odnošaja članova napram državnoj cielosti. Cim 
je njihovo pravno uredjenje svestranije provedeno, tim biva i garancija 
individualne slobode jačom i podpunijom. „Samo izradba upravnog prava 
ustanovljenjem nepovriedive pravne sfere pojedinaca tvori garanciju slo- 
bode, na što onda samo od sebe sliedi i sudovanje . . .".* 

Pravno uredjivanje raznovrstnih ljudskih odnošaja, zaštita individu- 
alne pravne sfere, te djelovanje za obstankom i kulturnim napredkom 
zajednice izcrpljuje ukupnu djelatnost državne cielosti, tvori ciel državne 
vlasti. Zakonodavstvo, sudovanje i uprava jesu pojmovne grane dr- 
žavne vlasti, jesu državna vlast u raznim smjerovima. Trodjelba državne 
vlasti u gornjem smislu nije dakle slučajno lučenje funkcija državnog dje- 
lovanja, niti je ona plod težnje za razdiobom rada, več rezultat spoznanja 
naravi i ciljeva vlasti državne zajednice. Makar sve tri grane djelovanja 
bile sjedinjene u jednom jedincatom državnom organu, narav . njihove 
raznovrstnosti ipak i tu proviruje. Što sama ta narav, što težnja za čistim 
nepovriedivim stanjem individualne pravne slobode dovele su danas do 
toga, da se naravna raznovrstnost očituje i u posebnim samostalnim or- 
ganima; da se ona i vanjskim vidljivim načinom provodi. 

Zakonodavna vlast pojmovno postavlja pravna pravila za uredjenje 
odnošaja pojedinaca medjusobno, te državovlastne cielosti napram člano- 
vima. Produkt njene djelatnosti -r- dakle pravna pravila — jesu zakoni. 
Samo na temelju upoznaje historičkog razvoja državnog života, te poli- 
tičkih narodnih težnja, biti če nam jasno, zašto organ zakonodavne vlasti 
u svim modernim konstitucionalnim državama vrši i drugih funkcija dr- 
žavne vlasti. Narodno zastupstvo ima se juristički smatrati jedinim na- 
rodnim reprezentantom. Pa da se stane na put absolutističkoj samovolji ne 
samo pri vršenju zakonodavstva, već i sudovanja, a ponapose upravne 
vlasti, mislilo se je nadi najuspješnijih garancija u sudjelovanju ili ka- 
kvomgođ uticanju narodnog zastupstva u vršenje tih vlasti. Da bi to 
moglo biti i opasno po individualnu pravnu slobodu, nije se uvidjalo. 
Buđud da je djelovanje zakonodavnog organa ipak danas u glavnom na- 
pereno na vršenje zakonodavne vlasti, običajemo nazivati sve njezine akte 



8arwey, Oeffentliches Eecht und Verwaltung8recht8pflege str. 133. 

zakonima; nu da iztaknemo pojmovnu razliku, koja izmeđ raznih akata 
postojati može, govorimo o zakonima u formalnom i materijalnom smislu. 
Svaki akt zakonopravnog organa, ma on pojmovno spadao upravnoj ili 
sudbenoj vlasti, svakako jest zakon, te ima sve formalne uvjete i poslie- 
dice takovog, samo ga u razliku materijalnog, t. j. pojmovnog zakona 
zovemo formalnim. 

Sudovanje ili sudbena vlast ima da zaštiti individualna pravnu sferu 
riešavajud prema objektivnom pravu konkretni priepor. I kriininalni su- 
dovi zaštićuju subjektivnu pravnu sferu, riešavajud prema 'objektivnom 
pravilu konkretan priepor izmed državne cielosti i pojedinaca. Glavnu 
važnost ima za nas ipak sudbenost civilna. Pregledamo li kompetenciju 
organa sudbene vlasti po svim konstitucionalnim državama, opaziti ćemo 
sad više sad manje, da se oni bave i takovim poslovima, koji pojmovno 
ne spadaju pod djelokrug sudbene vlasti. U tutorstvenim, skrbničkim, 
nasliedstvenim i dr. poslovima svakako treba zaštite indiviđuajnoj pravnoj 
slobodi — nu više napram diskrecionalnoj provedbenoj državno) vlasti, nego 
li prama pojedincima, pošto se pri tom obično ne radi o riešavanju- kon- 
kretna priepora. . • 

Odnošaj, što ga sudbena vlast zauzimlje prema zakonodavnoj, bazira 
na samoj naravi sudbena djelovanja: da u slučaju pravna priepora prema 
objektivnom pravu ustanovi i zaštiti individualnu pravnu sferu,; da oživo- 
tvori i obezbiedi subjektivno pravo. Fiat justitia et pereat mundus. Sud- 
bena vlast ne pozna druge svrhe i cilja svomu djelovanju, do tih samoga 
prava, kako iztiče Stahl. U toj svrsi zrcali se najjasnije odnošaj njen 
prema zakonodavnoj vlasti. Bezuvjetna pokornost, te svestrano priznavanje 
i uvaženje zakona, to je načelo djelovanja sudbene vlasti. Oni je sliepo 
orudje zakona i s toga baš najčvršća garancija individualnoj pravnoj slo- 
bodi. Zato i jesu njeki poslovi, koji po naravi svojoj pripadajo upravnoj 
vlasti, u doba, kad je kod upravnog organa volju prava i zakona redo- 
vito zamijenjivala uvidjavnost i razni javni ciljevi, u težnji za strogo 
pravnim im provadjanjem povjereni organu sudbene vlasti. 

Ako i jest sama zakonodavna vlast najbolji tumač vlastite volje ; 
dakle bi se u konkretnom prieporu moglo ponajprije očekivati, da će sub- 
jektivno pravo strogo u duhu objektivne norme doći do priznanja, kad 
bi ga riešavao te zaštićivao sam organ zakonodavni, ipak bi ujedinjenje 
obih tih vlasti u jednom organu u velike bilo na uštrb individualnoj 
pravnoj sferi. Eazlikost pravnih nazora obzirom na konkretan priepor ne 
proizlazi toliko iz objektivne norme, koliko iz raznovrstnog promatranja i 
shvaćanja naravi okolnosti i čina, na temelju kojih prema objektivnoj 
normi nastaje subjektivno pravo. Uza to volja zakonodavne vlasti posve 
je samostalna, ničim ne vezana; pr a vno uredjenje ljudskih odnjošaja nije 
mjerilo njenom djelovanju, već njenim produktom ; ona odlučuje,..kojira će 

odnošajima pođieliti pravni karakter, te kakve krieposti da isti bude ; dočim 
je sudbenoj : vlasti postavljeno jur pravo jedinim mjerilom i ciljem. 
Ako dakle konkretna rješitba zakonodavnog organa i ne bi bila materi- 
jalnim jzakonom, imala bi ona obzirom na jedinstvenost organa sve nje- 
gove formalne uvjete i posljedice. S toga modema pravna država traži 
podpuno Izlučenje pojmovno-sudbenog djelovanja 'vz djelokruga organa za- 
konodaviiB vlasti. Očuvanje pak čistoće objektivnog prava i njegova ne- 
povriedivDst ne tvore djelokruga sudbene vlasti, već organa, koji ga je i 
stvorio. Sama zakonodavna vlast ima da razjasni i ustanovi smisao objek- 
tivnog ptava, ako ono u konkretnim slučajevima ne dolazi po njenoj volji 
do uporabe. To je ne samo bitnost i pred postava njenog djelovanja, po 
kom je samo ona vlastna podieljivati odnošajima pravni karakter, već i 
rezultat njene zakonske neobvezatnosti ; te pravnog položaja, što ga unutar 
državovlastnog organizma prema drugim vlastima zauzimlje. 

Današnji parlamenti još popriek sami odlučuju koli o subjektivnom 
pravu svojih članova, toli o čistoći objektivnog prava prigodom provedbe 
izbornog akta. Da su to pojmovno različiti čini državne vlasti ; da odluka 
subjektivnom pravu ne spada pojmovno pod organ zakonodavni, doka- 
zuju nam države sa sto i sto godišnjim ustavnim životom, koje odluku o 
subjektivnom pravu, o subjektivnoj legitimaciji članova podieljuju sudbenoj 
vlasti, đočim ob objektivnom ostavljaju parlamentu. Engleska i Švetska pro- 
vele su taj pojmovni zahtjev moderne pravne države, a i Ugarska ga je 
zak. čl. XXXIII. od god. 1874. §. 89. u principu priznala te povjerila 
odlutu kr. kuriji, ali ga životu provela nije. Ni zakonska osnova u uredbi 
upravnih sudišta nema u tom pogledu nikakve ustanove. Koli dvojbenim 
zaštitnicima subjektivnih prava mogu biti stranačkim duhom vodjeni kon- 
stitucionalni parlamenti, pokazuje nam dobro poznata epizoda iz ustavo- 
pravnog života austrijskog parlamenta od god. 1880. — 

Kao treću granu djelatnosti državne vlasti označili smo upravnu 
vlasf. često se govori o upravi u širem i užem smislu, pa se pod onom 
razumjeva sva djelatnost državna, koja se ne bavi postavljanjem obćih, 
abstraktnih pravnih pravila, koja dakle obuzima i sudbenu vlast Nu ako 
se već hoće napram zakonodavstvu, kao pravnom regulatoru ukupnog dr- 
žavnog života, staviti cjelokupno ostalo djelovanje državne vlasti, svakako 
bi -današnjoj mu pravnoj naravi više odgovarao naziv provedba i proved- 
bena vlast, nego li uprava i upravna vlast. Naziv pak uprava u širem smislu 
u. ostalom bi, kad već hoćemo, da imamo nješto u širem i užem smislu, 
više dolikovao za jedinstvenu oznaku cjelokupnog djelovanja državne vlasti ; 
dakle državne vlasti kao djelujućeg faktora. Nu ovakovo lučenje ne služi 
ni najmanje na razbistrenje pojmovnih oznaka. Ne smije se pitati, je li 
što ovako ili onako u širem ili nepravom smislu, već što je ono po na- 
^aravi svojoj ; što je pravi njegov smisao i pojam ? Upravna je vlast po- 



Digitized by 



Google 



30 

sebna forma ili vrst djelovanja državne vlasti uz zakonodavnu i sudbenu, 
pa samo kao takovu treba da ju pravnik pojmovno shvati i označi. 

Pošto smo djelokrug zakonodavne i sudbene vlasti pozitivno označili 
i ograničili, svakako će biti najtočnija oznaka upravne vlasti, označimo li 
ju negativno kao svekoliko djelovanje državne vlasti, koje ne spada poj- 
movno ni pod zakonodavnu ni pod sudbenu. Najtočnija za to, jer je dje- 
lovanje upravne vlasti tako ranogostručno i bujno, da ga je težko svestrano 
obuzeti pojmovnom oznakom, a da nebi dobila izgled jednostavnog nabrajanja 
pojedinih funkcija; osobito uvažimo li još, da razvoj modernog državnog 
zajeduičtva zahtieva sve više novih i raznovrstnih djelatnosti od upravne 
vlasti; pa da i zakonodavna te sudbena vlast državna bud u neposrednoj 
bud u posrednoj liniji za istim* ciljem teže i rade. Pozitivno izrečeno 
možemo označiti upravu kao djelovanje države u interesu obstanka i kul- 
turnog razvoja državne cjeline te oko unapredjenja materijalnih i kulturnih 
težnja njenih članova — uz izključenje dakako djelovanja sudbene i zako- 
nodavne vlasti. 

Jedinstveno središte ukupne djelatnosti moderne države leži u zako- 
nodavstvu. Ono ustanovljuje objektivnom normom organičke ustrojstvo 
ukupnog djelovanja državne vlasti ; ono uredjuje kompetenciju pojedinih 
državnih organa; ono izdaje norme za obezbieđjenje i unapredjenje inte- 
resa državne cielosti i njenih članova; ono ustanovljuje konačno i uredjuje 
pravne odnošaje izmed državne cielosti i njenih članova. Nu od abstraktne 
norme do željenog efekta dalek je put. I kad bi moglo postojati tako sve- 
strano i savršeno zakonodavstvo, da bi sve moguće odnošaje unaprieđ 
abstraktnim pravilom uredilo, još bi trebalo posebnog djelovanja državnog, 
da volju zakonodavstva u konkretnom slučaju provede, da konkretno oživo- 
tvori objektivno uredjene pravne odnošaje, kako bi se postigla željena 
svrha. To je pojmovna i temeljna, ako u praktičnom državnom životu i 
ne najvažnija zadaća upravne vlasti. Ta posebna grana državne djelatnosti, 
po naravi svojoj različna od abstraktnog pravnog uredjivanja ođnošaja, jest 
i danas još samo jedna strana upravne vlasti, koju zovemo provedbom. 

Težko je ipak uviek od akta zakonodavne vlasti preći odmah na 
konkretnu provedbu. Cesto treba još i abstraktnih provedbenih propisa, 
koji ako i ne ustanovljuju baš noy a prava j dužnosti, uredjuju način i potanje 
uvjete, kako se imadu zakonom postavljena prava i dužnosti u konkretnim 
slučajevima provoditi. Oni uredjuju unutar zakona nove i potanje pravne 
odnošaje izmedju organa državne vlasti u konkretnoj provedbi i članova 
cijelosti ; i n i pravno opredjeljuju konkretno djelovanje državne upravne 
vlasti. Osim toga uvidjaju se često kod samog konkretnog provadjanja 
zakona razni ođnošaji i okolnosti, koje bi trebalo u obće ili u detailu na 
pose urediti, a što zakon nije učinio; pače samim provadjanjem nastaju 
novi ođnošaji i djelatnosti, koje takodjer treba abstraktno urediti, a što 

Ziakou nije mogao učiniti. Često upravo zavisi o shodnom uređjenju takovih 
pojava polučeig'e svrhe zakonske norme. 

Jer se provedbena vlast po svom organičkom ustrojstvu starati ima 
za ujspješnu provedbu zakona, priznaje joj se pravo, a i dužnost, da ta- 
kove pojave napose abstraktno uredi. Uspješne provedbe bez mogućnosti 
abstraktnog uređjivauja odnošaja ne može se praktički zamisliti. Dakako 
da se ovakovo uredjenje ne smije protiviti, a ni prelaziti smjer i težnje te- 
meljnog zakonskog uredjenja. Ali to ne može opet biti na uštrb zakonskom 
karakteru takvih upravno vlastnih uredaba, jer mogudnost ovakovo g 
ili onakvog uredjenja odnošaja ne tvori bitnost zakonodavne vlasti, 
već samo mogućnost abstraktno pravnog uredjenja; dočim je ono prvo 
posliedak koncentracije jedinstva i svevlasti državne cielosti u zakono- 
davnom organu. Praktični državopravni život tjera u laž sve one idealiste, 
koji su držali mogućim provedbenu vlast ograničiti na puku mekaničku 
provedbu zakona. S razloga baš, što bi naziv provedba mogao zavesti do 
zabluda takovih teoretičara, zovemo posebnu djelatnost državne vlasti, koja 
ne spada u djelokrug zakonodavnog ili sudbenog organa, upravom. 

Nu razvoj državnog života sili još i dalje. Organ zakonodavne vlasti 
bilo da ne može, bilo da ne drži shodnim, da sam abstraktno pravno 
uredi stanovite pojave u državnom zajedničtvu, te ođnošaje državne cielosti 
i njenih članova; a buduć da moderna pravna država svakako hoće, da 
se djelatnost državne vlasti u konkretnim slučajevima te svi mogući odno- 
šaji abstraktno pravno urede, prepušta on buđ izrično bud muče upravnoj 
vlasti — jer je ona životna sila cielosti t- da ih ona po svojoj uvidjav- 
nosti pravno uredi. Ovdje upravna vlast ne samo da abstraktno stvara 
pravila za polučenje raznih interesa, već sama i odlučuje, koje i kako 
će da ih uredi. Ipak jednu direktivu mora i ovdje štovati, koja potiče 
iz svevlasti zakonodavnog organa; uredba naime ne smije protusloviti posto- 
jećim aktima zakonodavnog organa. Tako možemo u djelokrugu organa 
upravne vlasti, kako ga je moderni državni život razvio, lučiti, dvovrstno dje- 
lovanje ; s jedne strane strogo provedbeno, s drpge pak — za razliku od dje- 
lovanja zakonodavnog organa — upravno. Sjedne strane konkretna provedba 
abstraktne uredbe ; s druge abstraktno pravno uredjenje stanovitih odnošaja. 
Naravi bi samog djelovanja odgovaralo, khd bi se i akti upravnih organa 
prema raznoj naravi djelovanja lučili i različito označivali. Da tomu nije tako, 
razlog leži u netočnom shvaćanju pravne naravi realnog djelovanja upravnih 
organa napram pojmovnom djelovanju upravne vlasti. Kad se danas go- 
vori naredbama u materijalnom i formalnom smislu, o upravnim i pravnim 
naredbama, svakako se približuje ovakovo lučenje gornjoj predpostavi, prem 
ima u tom i drugih primjesa. 

Dva su naziva za oznaku akata upravnih organa najčešća i rek bi, 
da su se izmed mnogih prijašnjih u krugu upravnog djelovanja uprav 

udomila : naredba i odredba. Pod odredbom razumjevamo akt upravnog organa 
u konkretnom pojedinom slučaju; pod naredbom pak akt za ab- 
straktno, obćenito uredjenje odnošaja bez obzira na konkretan 
slučaj. Odredba se ne mora ograničiti samo na jednu stalnu činjenicu, ona 
može obuzeti i više toga ; glavno je samo, da je ona povodom konkretna sta- 
novita slučaja izdana. Oesto se čuje osobito u praktičnom upravnom ži- 
votu nazor, koj traži razliku upravnih akata u djelujučem upravnom organu. 
Koli je ovakovo lučenje jednostavno, toli je ono nedosliedno, i krivo, jer 
se ne bazira na samom aktu, već na slučajnoj okolnosti djeluj ućeg organa. 
Iztaknute pojmovne oznake upravnih akata ne pokazuju nam, kakav odnošaj 
zauzimlju oni prema temeljnom aktu državne vlasti, prema zakonu. Mi 
smo doduše odnošaj organa upravne vlasti prema zakonu i zakonodavnoj 
vlasti jur iztakli, ali ne će biti sgorega, ako razložimo i kakov položaj 
mogu. u tom pogledu zauzeti naredba i odredba. Naredbe se luče u pravne 
•i upravne, a istu razdiobu smijemo, pače moramo dopustiti i u pogledu 
odredaba. 

Izdavati pravne norme ovlašten je uz zakonodavnog organa, kako 
smo razložili, i organizam upravne vlasti. Pravna norma može biti izdana 
koli za uredbu abstraktnih toli konkretnih odnošaja. Odlučujući moment 
pravnog pravila ne leži toliko u abstraktnosti odnošaja, koli u pođielbi 
pravnog im karaktera, prem se ne da tajiti, da moderni državni život 
teži za tim, da ab'straktnost identificira sa pravnim pravilom. Akt upravnog 
organizma, koji sadržaje pravno pravilo za uredbu odnošaja u obde — in 
abstracto ; ili pak konkretnog odnošaja, identičan je pojmovnom aktu za- 
konodavne vlasti ; on je samo formalno akt upravne vlasti. Takove naredbe 
a dosliedno i odredbe zovemo pravnima. Upitni odnošaji mogu biti medju 
pojedincima ili pak organizmom upravne vlasti te članovima državne cie- 
line. Okolnost, je li uredba takovih odnošaja uzsliedila u interesu cielosti 
ili pak članova" cielosti, odlučuje o subjektivnom karakteru dotičnih pravnih 
odnošaja. Tim uvidjamo mogućnost postanka individuelnih,. privatnih i 
javnih prava i putem akta upravne vlasti. Prem takvi upravni akti imaju 
sva obilježja materijalnog zakona, obzirom na posebitost organa upravne 
vlasti, ne zovu se zakoni, već naredbe i odredbe. Forma pravnih akata 
upravne vlasti može biti različita ; nalog, zabrana, dozvola, podielba prava 
itd. — samo za slučaj dakako, da ti čini ne bivaju u provadjanju jur po- 
stavljenih abstraktnih pravnih pravila. Karakter pravnih naredaba naj- 
jasnije se iztiče u policajnim naredbama i odredbama. 

Što razumjevamo pod upravnim naredbama i odredbama? Sve akte 
upravnog organizma, koji ne postavljaju pravila za pravnu uredbu odno- 
šaja, koji ne stvaraju novih prava i dužnosti, zovemo upravnim nared- 
bama i odredbama. Pozitivno shvaćeno spadaju amo ponajprije akti upravne 
vlasti in abstracto ili in concreto u svrhu stroge provedbe pravnih pra- 

vila bez obzira na organ, koji je ista (pravna pravila) izdao. Možemo ih 
napose označiti još provedbenim aktima. Takovi se akti već prema naravi 
provađjajucih pravnih pravila protežu buđ na odnošaje pojedinaca medju- 
sobno, bud prema državnoj eielosti. Ali oni ne stvaraju novih pravnih 
odnošaja, ne utemeljuju prava i dužnosti, već samo provadjaju t. j. oživo- 
tvaraju volju pravnih pravila. Forma konkretnog ostvarenja ista je, kao i 
kod pravni karakter podieljujućih akata upravne vlasti. 

Medju upravne naredbe i odredbe spadaju nadalje akti, kojima se 
unutar upravnoga organizma bilo u konkretnom slučaju, bilo obćenito 
izdaju propisi, u smislu kojih imadu organi udesiti. svoje djelovanje, te 
vršiti opredieljenu kompetenciju. Amo spadaju službene upute, nadzor 
viših oblasti nad nižima, te raznovrstne instrukcije, u koliko se upitni 
akti tiču samo unutarnjeg, uspješnijeg i shodnijeg funkcioniranja, bez 
upliva po pravni odnošaj prama vanjštini; s toga oni ni ne trebaju javnog 
proglašenja. Oni ne tvore objektivno pravo, već se kreću unutar istog. 
Pravo davati takve instrukcije, "te dužnost pokoravati im se, temelji se 
na službenoj nadredjenosti i podredjenosti pojedinih državnih organa. 

Organi zatome naredbe i odredbe mogu doduše biti i lih upravnog 
karaktera, nu obično su one podjedno i pravnog. Postavljati organe i 
organičke oblasti samo za sebe svakako ne sadržaje stalnu uredbu pravnih 
odnošaja; nu u koliko ono nije čista provedba zakona, kojim se uredjuje 
pravna kompetencija stanovitog organa i stalne upravne oblasti, ustra- 
janje takovog po upravnoj oblasti sadržaje ujedno i oznaku te uredbu 
pravne mu kompetencije ; a ova znači pravno uredjenje djelatnosti državne 
eielosti napram njenim članovima. Sadržaje dakle objektivno pravo — jest 
pravna naredba ili odredba. 

U obseg upravnih naredaba i odredaba spada nadalje široko polje djelat- 
nosti upravne državne vlasti, koje joj sam naziv uprava podieljuje, prem sve 
to djelovanje nije strogo državopravnog karaktera. Državovlastni karakter 
djelovanja upravne vlasti krije se naime ii bezuvjetnom nalaganju. Gdje tog mo- 
menta nema, ne može biti govora o aktu, koj bi bio specifičnim svojstvom 
državovlastne eielosti. Moderni kulturni zahtjevi državne zajednice radjaju 
sve većom nuždom i takova nedržavovlastna upravna djelovanja. Ono se u ničem 
ne razlikuje od sličnog mogućeg djelovanja privatnika. Samom pravno i djelo- 
tvorno sposobnom osobnošću dana je mogućnost sličnog djelovanja i za 
državnu zajednicu. Organi upravne vlasti poduzimlju u interesu eielosti 
i članova takova djela. Tim aktima stupa doduše cielost državna u od- 
nošaj prema pojedincima, ali ne kao vlastna cielost prema članovima, 
koja ustanovljuje prava i dužnosti ili ih državnom vlašću provadja; već 
kao osobnost, koja se posebnim načinom brine za promaknuće interesa 
eielosti i pojedinaca. Ona ustanovljuje uvjete i obveze, pod kojima poje- 
dinac može biti dionikom djela, što ih cielost u interesu zajednice i po- 

jeđinaca preduzimlje, isto kako to i privatnici činiti mogu. Od volje po- 
jedinaca ovisi, hode li se tomu pozivu odazvati ili ne. Akti upravne 
vlasti u tom smjeru jesu upravne naredbe i odredbe. Država putem 
upravne vlasti sklapa u interesu cielosti ugovore sa drugim državama. 
Pravna obvezatnost leži u samoj osobnosti. Država sklapa ugovore i 
sa pojedincima kao posebna uz njih stojeća osobnost. Upravna vlast iz- 
daje proklamacije, savjete, pa i prietnje, iz kojih još za nikog ne nastaju 
ni prava ni dužnosti. Ona diže u interesu cielosti i članova pošte i brzo- 
jave, banke, željeznice, bolnice itd. i opet ne kao đržavovlastna cielost, 
već kao osobnost, nastojeća o vlastitom razvoju. Svojim naredbama i od- 
redbama u pogledu uporabe tih instituta ne vrši ona državnu vlast; ne 
stvara jednostrano prava i obveze pojedinaca, već pruža poput privatnika 
priliku i postavlja uvjete, na temelju kojih može pojedinac sa državnom za- 
jednicom stupiti u privatopravni odnošaj. Ne stoji dakle prigovor Neu- 
manna^ pogledom na narav navedenih instituta protiv nazora, koji na- 
lazi karakter javnosti prava u odnošaju pojedinaca napram državovlastnoj 
cielosti. Jest, pojedinac ima prava pod ustanovljenim uvjetima na upo- 
rabu tih instituta, ali ne kao član napram cielosti, već kao samostalna 
posebna jedinica napram državnoj zajednici, kao samostalnom uz njega 
djelujućem faktoru. Odnošaj, koj na temelju uporabe tih instituta nastaje, 
jest odnošaj izmed dvaju koordiniranih subjekata; odnošaj, koj ne počiva 
izključivo na jednostranoj vlastnoj volji državne cielosti, već i na samo- 
odlučnoj volji pojedinaca. Akti upravni nisu ovdje kongtitutivno-pravne 
naravi, već specialno naravi upravne. Oni mogu biti abstraktnog ili kon- 
kretnog značaja, dakle naredbe ili odredbe. posebnim aktima upravne 
vlasti u zaštitu individualne pravne sfere biti će govora. 

Javnopravne korporacije, kakove su obćine, vrše u pogledu djelo- 
vanja upravne vlasti slične akte sa državnom cielosti, te se i lučenje 
dade provesti s istovjetnim rezultatom. 

Da nam se djelovanje upravne vlasti prikaže u cjelovitoj, izcrpljivoj 
slici, moramo zaviriti pobliže i u upravni organizam moderne konstitu- 
cionalne države. S jedne strane narav pojmovnog djelovanja upravne vlasti, 
« druge pak težnja modernog državnog života za mogućnošću čim jače i 
svestranije zaštite objektivnim pravom zajamčene individualne pravne slo- 
bode, traže posebno organičko ustrojstvo upravne vlasti, različno od orga- 
nizma zakonodavne i sudbene vlasti. U modernoj konstitucionalnoj državi 
proveden je taj zahtjev, prem, kako smo vidjeli, djelovanje jednog često 
zasiže u pojmovan djelokrug drugog organa. 

Na čelu upravnog organizma stoji pojedinac ili kolegij. On je samo- 
stalan nosioc upravne vlasti, sad bio on pravno odgovoran za ustavnost 

i zakonitost upravnih akata ili ne. Uz njega odnosno s njim stoje nje- 
govi povjerenici — ministri, t. j. ustavom nužni državni organi za mo- 
gućnost vršenja upravne vlasti u obee. Bez njihova sudjelovanja nema 
nijedan akt nosioca upravne vlasti pravne valjanosti. Uslieđ koncentracije 
jedinstvenosti državne vlasti u zakonodavnom organu, pa uslied garan- 
cionog položaja, što ga moderno zastupstvo u zaštitu nepovriedivosti ob- 
jektivnog prava zauzimlje, odgovorni su pravno ministri za ustavnost i 
zakonitost upravnog djelovanja narodnom zastupstvu. Na temelju različitog 
sadržaja djelovanja luči se više grana upravne vlasti, koje stoje pod po- 
sebnim osobnim vodstvom pojedinog ministra te tvore za sebe stojeću cje- 
linu prema ostalim granama. Obično se uzima kao temeljna razdioba u pet 
grana: uprava vanjskih i vojničkih posala, uprava sudstva i fiuaneija, te 
uprava unutarnjih posala. Najobsežnija, te po materijalni i kulturni razvoj 
cielosti i članova najodlučnija grana jest ova posljednja. Ona se s toga 
prema raznim i osebujnim težnjama stanovitog državnog zajedničtva raz- 
pada u više ili manje posebnih samostalnih grana, od kojih je najvažnija 
nastava. 

U službenoj podredjenosti i odgovornosti napram ministru stoje niži 
organi kao pomoćnici njegovi pri vršenju upravne vlasti njegove grane. 
Je li samo u jednom ili više stupnjeva službene nadredjenosti i podre- 
djenosti, ne odlučuje po pravni karakter njihova položaja. Oni jesu do- 
duše nesamostalni, pomoćni organi, kakav je i sam ministar, ali za to 
ipak organi državni. Kompetentan akt pojedinog organa, bilo kojeg mu 
drago stupnja, u koliko je karaktera državovlastnog, nije osobno pravni 
akt niti njegov, niti pravnog nosioca upravne vlasti, već akt državne cie- 
losti. 8 toga i je svaki državovlastni akt jednake pravne krie- 
posti napram vani, potekao od kojeg god državnog organa. . 

Pravna uredba djelokruga pojedLuih oblasti i organa stvara pravne 
odnošaje izmed đržavovlastne cielosti u pojedinom organu i njenih čla- 
nova. Pravna kompetencija niti je subjektivno pravo kompetentna organa, 
niti ona tvori posebnu ovlaštenu javnopravnu osobnost oblasti, jer takovom 
je tu sama država. U prieporu o kompetentnoj, oblasti, u koliko ne do- 
lazi u obzir individualna pravna sfera, ne radi se ob ustanovljenju i za- 
štiti subjektivnog prava, već o očuvanju čistoće objektivnog pravnog reda. 
Zato su za riešavanje takova priepora i zvani organi, koji pojmovno imaju 
vršiti i bđiti nad objektivnim pravom. Iznimku dakako tvori kompetencija 
moderne obćine. Njoj je ova delegirana kao vlastito subjektivno pravo 
u svrhu uspješnijeg promicanja vlastitih interesa njene zajednice. Ona u 
tom pogledu nije organ državne cielosti, već samostalna ovlaštena jedi- 
nica na vršenje državne vlasti. 

U nosiocu upravne vlasti, kao jedino samostalnom organu, ujedi- 
njena je sva upravna vlast, koju on prema ustavnom uredjenju vršiti ima. 

On je jedini ovlašten izdavati pravne i upravne naredbe i odredbe. Ali 
on je i ovlašten to pravo, ako već to i sama zakonodavna vlast ne učini, 
bilo u konkretnom ili obćenitom slučaju delegirati svojim pomodnim, ne- 
samostalnim organima; a dalje može nastati opet i slučaj subdelegacije. 
Tim nastaje unutar upravnog organizma poseban odnošaj službene nad- 
redjenosti i nadzora koli u pogledu samog organičkog ustrojstva, toli 'u 
pogledu delegiranog, odnosno subdelegiranog upravnog djelovanja. Na 
stvari ne mienja, ako i sama zakonodavna vlast preduzme delegaciju, jer 
je cielokupna upravna vlast pravno koncentrirana u stalnom nosiocu. On 
ostaje uviek u zadnjoj liniji pravnim ovlaštenikom djelovanja upravne vlasti. 
Točno shvaćanje, te korektna razsudba te okolnosti od odlučne je važ- 
nosti u prosuđjivanju mogućnosti posebnog djelovanja državne vlasti u 
zaštitu individualne pravne sfere protiv povrieda sa strane upravne vlasti. 

U svakom državpvlastnom aktu upravne vlasti počiva sva snaga moći 
državne cielosti. Kako u aktu zakonodavnog organa, tako i u aktu upravnog 
zapovjeda, zabranjuje, dozvoljujei pođi elj uje sama država. Što se tiče 
pravne im krieposti gledom na adresata, nema razlike. -Drugi odnošaj na- 
stupa unutar cielokupnog organizma državne vlasti. Dočim zakonodavni 
organ može svoju djelatnost proteći i na čine, koji pojmovno ne spadaju 
u njegov djelokrug, uslied svevlasti državne, koja je u njem koncentrirana ; 
drugi organi državne vlasti toga iz svoje moći i volje učiniti pravno ne 
mogu. Zakonodavni je organ samoodlučan, samoopređieljujući se. On ure- 
djuje pravnim pravilima djelatnost samog sebe, ali i djelatnost državne 
vlasti u organu upravne i sudbene vlasti bilo napose u interesu cielosti, 
bilo u interesu članova zajednice. Organi upravne vlasti vezani su tim 
pravilima; oni ih ne mogu pravno dokinuti niti promieniti, dočim zakono- 
davni organ može pravno svaki čas promieniti ili dokinuti uredbu pravnih 
odnošaja i ustanove djelatnosti, što ih je upravna vlast uz privolu zakono- 
davne vlasti sama sebi postavila, kao i u obće njene akte poteći pod svoju 
kompetenciju. 

Je li aktom zakonodavnog organa uređjen sadržaj djelatnosti upravne 
vlasti, mora ova udesiti svoje djelovanje strogo objektivnoj normi ; a i bez 
toga ne smije se njen akt protiviti nikojem aktu zakonodavnog organa. 
Buduć da je kako jedno, tako i drugo djelovanje volja jedne te iste vlastne 
osobnosti državne, svakako je pojmovno međju njima svako protuslovje 
i opreka izključena, tim više, jer jedna i druga vlast ima da radi u interesu cie- 
losti ; jedna i druga ima da štiti i bdije nad čistoćom objektivnog pravnog 
reda. Ali pod državnim organima kriju se ljudi, a ta okolnost pruža do- 
voljno mogućnosti medjusobnom protuslovju i opriekama njihovih akata. 

Nastane li u istinu protuslovje i priepor, tad objektivni pravni red na- 
lazi i treba da nadje potrebnu zaštitu u organu zakonodavne vlasti. Hoće li 
on sam da tu zaštitu vrši ili pravno uredjuje posebnog organa i djelat- 

nost u tu svrhu, ne mieuja ništa na samoj stvari. On ostaje uviek poj- 
movnim garantom. 

Akti zakonodavne vlasti su crvena nit, koja se po svim djelima 
upravne vlasti povlačiti mora. Oni nisu samo granica djelatnosti upravnih 
organa, već temelj i ravnalo svemkolikom njihovom djelovanju. 

Položaj sudbene i upravne vlasti prema zakonodavnoj jest identičan, 
dok ima objektivnog pravila njihovoj djelatnosti. Nema li takovog, nema 
li subjektivnih pravnih odnošaja, nema ni sudbenog djelovanja ; zahtieva 
li pak interes cielosti stanovitu upravnu djelatnost, pa ma ista i ne bila 
uredjena aktom zakonodavnog organa, mora ju upravna vlast ipak pred- 
uzeti, ali joj ukupno objektivno pravno uredjenje mora biti vodjom i po- 
lugom, koje mora u svakom slučaju štovati te nepovriedivim uzdržati. 

Ako se djelatnost državne vlasti pojmovno i luči u tri grane, sama 
uviđjavnost te naravne trodjelbe nije ju djelotvorno provela u praktičnom 
državnom životu. Težnja za što jačom i uspješnijom garancijom indivi- 
dualnoj pravnoj sferi, kako ju je Montesquieu vidio oživotvorenu u 
englezkom državnom životu, silila je na kontinentu kako na razstavu or- 
ganizma upravne i sudbene vlasti prema zakonodavnoj, tako i na razdvo- 
jenje organizma upravne vlasti prema sudbenoj. Ta je razstava u glavnom 
jur provedena u svim modernim državama, nu tek danas svadja se ona 
na svoj pojmovni temelj, te se njom hoće i nastoji da udovolji i težnji, 
koja je dala prvi impuls takovu lučenju. Englezki državni život ne pozna 
još ni danas svestrane razstave organizma upravnog od sudbenog, pa 
nigdje ne uživa individualna pravna sfera toli čvrste zaštite, koli baš u 
Englezkoj ... „u njem jedva da manjka i jedno udo, koje bi se još či- 
nilo nužnim u zaštitu individualnog pravnog kruga u državi''.* Ondje se 
ne traži garancija u posvemašnjoj razstavi upravnog organizma, ved u strogo 
pravnom njegovom djelovanju, nad kojim bdije sa objektivne strane parla- 
ment, sa subjektivne pak državna sudišta. 

Pri razstavi upravnog organizma od sudbenog u franeezkom državnom 
životu, koju je nasliedio sad prije sad kašnje ostali kontinent, nije ni iz 
daleka odlučivala individualna pravna sloboda, već težnja upravne 
vlasti za slobodnim, nezavisnim djelovanjem njenih organa napram sudbenoj 
vlasti; a nije odlučivao niti raznovrstan sadržaj djelatnosti, niti nepovrie- 
divost pojmovnog djelovanja sudbene vlasti napram upravnoj. Bojazan 
upravne vlasti pred agresivnom i okupirajućom sudbenom moći starih par- 
lamenata, pojavila se je i u pogledu novo uredjenog organizma sud- 
bene vlasti, pak s toga i sve nastojanje, da se stavi izmed jednog i 
drugog organizma ne prekoračiv zid ; da se djelokrug jednog i drugog 
mekaničkim fiksiranjem djelovanja opredieli; a svako umješavanje jednog 

organizma u djelovanje drugog, te prosuđjivanje djelovanja jednog po drugom 
učini nemogućim. Zakon od 16.— 24. kolovoza 1790. u čl. 13. veli: les 
fonctions juđiciaires sont distinctes et demeurent toujours separees des 
fonetions administratives Les juges ne pourront a peine de forfaiture 
troubler de quelque maniere que ee soit les operations des corpsadministra- 
tifs ni citer devant eux les administrateurs pour raison de leur fonctions. 

Niti to se još ne čini francezkoj upravi dovoljnom garancijom njene 
samostalnos^ti napram sudbenom organizmu. Ona hoće sada da zauzme 
položaj napram sudbenoj vlasti, što ga je prije zauzimala ova napram 
upravnoj vlasti. Da se onemogući svaki „exces de pouvoir" sudbenog or- 
ganizma, može prefekt, kad mu se prohtije, oduzeti stanovitu priepornu 
stvar redovitomu sudu, te podići conflit de competence, o kora odlučuje 
conseil d' Etat. I sama section du contentieux kod državnog vieća, koja tvori 
najviše upravno sudište — prem stoji u savezu ša upravnom vlasti, pa 
ni ne uživa svih garancija sudbenih organa — ipak se čini još zazornom 
francezkoj upravi, pak proti njegovu djelovanju može opet ministar podići 
kompetenzkonflikt, koj se napose ima riešiti. 

Što je upravnoj vlasti dopušteno, nije dopušteno sudbenoj, pak je 
značajna zasada francezke uprave: Le conseil d'Etat n'ađmet pas que les 
tribunaux puissent elever le conflit contre Tađministration. Djelatnost or- 
ganizma upravne vlasti jest istina i u francezkom državnom životu objek- 
tivno pravno uredjena, ali ako se tim i uređjuju odnošaji đržavovlastne 
cielosti prema članovima, ne ustanovljuje se i formalno pravna djelatnost 
upravnih organa u poglavitom interesu članova zajednice, već u interesu 
državne cielosti. Upravno pravo francezko ne stvara formalno subjek- 
tivna javna prava, već samo objektivno pravno uređjuje konkretnu djelatnost 
upravnog organizma. Individualna pravna sfera zaštićena je napram dje- 
lovanju upravnog organizma samo u toliko, u koliko ona dolazi kao reflex 
zaštite objektivnog prava u prilog pojedincima. „Uza neprestanu promjenu 
• ustavnih forma ustalio se je u Francezkoj samo Napoleonski upravni 
sistem sa svojom jakom stranom, strogom jedinstvenošću, jednostavnošću 
i shodnošću uredaba — sa slabom stranom, pomanjkanjem, zaštite indi- 
vidualnog pravnog kruga unatoč zvučnom i iskrenom zajamčivanju slo- 
bode i bratinstva".^ 

Istina, ostali kontinentalni državni život poveo se je za francezkom 
razstavom upravnog organizma od sudbenog, ali ju već od 30 godina na- 
stoji svesti na temelj pojmovno različnog djelovanja obih vlasti. Dok sud- 
bena vlast ima da na temelju objektivnog prava zaštiti individualnu pravnu 
sferu, ima upravna vlast, da na istom temelju radi u interesu cielosti. Je 
li objektivnom normom stvoreno individualno javno pravo, tad u slučaju 

priepara glede čistoće njegove, iraa da odlučuje posebno djelovanje dr- 
žavne vlasti, sudbena vlast. Sudbena vlast iraa da izpituje zakonitost dje- 
lovanja organa upravne vlasti u zaštitu individualne pravne slobode. Eaz- 
đioba dakle upravne vlasti od sudbene, kako se danas na kontinentu pro- 
vadja, ide za pojmovnim razlučivanjem medjusobna djelovanja, a ne za 
ukočenim te opriečnim suprotstavljanjem jednog organizma drugomu. Koli 
organizam upravne, toli i onaj sudbene vlasti posve je medju sobom ne- 
zavisan i samostalan u svom djelovanju; nu pošto se to djelovanje mora 
osnivati na objektivno-pravnoj uredbi raznih odnošaja, ne protivi se iztak- 
nutoj samostalnosti upravne vlasti, ako organizam sudbene vlasti, zaštićujud 
subjektivno pravo, odlučuje i o pravnom temelju djelatnosti upravnih 
organa. Da još i danas proces pročišćavanja kompetencije organa upravne 
i sudbene vlasti tako sporo napreduje, razlog je u razprostranjenoj krivoj 
teoriji francezkog upravnog života, koja hoće, da sami organi upravne vlasti 
unutar svog organičkog ustrojstva odlučuju i o pravnim prieporima, što 
njo bi djelovanjem vlastitim sa pojedincima nastati mogli. 

§. 5, Upravno sudište. 

Moderna pravna država traži jednaku pravnu zaštitu za individualne 
pravne odnošaje, bili oni privatnog ili j a v n o g karaktera. Sam pojam sub- 
jektivnog prava toga ne traži. On traži doduše stanovitu pravnu garanciju 
svojoj nepovriedivosti, ali kakva da ta bude i kakve pravne moći, njemu 
je svejedno. Za oživotvorenje konkretnog privatopravnog odnošaja nije baš 
potrebno posebno djelovanje državne vlasti; za postanak i provedbu kon- 
kretnog javnopravnog odnošaja nužno je ono uviek. „Dem Verwaltungs- 
recht ist es eigenthtimlich, dass seine Vervvirklichung nur durch die 
Thatigkeit der Organe des Staatswillens beabsichtigt und denkbar ist".^ 

Buduć da je djelovanje upravne vlasti u interesu cielosti, ne riedko 
će se dogoditi, da će pri oživotvorenju konkretnih javnopravnih odnošaja 
prevagnuti interes cielosti na štetu subjektivnog javnog prava. Povrieda 
javnopravnih odnošaja predpostavlja uviek stalno držanje upravne vlasti. 
Upravna je vlast uviek faktor, koj povriedu nanosi. Ali jer su provedbeni 
organi pravno obvezani djelovati u smislu objektivnog prava, te strogo 
provoditi pravne odnošaje, čemu služe i razna prisilna sredstva, manje se 
dogadja povrieda javnopravnih nego li privatopravnih, gdje ih sami poje- 
dinci po volji provode. 

Pravila, kojima se pravno uredjuje konkretno djelovanje upravne 
vlasti bilo u poglavitom interesu cielosti ili članova, sačinjaju upravno 



* Sarwey, Allgemeine Verwaltungsrecht u Marnuardtsen Handbuch I. Bd. 
II. Hlbd. Btr. 44.; Isti, Oeffentliches Kecht str. 67. 

pravo; ono stvara in abstracto javnopravne odnošaje. U pomanjkanju ta- 
kovih pravila nema subjektivnog javnog prava, po tom ni objekta posebnom 
zaštitnom djelovanju državne vlasti. Dakako da se obstojnost subjektivnih 
javnih prava dokumentira poglavito u formalnim sredstvima njihove za- 
štite, nu za izvjestno možemo samo tamo govoriti o subjektivnom 
javnom pravu, gdje uz formalna sredstva i materijalnost subjektivnog prava 
predleži. 

Subjektivno javno pravo počiva uviek na pravnom odnošaju članova 
prema državovlastnoj cielosti. Djelatnost državna u konkretnom slučaju — 
u upravnoj vlasti — može povriediti taj pravni odnošaj, može se staviti 
izvan pravnog temelja i tim povriediti subjektivno pravo, što na tom 
odnošaju počiva, te iz njega za članove izvire. Mogućnost takove povriede 
— prem ona potiče od iste državne vlasti, koja je pravni odnošaj stvo- 
rila — leži u organičkom ustrojstvu i razlučenju raznovrstnog djelovanja 
državne vlasti. Pravne garancije i zaštite može biti samo ondje, gdje se 
može konstruirati konkretno nepravo. Budud da sama državna vlast ima 
da pruži i garancija pravu, što ga je stvorila, dakle državna vlast protiv 
državne vlasti, djelotvorno de to biti moguće samo onda, ako je razno- 
vrstnost djelovanja državne vlasti dobila izraza u posebnom, samostalnom 
organičkom joj ustrojstvu. Zaštitno djelovanje na polju javnopravnih odno- 
šaja zovemo upravnim sudovanjem. Nazivljemo ga sudovanjem upra v- 
n i m radi položaja, što ga organizam upravne vlasti pri povriedi te zaštiti 
upitnih odnošaja zauzimlje. Sudovanje upravno znači po tom djelovanje 
državne vlasti u posebnom državnom organu, različitom od organizma 
upravne vlasti, u zaštitu subjektivne strane javnopravnih odnošaja. 
upravnom sudovanju današnjeg razvoj a ne možemo s toga govoriti ondje, 
gdje zaštitu javnopravnih odnošaja, makar kako materijalno djelotvornu, 
vrši organizam, čije djelovanje nije ograničeno samo na sudovanje, već i 
na djelatnosti spadajuće pojmovno u djelokrug upravne vlasti. Djelovanje 
sudbene i upravne vlasti tako su medjusobno raznovrstna karaktera, da 
ujedinjenje u jednom te istom organu ne može biti nego na uštrb uspješ- • 
nosti jednog ili drugog djelovanja ili što je najvjerojatnije, jednog i drugog. 
Pa onda nemo in sua causa judex. 

Djelovanje francezkog državnog i prefekturalnog vieća u zaštitu javno- 
pravnih odnošaja spada, istina, pojmovno u djelokrug sudbene vlasti, ali 
se ono ipak ne može obzirom na položaj organa, te njihova djelovanja 
.prema ostaloj organičkoj upravnoj djelatnosti smatrati modernim upravnim 
sudovanjem i upravnim sudištem. „Kako upravno sudovanje nije ništa 
drugo, nego upravna djelatnost u drugoj formi, tako i upravni sudovi 
pripadaju posvema upravnom oblastnom uređjenju. Oni imaju u njem uviek 
još i drugi položaj, kao savjetna tiela ili kao prave upravne oblasti; su- 
dovanje je samo jedna njihovih funkcija. Oni ne uživaju niti posebnih 

prava oblasti civilnog sudovanja. Zakonski uvjeti glede namještenja, te 
nesvrzivost samo su iznimice i za nje ustanovljeni".* 

Kakva dakle da bude zaštita javnopravnih odnošaja ? Ponajprije je li 
moguća istovjetna zaštita, kakva postoji u modernim državama za privato- 
pravne odnošaje? Onda pak, u čem leži bitnost privatopravnog zaštitnog 
djelovanja te po tom bitnost zahtjeva moderne pravne države? 

Prigovori proti mogućnosti istovjetne zaštite hoće da se temelje stranom 
na pojmovnoj razlik ost i subjektivnog te objektivnog momenta; stranom 
pak na različitom karakteru te postanku i prestanku javno- i privato- 
pravnih odnošaja. Stoje u prieporu javnopravnih odnošaja uviek državna vlast 
jedna stranka, kako smo jur iztakli, a o čem će biti još govora, ne pro- 
tivi se jednakoj njihovoj zaštiti sa privatopravnim odnošajima, pošto je 
objektivna norma, na temelju koje nastaju subjektivni pravni odnošaji, 
istog poriekla i pravne krieposti, kako u privatnim, tako i u javnim od- 
nošajima. Iztaknuti preduvjeti i okolnosti moraju samo postojati. Objekti 
pak privato- i javnopravnih odoošaja mogu biti iste vrsti ; mogu biti ide- 
alne, a i imovinske vriednosti ; pače jedan te isti objekt može biti pred- 
metom javno- i privatopravnog odnošaja. 

Karakter je, istina, različit, jer javnopravni odnošaji poznaju samo 
člana cielosti, te ga kao takova štite, đočim .privatopravni pojedinca, kao 
cjelinu za sebe stojeću. Ali zaštita nije poslieđak javnog ili privatnog ka- 
raktera stanovitog odnošaja, već zahtjev pravnog mu svojstva, pa i pri- 
vatni ođnošaj dobija državne garancije tek svojim pravnim karakterom, a 
obstojati bome može i bez istog. Država ne štiti subjektivnu stranu javno- 
pravnog odnošaja u interesu cielosti, već u interesu njenog individualnog 
nosioca. Pa i pojedinac u privatopravnim odnošajima uživa zaštite samo 
kao 'član cielosti: samo u toliko, u koliko je privatni odnošaj učestnikom 
objektivnog pravnog reda cielosti. 

Sto se tiče postanka i promjena javno- i privatopravnih odnošaja, 
to u tom pogledu nema nikakve pravne razlike. Tko nazrieva kakvu razliku, ne 
pozna narav pravnih odnošaja u obće. Jest, postanakprivatnihodnošaja 
može biti različit od javnih ; ali i samo to. Odnošaje privatne mogu stva- 
rati pojedinci i bez sudjelovanja državne vlasti ; javne pak može stvarati 
samo javnovlastna cielost. Ali niti privatni niti javni odnošaji kao takovi 
ne uživaju pravne zaštite državne. Zato im treba pravnog karaktera. Takov 
podieljuje i jednim i drugima po svojoj volji i uvidjavnosti sama državna 
vlast, kao što im ga po volji i uzkraćuje i oduzima. Razlike dakle nema. 
Bez volje državne vlasti može biti odnošaja, ali pravnih u modernoj dr- 
žavi nikad. Iz naravi javnopravnih odnošaja ne mogu se razložno izvoditi 

dokazi proti istovjetnoj đržavopravnoj zaštiti, kakvu uživaju i privatopravni 
odnošaji. 

Jedan prigovor moramo ovdje napose da iztaknerao, koj su znali 
konservativni elementi navadjati proti bilo kakvom mu drago posebnom, 
od organizma upravne vlasti različnom i samostalnom djelovanju državne 
vlasti u zaštitu javnopravnih odnošaja; prigovor proti sudbenoj zaštiti 
uobde, dakle takodjer proti istovjetnoj zaštiti sa privatopravnim odnošajima. 
Prigovor je više praktičke naravi, pa i dolazi većinom od praktičara, prem 
mu se najodličniji upravnosudbeni praktičar — Schmitt — najodlučnije 
danas opire. Da čujemo. 

U upravnoj je vlasti koncentrirana životna snaga državne cielosti. 
Pri svakoj sgodi, gdje upravna vlast drži, da može ili mora djelovati u 
interesu cielosti, bilo da joj je konkretno djelovanje objektivom normom ođre- 
djeno i uredjeno ili ne, mora ona tu priliku upotriebiti, da po mogućnosti 
promakne ili zaštiti povjereni joj interes. Uprava, koja bi čekala i tražila 
tek posebne abstraktne norme, da može djelovati u konkretnom slučaju 
na boljak i probitak državne cielosti, težko bi se ogriešila o svoj zadat&k 
isto, kako i sudbena vlast, koja bi u pomanjkanju izrične norme za kon- 
kretan slučaj, ili iz nejasnosti pravila uzkratila zaštitu povriedi individualne 
nedvojbeno privatopravne sfere. Interes cielosti često uprav neodoljivo ište 
konkretno djelovanje upravne vlasti; on je neodgodiv, neće li ga se na 
kocku staviti. Neizvržba naloga upravne vlasti po pojedincu da bi mogla 
u konkretnom slučaju proizvesti nedoglednih posliedica po dobro cielosti, 
makar se isti po sudu pojedinca i protivio čijoj individualnoj pravnoj 
sferi. Kad bi se svakomu pustilo na volju pozivom ua svoje pravo te 
zahtjevom posebnog državnog djelovanja u zaštitu istog protiv neopravda- 
nog tobož zahtjeva upravne vlasti obustaviti kriepost upravnog akta, ne bi 
mogla uprava udovoljiti svojoj zadaći, jer bi ju u tom uviek mogli za- 
priočiti sudac i pojedinac. Oiela upravna vlast bila bi pod kontrolom 
sudbene vlasti, što se protivi nezavisnosti te grane državne djelatnosti. 
Upravna bi vlast omlohavila ; nebi imala nužne životne snage i odlučnosti 
u stvaranju i promicanju svakovrstnih javnih interesa itd. 

Kolikogod se sa postavljenim predpostavama upravne djelatnosti pod- 
puno slažemo, nikako nemožemo odobriti same postignute rezultate. Jedno 
moraju svakako i ti praktičari priznati, da je naime u modernoj konsti- 
tucionalnoj državi objektivno pravno pravilo, mjerilo i ravnalo kako kon- 
kretne djelatnosti državne vlasti, tako i čina pojedinaca; da je upravna 
vlast, ako ne više, ono isto tako zaštitnik objektivnog pravnog reda, kako 
i druge grane državne vlasti; da ona, ako i nema, da štiti individualnu 
pravnu sferu, mora da štuje objektivno pravo. Interes cielosti, koj bi se 
protivio javnopravnim interesima, ako ne bi bio samo umišljenim inte- 
resom, trebao bi tek priznanja po zakonodavnoj vlasti, da može biti po- 

nukom djelovanju upravne vlasti. Inače bi se upravna vlast spojila sa 
zakonodavnom, a onda je i kraj čvrstoj individualnoj pravnoj sferi. I opet 
iztičemo, da pravo nije granica upravnoj vlasti, već ravnalo njenoj dje- 
latnosti. Dok upravna vlast radi prema objektivnoj normi, neće ni ne 
može povriediti ona individualne pravne sfere, niti može raditi protiv 
priznanih interesa cielosti. Ako tko tvrdi, da mu je djelom upravne vlasti 
povriedjena pravna sfera, te traži zaštite u sudbene vlasti, to ovom dje- 
lovanju nije cilj niti je ono napereno na kontrolu upravne vlasti, već 
lih na zaštitu pravne slobode; ono se ne raieša u pravni djelokrug 
upravne vlasti. Takovo djelovanje ne može biti ni zazorno upravnoj vlasti, 
u koliko se ona drži objektivnog prava; ne drži li ga se pak, tad je baš 
u interesu cielosti, u interesu objektivnog pravnog reda, da joj se jedini 
temelj uspješna državnog zajedničtva dozove u prfmet — pravo. 

Dopustiti se svakako mora, da bi po interes državne cielosti moglo 
štetno djelovati, te da bi često bilo na uŠtrb brzom i uspješnom djelo- 
vanju upravne vlasti u obce, kad bi se konkretna provedba upravnih 
akata stavila na volju pojedinca ili izključivu volju sudca; kao što bi 
ukupna upravna djelatnost došla pod kontrolu sudbene* vlasti, kad bi ova 
vec pređhodno svakom sgođom imala izpitati zakonitost upravnih akata. 
Ovakovo potonje djelovanje ni ne spada pod djelokrug sudbene vlasti, jer 
gdje još nema priepora, nema ni razloga posebnoj sudbenoj zaštiti sub- 
jektivnog prava. Druge dopuštene nedostatke lahko je odstraniti shodnim 
ustanovama, kako se ne bi zaseglo u nužni djelokrug upravne vlasti, a 
omogućilo sudbenost i na tom polju, kako nam to pokazuju pozitivna 
zakonodavstva, koja uredjuju posebno upravno sudovanje. 

Posebno sudbeno djelovanje u zaštitu individualnih javnih prava ni- 
kako ne može omlohaviti upravu, niti biti na štetu njenoj energičnosti i 
nužnoj životnoj snazi. Upravni sudovi nisu „Gerichte tiber Gegenstande 
der Verwaltung, sondern Gerichte des offentlichen Bechts".^ „Predmet 
njihova izpitavanja i riešenja tvore samo prieporna prava na polju upravnog 
prava, a njihova se djelatnost ne može nazivati nipošto eine tlberwachende, 
već samo rechtsprechende. I redoviti sudovi imaju nastojati, da se za 
privatnike njihovo pravo i svako pravno pravilo korektno uporabi, te da 
se kažnjiva povrieda pravnog reda kazni i pogriešna riešitba prvog sudca 
prizivnim putem izpravi, pa ipak se njihova djelatnost ne zove zato pravnom 
kontrolom".^ Baš obratno, upravno sudovanje pruža ukupnom djelovanju 
upravne vlasti i njenoj odlučnosti nepobitnu pravnu čvrstoću i pravnu 
kriepost ; ono je kadro podići u samom upravnom organizmu sviest pravne 
vriednosti njegova djelovanja; ono joj je konačno najbolje sredstvo, da 



* Seydel, Grundziige einer allgem. Staatalehre str. 93. 

2 Grotenfeld, Lehrbuch des preussischen Verwaltung8recht8 1890. str. 324 

strese sa sebe staru potvornu ljagu, kao da uprava priekim okom gleda 
na individualna prava i kao da joj je objektivno pravo samo nesnosna 
graniea, koju gleda svakom sgodom da sbaci, a ne vjerni pratilac i uz- 
višena joj zadada. Možda ipak da praktički državni život i ustrojstvo go- 
vori u prilog ovim praktičarima. Danas ima dosta konstitucionalnih država, 
gdje posebno od upravne vlasti različno djelovanje u J^eooj ili manjoj 
mjeri zaštićuje individualna javna prava, ali o kakvoj mlohavosti ili ne- 
slobodnom kretanju upravne vlasti nigdje traga, već je dapače ona tim 
zadobila čvrstu podlogu za pravnu sigurnost i odlučaost svojih akata. 
Dalnjeg oprovrgavanja iztaknutog prigovora u oči praktičnih rezultata 
držim, da ne treba; tim manje, čim^ se jače povećava broj država sa po- 
sebnim upravnim sudovanjem. 

Koja su bitna kriterija zaštite privatopravnih odnošaja? Čim su 
sredstva nepovriedivosti i zaštite subjektivnih prava podpunija i savršenija, 
tim -je pojmovnom zahtjevu garancije prava jače udovoljeno ; pravo postaje 
tim nepokoli^bivim temeljem državnom i družtveuom zajedničtvu. Vriednost 
svakog zaštitnog sredstva jest ipak samo relativna, jer absolutnog, iz pojma 
subjektivnog pravia izvirućeg, mjerila nema. Zato se nesmij^mo zanositi 
mišlju, kao da je u zaštiti privatopravnih odnošaja, kako je ona u kon- 
stitucionalnim državama provedena, postignut ideal pravne garancije; da 
je pravno nepogriešivost absolutno njom zaja"inčena; dosta samo da su 
njom pružene sve moguće garancije pravne nepovriedivosti, što ih da- 
našnja pravna znanost i praktičan um drži nužnima i shodnima. Temeljno 
načelo privatopravne zaštite leži u posvemašnjom odieljenju i koncentraciji 
zaštitnog djelovanja u posebnom posve samostalnom glede svoje djelatnosti 
organu državne vlasti. Privatopravne priepore riešava poseban i samostalan 
organ državni. U čem leže garancije toj samostalnosti? Organe postavlja 
u monarkičkim državama doživotno pravni nosioc sudbene vlasti, u čije 
. se ime ona vrši ; sam ra.onark. Oni su nesvrzivi osim na temelju pravo- 
moćne osude samih sudbenih organa. Protiv volje ne mogu se umiroviti, 
često do stanovite dobe godina, osim pravomoćnom osudom sudbenog 
organa; tako i suspendirati te premjestiti s jednog mjesta na drugo. Što se 
tiee pak garancija samostalnosti samog djelovanja, sudbeni organi imadu 
držati mjerilom pravnog karaktera priepornib privatnih odnošaja samo zakon 
i zakonsko pravo. Naredbe imadu samo u toliko uvažavati pri svom dje- 
lovanju, u koliko se one ne protive postojećim zakonskim pravilima. Samo 
jedna mi je država poznata, u kojoj sudbeni organi imadu svaku formalno 
valjanu naredbu uzeti za temelj svom djelovanju. U prevelikoj gorljivosti 
modernog konstitucionalizma te pravne države tražilo se, da sudbeni or- 
gani u konkretnom slučajit imaju iz traži vati i ustavnost te materijalno 
pravnu valjanost uporabiti se imajućeg zakona. Ako se i ne obazriemo na 
praktične absurdnosti, do kojih bi teoretički možda korektna stroga pro- 

veđba tog načela dovesti mogla; kao n, pr. da bi trebalo preslušati sve 
članove sabora, iztraživati sposobnost sabora za zaključivanje, pitanja i od- 
govore itd., moramo se ograditi protiv takvog djelokruga sudbenih organa, 
jer njihov pojmovan djelokrug nije zaštita i nepovriedivost objektivnog, več 
subjektivnog prava. Drugi organi imadu bditi nad objektivnim pravom. 
Dakako da država može po svom svemoćnom zakonodavnom organu urediti 
posebno sudbeno djelovanje i u zaštitu objektivnog prava; pojmovno mu 
ona ne tvori djelokruga. Ili zar je možda pojedinac, koj traži zaštitu u 
konkretnom privatopravnom prleporu povriedjen u svom subjektivnom pravu 
abstraktnim pravilom zakonodavnog organa? Pa u kakvom subjektivnom 
pravu? Privatopravni sudac u modernim državama nema prava izpitavati 
materijalno pravnu valjanost zakona. Dosta da je u formalno va- 
ljanoj formi stanovit akt zakonodavnog organa -proglašen, i on već veže 
sudca. Glede naredaba leži stvar nješto drugčije. Jer su sudbeni organi 
vezani samo na akte zakonodavne vlasti, mogu dosliedno uslied polo- 
žaja, što ga djelatnost upravne vlasti zauzimlje u praktičnom državnom životu 
prema zakonodavnoj vlasti, biti vezani samo na naredbe, izdane u suglasju 
sa aktima organske volje zakonodavne vlasti. Uz formalnu dakle imadu 
sudbeni organi izpitavati i materijalnopraviiu valjanost akata upravne vlasti, 
u koliko ih u svom djelovanju uporabiti imaju. Jedino Pruska ograničuje 
pravo sudbenog izpitavanja naredaba lih na formalnopravnu valjanost. Gdje 
je više jurističke konsekvencije u ustanovi 106. članka ustava pruskog, ili 
u pravnom stanju ostalih država; te kako se pri tom drži cielokupno 
konstitucionalno državno ustrojstvo, bilo bi veoma zanimivo iztraživati; 
na nas to ne spada. 

Samostalnost sudbenih organa i njihova djelovanja treba da je za- 
jamčena, što no rieč, ne samo prema gore, već i prema dole. Dočim je 
onu prvašnju moguće relativno pođpuno i svestrano pravnim pravilima 
osigurati, teže je sa onom drugom, jer pri ovoj dolaze često u obzir ta- 
kovi momenti, koje nije moguće pravnim normama obuhvatiti. Je li samo- 
stalnosti djelovanja doprinašaju štogod još i nezvanični državni sudbeni 
organi, pitanje je konkretnih okolnosti i ođnošaja stanovite državne za- 
jednice; ali je uza sve to ipak vrlo škakljivo pitanje, jer im je nužna samo- 
stalnost prema dole često vrlo dvojbene naravi. tom će biti još govora. 

Konačno nalazimo garancija što izdašnijoj zaštiti subjektivnih pri- 
vatnih prava, te što uspješnijem pronalazku materijalnog prava u kon- 
kretnom prieporu u samom postupku. Je li zaštiti subjektivnog prava u 
obće, a javnog napose, odgovara ofici jalna ili razpravna metoda, još ćemo 
vidjeti. Javnost, neposrednost i ustmenost postupka, pakolegialno 
uredjeno sudovanje više instancija, te meritorno, za izvržbu neposredno 
sposobno riešavanje priepora, sve su to garancije, što ih subjektivno privatno 
pravo u modernim državama posjeduje. Konačno disciplinarna, pa kriminalna 

i privatopravna odgovornost samih sudbenih organa za doloznu ili kul- 
poznu povriedu objektivnim pravilom uredjenih pravnih odnošaja pružaju ne 
malu garanciju strogoj uporabi objektivnog prava u konkretnim privato- 
pravnira prieporima. 

Pravno sredstvo, kojim može pojedinac izazvati posebno djelovanje 
državne vlasti u zaštitu svog privatnog prava, jest tužba. Karakterno joj 
je obilježje, da je konkretni prieporni odnošaj, unutar kojeg pojedinac drži, 
povriedjen, objektivnim pravilom u interesu pojedinaca pravno uredjen; 
ona predpolaže objektivnom normom podieljeno subjektivno pravo. 
Bez te pređpostave nema tužbe; ali ta predpostava može postojati, a d^ 
nema uza se tužbe kao zaštitnog pravnog sredstva. Pošto su i u pod- 
ručju javnog prava moguća subjektivna ovlaštenja i pravni odnošaji, lo- 
gički je dosliedno, da im se za zaštitu pruži i jednako pravno sredstvo, 
kako to postoji u privatnom pravu. Neprocieniva je zasluga Steinova, 
da je svom jurističkom oštrinom dokazao, kako tužba i na polju javnog 
prava ima da bude pravnim sredstvom u zaštitu individualne pravne sfere ; 
docira daje upravna pritužba pravno sredstvo u zaštitu pukih interesa 
bez pravna karaktera protiv akta upravne vlasti. Koliko smo Ste inu na 
vječnu hvalu obvezani za ustanovljenje bitnog sadržaja i naravne — rek 
bi — razlike izmed dva pravna sredstva, koja izazivlje raznovrstno djelo- 
vanje upravne vlasti, ne možemo se toliko ipak zanieti za sama imena 
tih pravnih sredstava, kako se je to vidjelo kod učenika njegovih pri 
razpravi austrijskog parlamenta o aktiviranju vrhovnog upravnog sudišta. 
Ime samo još ne odlučuje o naravi pravnog sredstva. Istina, čim se pod 
njekom oznakom ustali stanovit pojmovan sadržaj, zahtievaju razlozi shod- 
nosti, da se istovjetnost sadržaja drugom zgodom ne krsti drugim imenom, 
osobito imenom, koje takodjer već ima svoj poseban succus, ali ime samo 
još ne će promijeniti biće same pravne ustanove. Zato je bio zgodan poziv 
ministra Ungera prigodom iztaknute razprave austrijskog parlamenta na 
§. 19. austr. g. zak , da dokaže irelevantnost imena pravnog sredstva po 
samo njegovo biće. Oznaka pravnog sredstva u austrijskom zakonu od 
22. listopada 1875. o ustrojstvu upravnog sudišta sa „Beschwerde" ne 
pretvara bitnost njegovu u pojmovnu oznaku Steinove Beschwerde, već 
ostaje pravnim sredstvom u zaštitu subjektivnog prava na polju upravne 
državne djelatnosti, različitim od pravnog sredstva u zaštitu nekvalifici- 
ranih individualnih interesa. Ali može biti svakako razlogom krivom tu- 
mačenju i shvaćanju, kako se je gornjom zgodom i pokazalo. Ugarska 
zakonska osnova rabi naziv tužba. 

Ako nadalje Stein hoće, da su samo sudovi pojmovno zvani na rieša- 
vanje tužbovnih priepora, to se s njim slažemo samo pod opazkom, da je 
za oznaku stalne organičke zaštitne djelatnosti državne vlasti sudbenom 
odlučna istovjetnost bitnog joj djelovanja sa djelovanjem postojećeg 

organa u zaštitu privatnih prava, a ne identitet organa jednog i drugog 
djelovanja. ». - . . sudovanje bo, iztraživauje prava, dictio juriš, sudačka 
zadaća jest ista, kao i kod sudovanja o privatnim pravima: subsumcija 
činjenice pod pravilo objektivnog prava sa konkluzijom na subjektivno".^ 
Tužba nije n aravno pravno sredstvo zaštite subjektivnih prava, s toga ona 
i nije nikakav juridički dosliedan privileg organa, koji se je jedini do 
danas takovom zaštitom bavio- 

Mi smo iztakli, da pravna država traži jednaku zaštitu za subjek- 
tivna javna prava, kakva postoji za privatna prava ; ona traži sudovanje 
na polju javnopravnih odnošaja. Pitanje, da li javnopravne priepore imadu 
riešavati oni isti državni organi, koji vrše civilnu i kriminalnu sudbenost 
ili pak posebni, nezavisni od tih, ali koji uživaju jednake garancije samo- 
stalnosti sa onima; te u postupku, koji sadržaje slične garancije, to pi- 
tanje ne riešava sam pojam i zahtjev pravne države. Pojmu pravne države 
je pače udovoljeno, čim postoje za zaštitu subjektivnih javnih prava svi 
iztaknuti garantivni uvjeti, a svejedno mu je, da li ju vrši civilni ili po- 
sebni sudbeni organ. I sama narav subjektivnih prava u obće, te jedin- 
stven im karakter, bila ona privatne ili javne naravi, ne pružaju nikakova 
oslona, na temelju kojeg bi bili prinuždeni tražiti jedinstveni sudbeni 
organ u njihovu zaštitu. Pitanje o zaštitnom organu leži izvan naravnog 
zahtjeva subjektivnog prava u obče. Isto tako i sama narav javnopravnih 
odnošaja ne traži neodoljivo posebno sudbeno djelovanje, te se ne protivi 
jednakoj zaštiti sa privatopravnim odnošajima i po jednom te istom or- 
ganu, kako smo to jur razložili. Najjasnije dokazuje tu tvrdnju vršenje 
kriminalne sudbenosti po istom organu, koji vrši i sudbenost civilnu. 

U pozitivnom državopravnom životu modernih konstitucionalnih dr- 
žava nalazimo sva tri moguća sistema pravne zaštite subjektivnih javnih 
prava provedena. Eedoviti civilni i kriminalni sudovi sude načelno i u 
javnopravnim prieporima, n. pr. u Belgiji (čl. 93. ustava od 18. stud. 
1830.), pa Italiji (čl. II. zakona o upravnom sudovanju od 20. ožujka 
1865.) . . . questione di un diritto civile o politico . . ., prera su zakono- 
davstva kašnjih godina toliko iznimaka od samog načela učinila, da je i 
samo načelo jur narušeno. Englez ki državni sudovi sude u privato- i 
javnopravnim prieporima, ali englezko je ukupno ustrojstvo upravne i sudbene 
vlasti posve osebujne naravi, te različno od ustrojstva kontinentalnog. P o- 
sebna upravna sudišta, samostalna i posve odlučena od ostalog upravnog 
organizma za riešavanje javnopravnih priepora postoje u Austriji, u svim 
većim državama njemačkog carstva, a i ugarska zakonska osnova ih pred- 
laže. U poreznim i pristojbenim poslovima uredjeno je zakonskim člankom 
XLIII. god. 1883. za Ugarsku i Hrvatsku posebno vrhovno financijalno 

upravno sudište u Pešti. Prarua iztaknutoj zakonskoj osnovi imao bi pak po- 
stojati poseban razdio vrhovnog upravnog sudišta za poslove porezne i 
pristojbene (§. 24). U tim poslovima, te mirovinskim i željezničkim pro- 
teže se djelokrug vrhovnog upravnog sudišta, kao jedine upravo-sudbene 
molbe, i na Hrvatsku te Bieku. Posebna se upravna sudišta ovdje ne ustra- 
jaju (§. 40). 

U ostalim državama, pa i u samoj Prancezkoj u načelu riešavaju 
organi upravne vlasti i priepore, koji nastaju povodom konkretna upravna 
djelovanja sa pojedincima. Vladajuć'a nauka u Prancezkoj smatra i rieša- 
vanje pritužba kod maira, prefekta te ministra sudovanjem, a ove na- 
zivlje upravnim sudcima. (Pradier, Batbie, Oabantous, Ohauveau i dr.) 
Osobito vriedi to za ministre, kad riešavaju pritužbe u kontradiktornom 
postupku; tako veli Macarel: . . . toutes les fois que par decision et 
en connaisance de cause ils font application de la loi aux cas particuliers, 
ils exercent une judication".* Takovo je nazivanje opravdano samo u 
toliko, što je upitno njihovo djelovanje pojmovno sudbeno djelovanje. 
Obzirom na sudbeno djelovanje u privatopravnim prieporima nije ono 
opravdano. 

Iž naravi bud subjektivnog prava u obće, bud javnopravnih odno- 
šaja napose ne može se — kako razložismo — ustanoviti pojmovan zahtiev 
ovakog ili onakog organičkog ustrojstva riešavanja javnopravnih priepora. 
Ipak su baš najodličniji učitelji državnog i upravnog prava htjeli na tom 
temelju, da obrazlože pojmovno nuždu jednog ili drugog sistema. Na 
jednoj strani stoje kao odlučni zagovaratelji jednog te istog organa u 
zaštitu svakog subjektivnog prava, dakle za dodielbu riešavanja javno- 
pvavnih priepora postojećim civilnim i kriminalnim sudovima: Zahariae, 
Bahr, Stein, Gierke, Sejdel, Stengel, GrtinwaldpaSchmitt 
i dr. ; dočim opet na drugoj strani zagovaratelji ustrojenja posebnog sud- 
benog organa u zaštitu individualnih javnih prava, kao: Gerber, Blun- 
tschli, Gneist, Schulze, Eossler, Ulbrich, Lemajer, Pann, 
S a r w e y i dr. 

* I najgorljiviji borci prvog nazora, kako Stein^ te Schmitt' do- 
laze konačno ipak do uvidja^vnosti, da je obzirom na razne okolnosti, koje 
da tobož samo za sada postoje, shodno ustrojstvo posebnog organa u 
zaštitu subjektivnih javnih prava. 

I sbilja, razlozi, koji govore za upravno sudovanje po posebnom or- 
ganu, jesu poglavito razlozi shodnosti ; razlozi, koji sa naravju djelovanja 
sudbene vlasti, sa naravju subjektivnih prava u obce, a javnih napose, ništa 



* Coura de droit administrativ II. str. 840. 

* Verwaltung«lehre I. str. 408. 

» Grundiagen der Venvaltungsrechtspflege str. 121. 

zajedničkog nemaju ; "ali razlozi, koji stoje u savezu sa djelovanjem upravne 
vlasti, te cielokupnim upravnim pravom ; razlozi, koji nisu samo prolazne, 
već i trajne naravi ; a uz to dolaze i razlozi tehnički. Upravno sudovanje 
nije nikakav polutan djelatnosti državne vlasti; ono nije agregat nješto 
malo od sudbene, a nješto malo od upravne vlasti. Njegovo je djelovanje 
isto tako riešavanje pravnih priepora, te zaštita subjektivnih prava, kako 
je to civilne i kriminalne sudbenosti; ono je pravo sudbeno djelovanje. 
S toga i ne ce „sudac u upravnim prieporima češće, nego li civilni sudac, 
dođi u priliku, da bi morao uz zakonitost i pravovaljanost obzir uzimati 
i na shodnost, te dosliedno gledati kako natrag, tako i naprvo",^ već 
on mora imati pred očima samo objektivno pravilo, te na njegovu temelju 
stečeno i s njim priznano subjektivno pravo. Ne shvaćati sudbeno djelo- 
vanje, te narav javnopravnih odnošaja, reći će, kad Gneist tvrdi, da je 
upravno sudovanje izazvao „der neue Anspruch der Einhaltung einer 
Gleichheit des Maasses der staatliehen Anforderungen", te da se ono te- 
melji „in unparteischer Abwagung des nothwendigen Masses der An- 
forđerungen der offentlichen Sicherheit und Wohlfahrt an die Person und 
das Vermogen aller Staatsangehorigen". 

Istina, da je nesmisao poput izreke u civilnom pravu fiat justitia et 
pereat mundus staviti za javno pravo zasadu fiat jus publicum et pereat 
res publica, kako to Bluntschli iztiče, ali se to načelo nipošto ne bi 
moglo odnositi na djelovanje upravnog suda, već na djelovanje zakono- 
davne vlasti. Javnopravne odnošaje stvara sama država svojom voljom. 
Javno pravo počiva na javnom interesu, t. j. interesu državne cielosti. 
Ako država sama ustanovljuje takova javna prava, koja bi mogla biti na 
uštrb cielosti, koja ne počivaju na interesu države, e onda je gornja za- 
sada svakako opravdana; inače pak ona sadržaje u sebi logičko protu- 
slovje. I za javno pravo valja zasada: „qui suo jure utitur, neminem 
laedit«.« 

Upravna vlast ima da radi u interesu cielosti. Djelatnost joj je 
tako mnogostručna i razprostranjena, da je težko već naći područja, u 
koje ona prema svojoj zadaći ne bi bila ovlaštena zaseći. Prava je ne- 
mogućnost svu njenu djelatnost urediti voljom zakonodavnog organa. Poj- 
movno bi to trebalo, jer svaka djelatnost upravne vlasti u zadnjoj liniji 
ima posla sa čovjekom i njegovom osobnom okolicom. To ne vriedi samo 
za danas, već i za nedoglednu budućnost. Družtveni i državni zajednički 
život nikad ne miruje, uviek se razvija. Pa ako se stalna djelatnost upravne 
vlasti danas po organu upravne vlasti i uredi, sutra će se već pojaviti novi 



1 Blnntschli, VerwaltuDgflr6cht und Ven^altnngsrechtspflege u kritische 
Vierteljahrachrift avez. VI. str. 273. 

• Seydel, Grundztigd . . . atr. 102., Isti u Annalen . . . 1885., Die Ver- 
waltung8recht8pflege in Bayern str. 234. 

odnošaji, u koje treba da upravna djelatnost zasiže. • Uviek ee biti prazna, 
zakonom ne izpunjena prostora za abstraktno uređovavje te uređjivanje 
ljudskih odnošaja po upravnoj vlasti. Jest, ovakove objektivno-pravne 
uredbe upravne vlasti imaju biti u suglasju sa voljom zakonodavnog or- 
gana, ali one zato ipak mogu ustanoviti novih subjektivnih prav- 
nih odnošaja izmed državne cielosti u upravnoj vlasti i pojedinaca — 
članova — , koji ne imaju izvora u volji zakonodavnog organa. 

Izmed sila božja abstraktnih uredaba upravne vlasti razabrati i upo- 
znati takove, koje ustanovljuju subjektivna prava; ustanoviti, da li strankom 
u petitu traženo subjektivno pravo, koje da se temelji na aktu upravne 
vlasti, i sbilja po cielom sadržaju te po okolnostima, uslied kojih je isti 
nastao, predpolaže volju državne vlasti za ustanovljenjem javnopravnih 
odnošaja, j«r je za ovakovu samo ona odlučna, to svakako ne bi bio po 
civilnog i kriminalnog sudca lahak posat), a bome ne bi vrlo često imao 
ni željena uspjeha. 

Privatni odnošaji niti su tako bujni, niti promienljivi, da im sama 
volja zakonodavnog organa ne bi mogla podieliti pravna karaktera, a niti 
za čas toli gorljivi i nagli u težnji za pravnim uredjenjem, kako to često 
biva kod odnošaja cielosti i članova Pa onda upravna je vlast u interesu 
cielosti, dakle i po svom zadatku ne dolazi u položaj, da odlučuje baš o 
pravnom karakteru privatnih odnošaja. Civilni sudac ima pred sobom 
volju zakonodavna organa; samo kao na tumačenje možda nailazi on na 
naredbe. On ne treba niti smije izpitivati, tvore li objektivnom normom 
.uređjeni privatni odnošaji i individualna prava, jer zakonodavna vlast 
ne stvara svojom moći individualne privatne odnošaje, vecira samo 
podieljuje pravni karakter, a oni ostaju, što su i bili, naime individualni. 
Ona može doduše od individualnih privatopravnih odnošaja stvoriti javno- 
pravne, ali opet individualne, dakle subjekti vn a javna prava. 

Djelovanje civilnih sudova u javnopravnim prieporima ne samo da 
bi bilo na uštrb .individualnoj javnopravnoj sferi, već bi moglo štetno 
djelovati i po samo civilno pravno im djelovanje. U tom smjeru svakako 
je istinito mnienje učitelja upravnog prava, da na polju javnopravnih prie- 
pora treba da je sudac slobodnije ruke; da zna gledati i vidjeti dalje od 
formalnog slova objektivnog pravila. I u jednom području pripatopravnih 
priepora našao se je zakonodavac prinukanim, da radi bujnosti i mnogo- 
stručnosti odnošaja, koje pravno uredjuje, odstupi od organičkog ustroj- 
stva suda, kako ga uredjuje za ostale privatopravne odnošaje. U mjen- 
benim i trgovačkim pravnim prieporima mora da uz zvanične sudce bar 
u prvoj instanciji fungira i nezvaničnik, ali osoba, koja potiče iz onog 
kruga, koji svojim djelovanjem u prvom redu stvara te stupa u takove i 
slične pravne odnošaje. 

Moglo bi se reći, da bi po tom ipak sama upravna vlast bila naj- 
bolji tumač pravne naravi vlastitih objektivnih pravila. Dopuštamo, samo 
što bi tim nastupilo isto stanje, kako smo ga razložili za slučaj, da bi 
zakonodavna i sudbena vlast bila ujedinjena; upravna bi vlast uz to bila 
sudac u vlastitoj stvari. 

Okolnost, koja se če^to navađja u prilog posebnom ustrojstvu upravnog 
sudovanja, da naime u upravopravnim, prieporima u veeini slučajeva odlučuju 
ob izlazku priepora činjenice i okolnostne predpostave, a ne priepor 
pravnom karakteru, držim, sve ako sama tvrdnja i odgovara istini, da 
ona sama nebi mogla biti mjerodavnim razlogom ustrojstvu posebnog 
upravnog sudišta. Svako subjektivno pravo, bilo ono privatno ili javno, 
osniva se i radja se na temelju stalnih okolnosti i činjenica. Ustanovljenje 
prave naravi tih činjenica vrlo često odlučuje o samom pravnom prieporu. 
Je li se u javnopravnim odnošajima to češće dogadja, nego li u privato- 
pravnim, svejedno nam je ; dosta da se to često sbiva i u privatopravnim. 
Pa onda, ako to i dopustimo, svakako moramo predpostaviti, daniti posebni 
upravnosudbeni organ neće, niti može imati toliko tehničkog pozna- 
vanja naravi raznovrstnih činjenica, da bi mogao i smio riešiti svaki 
konkretan pravni priepor bez pomoći vještaka u poznavanju odlučnih 
okolnostnih svojstava. Dali dakle civilni sudac ih posebni upravni 
sudac traži vještačko mnienje, ne mienja svakako ništa na samoj stvari. 

Dalnji razlog ustrojstvu posebnog upravnog sudišta leži u današnjoj 
znanstvenoj obradbi upravnog prava te sveučilištnoj naobrazbi pravnika. 
Ti nedostatci nisu neodklonivi, dakle i razloge možemo držati za prolazne 
naravi. Upravno je pravo još prekratka vieka, a da bi moglo već stojati 
glede znanstvene obradbe na onoj visini, na kojoj vidimo danas privatno 
i kazneno pravo. Uza to zahvaća ono svakim danom sve veći obseg u 
modernom državopravnom životu, te je svakim časom izvrgnuto razno- 
vrstnim promjenama tako, da ga pravna znanost težkom mukom sliediti 
može. Uvažimo li još prefine i prerazličite niti modernog državnog djelo- 
vanja, koji ima da obuhvati upravno pravo, te po tom njegovu preveliku 
detailnost, ne ćemo se svakako čuditi iztaknutom nedostatku, niti će si 
učitelji upravnog prava imati što da predbace.^ 

Ako se još i danas u Njemačkoj tuže na manjkavu sveučilištnu 
obuku u upravnom pravu, gdje i na srednje ruke polaženim sveučilištima 
djeluju po dva učitelja u njem ; što da • kažemo mi, gdje pravnik svrši 
pravo- i državoslovni fakultet, a da za četir godine nije čuo ni slova 
upravnom pravu (razumjeva se i o financijalnom upravnom pravu) ; o dr- 
žavnom pozitivnom pravu pak nješto malo. Sveučilištna obuka ide danas, 



* Loening, Die deutsche Verwaltung8recht8pflege u SchmoUer Jalurbflcher 
sv. V. str. 82. 

ne samo naša, poglavito za civilističkom naobrazbom ;javnopraynomna- 
obrazbom još se uviek maćubinski postapa. Današnja juristička izobrazba 
^prikazuje nam legis aetiones i formule, edikte pretorove, zatim obćenito te 
pozitivno privatno i kazneno pravo kao pravi jns, đočim o javnom pravu 
čujemo malo ili ništa ^'.^ Takav onda teoretički skroz na skroz na civilisti&ku 
naobražen mlađi čovjek stupa k sudu u praksu. Sve kad bi redoviti su- 
dovi i riešavali javnopravne priepore, neće niti može biti on pripušten 
k upravnom sudovanju. On će proči kriminalnu i civilnu praksu; a sad 
onda ded da sudimo u upravno-pravnim prieporima! A ovamo kroz cielo 
vrieme nije ni vidio valjda upravnog zakona i naredbe, osim ako je bio 
tako sretan, pa prigodom koje gruntovne provedbe diobe zadružne došao 
u nesporazumak sa upravnom oblasti, te bio tako prisiljen zaviriti u za- 
družni zakon i provedbenu mu naredbu. 

I sama uprava te pravni karakter njenog djelovanja puno trpi ova- 
kovom naobrazbom. Istina, upravni zakoni i naredbe vremenom se u praksi 
nauče, ali moderna pravna država traži od organizma upravne vlasti puno 
više- Temeljne zasade upravnog djelovanja te duh i pravni karakter njegov 
ne dadu se samo tako iz praktične uporabe zakona i naredaba upoznati. 
Sveučilištna bi se obuka imala tim više za to starati, pošto je upravno 
pravo, kako smo iztakli, u znanstvenoj obradbi još daleko za civilnim 
i kriminalnim, a javnopravni odnošaji polak toga nisu kosmopolitičke naravi, 
kako su to više manje privatopravni, već strogo osebujni pojedine državne 
zajednice. Konačno uz svu civilističku naobrazbu na sveučilištu ima mladi 
pravnik još i praktičan izpit ; upravni činovnik ni toga ne treba. Upravni 
činovnik može onda dakako još i danas kadikađ malo po kavalirski 
baratati objektivnopravnim pravilima! 

Kad bi se danas povjerilo upravno sudovanje redovitim civilnim i 
kriminalnim sudovima, svakako bi se moralo ustrojiti posebne senate, u 
koje bi bezuvjetno trebalo pozvati i upravne činovnike, jer bi inače 
prema razloženom moglo biti ukupno sudovanje dvojbene vriednosti. Ili što 
bi možda još praktičnije bilo ustrojiti poseban odio, samostalan u svora 
organičkom djelovanju sa posebnim postupkom. Nu čemu onda još nekog 
vanjskog veza, kad nutarnji i onako nikakav ne postoji?! 

Konačno govori za ustrojstvo posebnog upravnog sudišta i temeljna 
zasada uspješne ljudske djelatnosti — dioba rađa. Upravo nedogleđno je 
danas polje pravnih ustanova. Ako uočimo obseg djelovanja naših re- 
dovitih sudova, te niz pravnih pravila, koja isti uporavljati imaju, zaista se 
je težko odlučiti tomu preogromnom djelatnom obsegu još i novog djelo- 



J Grunwald, Vortrag u Jurist ische Blatter 1879. str. 16. Slično Lemayer, 
Zur Frage der Aktivirung ... a Grtinhats Zeitschrift I. str. 747. pa Gneist, 
Eechtsstaat str. 268. i drugi. 

vanja pridavati, čovjek ima dosta posla za svoj viek, da se upozna sa 
slovom i duhom ustanova raznovrstnih privatopravnih odnošaja; sa civilnim, 
trgovačkim i mjenbenim pravom« te sa njihovim postupcima ; sa kaznenim 
pravom i postupkom, pa sa ustanovama neparbenih poslova; k tomu pak onda 
još dodati nedogledan niz zakona i naredaba ne samo jedne upravne 
grane, već ustanova zasjecajueih naročito u područje ministarstva finan- 
cija, nastave, nutarnjih i vojničkih posala; to bi značilo ipak pre- 
cienjivati i najgenijalnije sile smrtna čovjeka. N e obterećivanje današnjih re- 
dovitih sudova novim djelokrugom, ve<5 odterecenje od svega, što ne spada 
u pojmovno djelovanje sudbene vlasti, to treba da bude težnja za- 
konodavstva, a u interesu je koli cielosti, toli individualne pravne sfere. 
Iz iztaknutih razloga više shodnosti, nego li naravne potrebe, 
držimo opravdanim i nužnim ustrojstvo posebnog upravnog su- 
dišta za riešavanje javnopravnih priepora, samostalnog napram da- 
našnjim sudovima civilnim i kriminalnim. „Die Verwaltungsgerichte sind 
nichts Anderes, als eine Art Oausalinstanzen, nach ahnlichen Gesichts- 
punkten aufgerichtet, wie Berg- und Handelssenate im Privatrechte".^ 

§. 6. Kompetencija upravnog* sudišta. 

Oim se stavimo na stanovište posebnog upravnog sudišta, odmah 
nam se namiče pitanje: što mu je djelokrug; kako i što mu ograničuje 
kompetenciju napram civilnim sudovima te napram samoj upravnoj vlasti? 
Pošto smo narav javno- i privatopravnih odnošaja; narav upravne i sud- 
bene vlasti te njihov medjusobni odnošaj potanko razpravili, mogli bi 
reći, ne osvrćuć se pobliže na kriminalnu sudbenost, da je pojmovno kom- 
petencija upravnog sudišta napram civilnom te napram upravi jur usta- 
novljena i opredieljena. Civilno sudište riešava samo privatopravne priepore i 
zaštićuje privatna subjektivna prava, dočim uprava radi u interesu cielosti. 
Ali s pravom bi nam se moglo pri tom i predbaciti, da se bavimo samo 
abstraktnim dedukcijama a ne obaziremo se na pozitivno-pravna 
ustrojstva pojedinih djelatnosti državne vlasti u modernom državnom životu. 

Nit iztaknute zasade povlači se kroz svako pozitivno pravno ure- 
đjenje upravnog sudovanja, ako i jest često raznovrštno i osebujno raz- 
predena. U čem nalazimo i kako se pokazuje u pozitivnom državopravnom 
uredjenju tajedinstvena točka temeljno priznanog načela? Pravni subjekt 
sam sobom ne odlučuje o sudištu, koje bi bilo zvano njegove pravne prie- 
pore riešavati. Ako pred upravnim sudištem i stoji redovito državna 
upravna vlast bilo u vlastitom organu državne zajednice, bilo u posebnom 
organu javnopravne korporacije napram pojedincima; mogućnost je tu, a 

cesto se i đogadja, đa pred upravnim sudištem nalazimo kao stranke dr- 
žavnu vlast u vlastitom organu državne cielosti napram državnoj vlasti 
kao delegatu u vlastitom organu javnopravne korporacije (obćine), ili još 
češće obratno. Delegirana bo državna vlast obćini tvori njeno subjektivno 
pravo. Slučaj drugi, koj se navodi, nije korektan. Ako se faktično u pro- 
cesu pred upravnim sudištem i mogu prepirati dva privatnika medju- 
sobno, biva to uviek obzirom na stanovitu po jednog od njih povoljnu 
odredbu upravne vlasti. Uprava je dakle po svojoj odredbi dionikom — subjek- 
tom — u procesu, ako i nije zastupana po vlastitom organu. Nadalje prera dje- 
lovanju upravnog sudišta pojmovno ne odgovara, mogu stajati pred njim 
upravna vlast državne cielosti protiv upravne vlasti državne cie- 
losti, tražeć zaštitu objektivnog prava S druge strane pak često si 
stoje pred civilnim sudom kao stranke državna cielost ili obćina 
napram pojedincima ili medjusobno. 

Ne odlučuje o kompetenciji upravnog ili civilnog sudišta u konkret- 
nom pravnom prieporu ni narav pravnog zahtjeva povrieđjenika, t. j. 
povriedjeno subjektivno pravo; kao što ne odlučuje ni norma, objek- 
tivno pravilo, na temelju kojeg se riešavaju pojedina prieporna pitanja. 
Povriedjeno subjektivno pravo ne, jer ako n. pr. u prieporu izvlastbe i traži 
pojedinac zaštitu svog subjektivnog prava privatnog vlastničtva, odlučuje 
tom prieporu upravno, a ne civilno sudište. Objektivno pak pravilo opet 
ne, jer kako civilni sudac, riešavajuć privatopravni priepor u glavnoj 
stvari, odlučuje često u pitanjima javnog prava, kao pitanjima prejuđi- 
cionalnim i medjupadnim glavne stvari; tako i upravni sudac mora česta 
odlučivati i o pitanjima privatnog prava, jer kao što su javnopravni od- 
nošaji često temeljem privatopravnih zahtjeva, tako su opet privatopravni 
vrlo često podlogom javnopravnih dužnosti i zahtjeva. „Dužnost odluči- 
vanja u glavnoj stvari mora uključiti ovlaštenost odluke u njenim djelo- 
vima".^ Civilni sudac odlučuje o svojoj kompetenciji u konkretnom pri- 
vatopravnom prieporu, odlučuje dakle o pitanju javnog prava; upravnL 
pak, odlučujuč o javnom pravu u prieporu glede porezne dužnosti, odlu- 
čuje i pri vatopravno pitanje, da lije dotičnik vlastnik; posjednik trgo- 
vačke tvrdke itd. Glede odluke medjuupadnih pitanja ima i drugih nazora, 
koje ćemo kašnje iztaći. kompetenciji sudišta ne odlučuje konačno 
ni naslov konkretnog pravnog odnošaja, t. j. način njegova po- 
stanka, a ni način izpunjenja, t. j. prestanka pravnog odno- 
šaja; kao što ne odlučuje ni sadržaj priepornog pravnog zahtjeva,, 
je li on imovinske ili neimovinske idealne vrieđnosti. 

Odlučna je samo narav priepornog pravnog odnošaja, odnosno 
sadržaj pravnog pravila, koje uredjuje prieporni odnošaj. Samo prieporni 



^ Wach, Handbuch ... str. 87. 

pravni ođnošaj i izmeđ javnovjastne cielosti i članova (pripadnika ili 
organa) spadaju pod kompetenciju upravnog sudišta. Gdje konkretni 
pravni odnošaj svojim oblikom i sadržajem ne počiva prema abstrakt- 
nom pravilu na volji pojedinaca; gdje pojedinac mora samo uslied 
volje javnovlastne cielosti stupiti u konkretni pravni odnošaj 
izmed člana i javnovlastne cielosti, odnošaj je naravi javnopravne. 
Upravno je sudište kompetentno odlučivati samo o prieporima iz ovakih 
pravnih odnošaja. 

Konkretna provedba javnopravnih odnošaja spada pojmovno u djelo- 
krug upravne vlasti. Iz razloga jur iztaknutih povjerena je ona u mnogim 
slučajevima sudbenoj vlasti — civilnim 'sudovima. Kad je već sama pro- 
vedba n. pr tutorstvenih, skrbničkih, zemljištnih itd. javno-pravnih od- 
nošaja radi sjegurnijeg očuvanja pravnog im karaktera ustupljena ci- 
vilnim sudovima, kud i karao je više bilo onda nužno, a i konsekventno, da 
se i eventualni priepori, nastali uslied konkretne provedbe, prepuste na rie- 
šenje samoj sudbenoj vlasti, prem je ona tu judex in causa sua. Da se danas 
oduzme to prieporno riešavanje redovitim sudovima, te povjeri upravnom 
sudištu, udovoljilo bi se doduše iztaknutu načelu, ali bi ostala nelogičnost, 
da sudovi obavljaju upravne poslove. Buduc da je provedba njihova i nakon 
uredbe upravnog sudišta ostala kod sudbene vlasti, ostalo je i prieporno 
riešavanje civilnim sudovima. Oduzme li se pak jednom sudovima pro- 
vedba takvih javnopravnih odnošaja, jedino može biti nadležno onda za 
riešavanje priepora iz tih odnošaja upravno sudište. 

Procesne ustanove, koje uredjuju konkretnu djelatnost civilnih su- 
daca, u koliko su one uredjene u interesu pojedinaca, u koliko dakle tvore 
subjektivna prava, stvaraju javnopravne odnošaje izmed državne cielosti i. 
članova. Provedba je radi nerazSruživa saveza sa riešavanjem privatopravna 
priepora nužno prepuštena civilnom sudcu. Nastane li dakle priepor izmed 
sudca kao provedbene vlasti upitnog javnopravnog odnošaja, te pojedinca 
kao subjektivnog ovlaštenika, i opet odlučuje o njem civilni sudac, dakle 
u svojoj vlastitoj stvari. Nastane li priepor izmed civilnog sudca i stranke 
glede zakonom izrečene dozvole roka za podnesak parničkog spisa ili glede 
preslušavanja svjedoka, to o njem odlučuje sam civilni sudac. Jer se već 
konkretna provedba ne može radi uzkog veza odlučiti od samog glavnog rie- 
šavanja privatopravnog priepora, ne može niti riešavanje eventualna prie- 
pora biti prepušteno upravnom sudištu. Glede ta dva slučaja nekompetencije 
upravnog sudišta slažu se u glavnom sva zakonodavstva, koja uredjuju 
posebno sudište za javnopravne priepore. Ipak upitni odnošaji uživaju poj- 
movno nužne sudbene zaštite, pače mi smo vični prema historičkom raz- 
vitku redovitih civilnih sudova smatrati i danas još njihovu zaštitu 
djelotvorno jačom i uspješnijom, nego li onu upravnog sudišta. 

Ako kraj modernog ustrojstva đržavopravnog života i ne možemo 
reći, da bi u pojedinoj konstitucionalnoj državi postojalo javnopravnih od- 
nošaja u obde, a napose ustanovljenih u interesu članova, dakle indivi- 
dualnih javnih prava, koja ne bi uživala kakve takve pravne zaštite, makar 
i najmršavije samo pojmovne, ipak ih imade dosta, koji ne uživaju ona- 
kove zaštite, kakvu traži moderna pravna država i kakvu im pruža danas 
upravna tužba. 

Kompetencija upravnog sudišta napram onoj upravne vlasti zaokru- 
žena je već samim pojmom sudbenog mu djelovanja. Upravna vlast ima 
konkretno prova d jati objektivnim pravilom uredjene javnopravne od- 
nošaje, docira upravno sudište ima'riešavati uslied takove provedbe even- 
tualno nastale pravne priepore sa pojedincima; upravna vlast ima raditi 
u interesu cielosti, te zaštićivati njene interese, bili oni pravno kvalifici- 
rani ili ne, dočim upravno sudište ima pojmovno zaštićivati samo pravno 
kvalificirane interese članova, samo individualna javna prava. I pozitivna 
zakonarstva udovoljuju tomu pojmovnom postulatu, ali samo u načelu (austrijski 
zakon o upravnom sudištu od 1875. §. 2. ; ugarska zakonska osnova §. 1.) 

Boelni obseg javnopravnih priepora, podpadajućih pod kompetenciju 
upravnog sudišta, ne sudara se sa pojmom javnopravnih odnošaja u obće. 
Pa i pronaći u pozitivnim zakonarstvima glede tog reelnog obsega kakvo 
stalno načelo, nije moguće, jer svaka država ustanovljuje isti obzirom na 
postojeće jur zaštitne uredbe javnopravnih odnošaja; prema uvidjavnosti 
potrebe takove zaštite u ukupnom državopravnom ustrojstvu i djelovanju te 
obzirom na državopravne odnošaje, u kojima možda živi sa drugim državama. 

Nastaje sada pitanje, kako, kojim načinom ustatiovljuju pozitivna 
zakonarstva kompetenciju upravnog sudišta? 

Glede tog postoje dva sistema : sistem načelnog zaokruženja kompe- 
tencije, te sistem nabrajanja pojedinih javnopravnih odnošaja, za koje 
upravno sudište ima biti nadležno (enumeracija, specifikacija, taksacija itd.). 
Ima još i treći način, koj spaja oba ta sistema; uz načelno naime za- 
okruženje nabraja po djed no i pojedine pravne -slučajeve. 

čisto načelno zaokruženje, ako izuzmemo Englezku, ne postoji 
niti ondje, gdje redoviti civilni sudovi sude i u javnopravnim prieporima. 
Ako je u Italiji već sam zakon od god. 1865. izuzeo stanovite javno- 
pravne priepore izpođ kompetencije načelno redovitog suda, rasao je u 
kašnjim zakonima taj broj sve više, dok nije zakonom od 2. juna 1889. 
te 1. maja 1890. čitav niz javnopravnih priepora nabrojen, koji se prepu- 
štaju kompetenciji posebnog odiela državnog vieća. Italija se je tim i opet 
izmirila sa starim uredjenjem, poprimljenim i udešenim prema francezkom 
sistemu javnopravne zaštite. 

Kompetencija upravnog sudišta austrijskog takodjer je načelno usta- 
novljena (§. 2.); nu u §. 3. već se nalazi čitav niz iznimaka, koje su se 

činile nužnima obzirom na postojeće jur zaštitne uredbe, stranom opet koje iz- 
viru iz samog pojmovnog djelovanja upravnog sudovanja, a i iz drugih razloga. 

Bavarski zakon ob ustrojstvu upravnog sudišta od 8. augusta 
1878. pokušao je p o z i t i v n o spojiti oba načina, ali mu je i negativno opre- 
dielio kompetenciju. Upravno sudište ima suditi n upravnopravnim po- 
slovima — priepornim pravnim zahtjevima i dužnostima. Nu iz slie- 
dečeg nabrajanja vidi se, da ne u svim/ već samo u zakonu doznačenim 
slučajevima. Upravno sudište ne može pozivom na načelnu oznaku proteci 
svoju kompetenciju makar i u zaštitu nedvojbeno subjektivnih javnih prava, 
ako ista nisu zakonom i pozitivno doznačena. Zato je pruski zakon od 
30. jula 1883. odmah u samom načelnom zaokruženju stavio gornje ograničenje. 

U ostalim je državama proveden čisti način nabrajanja pojedinih sluča- 
jeva, tako i u ugarskoj zakonskoj osnovi. Ugarska je osnova u tom pogledu 
uprav karakteristična, jer navlas izbjegava i svaku sjenku generaliziranja. 

Koji sistem odgovara pojmovnom djelovanju upravnog sudišta, te 
koji se eventualno čini shodnijim prema današnjemu stanju i uredbi javno- 
pravnih odnošaja u obče, a upravnog sudovanja napose? Dok je kompe- 
tencija civilnih i kriminalnih sudova danas svuda načelno zaokružena na 
privato- odnosno kaznenopravne priepore, priznaje se obćenito, da ima još 
pravnih priepora, za riešavanje kojih se takodjer ište sudbeno djelovanje, 
a koji ipak ne spadaju med iztaknute priepore. A koji su to? čim smo 
na to jednom odgovorili občenitom formulom, da su to javnopvavni prie- 
pori, priepori izmed konkretnog djelovanja organa upravne vlasti i indi- 
vidualne pravne sfere osobnosti, dobili smo i odgovor glede pojmovno 
nužnog ustanovljenja kompetencije posebnog upravnog sudišta. Ono ima 
odlučivati načelno u svim prieporima iz javnopravnih odnošaja. 

Nikako ne možemo odobriti onu točku obrazloženja ugarskoj zak. 
osnovi, koja hode da iztakne bar za danas još nemogućnost načelno 
zaokruženja, jer da još ne imamo jedinstvene pojmovne oznake djelo- 
kruga sudbene i upravne vlasti te javnopravnih priepora. čudnovato, 
gdje znamo, da sav sviet uči, da su sudovi u zaštitu prava, sad bilo u 
obće, dakle subjektivnog i objektivnog ili samo subjektivnog ; dočim upravni 
organi za promicanje interesa cielosti. 

A! — pojam subjektivnog prava, taj je, istina, već prieporan. Ali 
ugarska zak. osnova nema se razloga za taj priepor brinuti, jer po njoj 
ima upravno sudište, da zaštićuje i objektivni pravni red. Što je pak pozi- 
tivno ugarsko pravo, mora svakom ugarskom pravniku biti neprieporno; 
a neprieporno je i načelo moderne konstitucionalne pravne države, da 
upravna vlast ne smije vriedjati postojećeg bar zakonskog prava ; kao što 
je neprieporno i to, da danas upravna sudišta u načelu pružaju pravnu 
zaštitu, a ne zaštićuju puke interese. Zašto sad onda još ne bi bilo mo- 
guće načelno zaokružiti kompetenciju upravnog sudišta napram onoj ci- 

vilnog i kriminalnog sudca, a još i lakše napram upravnoj vlasti, nije mi 
jasno. 

Samim pojmom upravnog sudišta, kao produkta zahtjeva pravne 
države, ustanovljen je pojmovno i njegov djelokrug. Načelno zaokru- 
žen je kompetencije odgovara dakle pojmu pravne države i po- 
sebnog upravnog sudišta. 

Drugo je pitanje, kakvom se uspjehu možemo nadati od jednog ili 
drugog uredjenja, te koje se čini shodnijim prema današnjemu stanju i 
uredbi javnopravnih odnošaja? 

Velika i neprocieniva vriednost načelnog zaokruženja obzirom na 
individualnu pravnu sferu izvire već iz samog mu pojma. Zaštitno se sud- 
beno djelovanje proteže tu na sve mogude javnopravne odnošaje; indivi- 
dualna pravna sfera može biti posve sjegurna za nepovriedivost svoje 
osobnosti i svoga prava i napram samoj državnoj vlasti. U svakom slu- 
čaju protupravnog djelovanja upravne vlasti može se nadati uspješnoj 
pravnoj zaštiti od strane državne vlasti; čim se širi te utvrdjuje sviest 
pravnom — nesamovoljnom — karakteru ukupnog državnog života, a 
upravnog djelovanja napose. 

Zakonodavna vlast ne mora se prigodom svakog novo preduzetog 
pravnog uredjenja javnih odnošaja pitati, hoće li i u kojem će slučaju 
dopustiti upravnom sudištu, da riešava eventualno nastale priepore; ona 
ne mora svakom takvom sgodom ići izpravljati i upođpunjivati prvotno 
uredjenje upravnog sudišta i sudovanja. 

Ako i spada u djelokrug same zakonodavne vlafeti stvarati javno- 
pravne odnošaje, dakle od njene volje pravno ovisi, hoće li djelovanju 
upravne vlasti napram pojedincima staviti pravno nepovriedivo ravnalo, 
ne bi se ipak moglo nikako u modernoj konstitucionalnoj pravnoj državi 
opravdati, da zakonodavni organ, nakon što je pravno uredio stanovit 
javni odnošaj, a naročito još u interesu pojedinaca, najedanput iza 
toga izrekne, da pri ep ori, koji bi se mogli iz takovog odnošaja poro- 
diti izmed upravne vlasti i pojedinaca, ne uživaju jednake pravne za- 
štite sa ostalim pravima; da je to pravo prepušteno na volju upravnoj 
vlasti, hoće li ga provađjati ili ne; da to pravo veže samo podanike, 
a ne i državu u upravnoj vlasti ; da tu za pravo ni nema prava ni pravnih 
odnošaja. 

Individualna će javnopravna sfera prema intencijama pravne države 
biti najjače osigurana, bude li posebno nezavisno državno djelovanje izpi- 
tivalo uviek u konkretnom slučaju, da li na temelju okolnosti i činjenica 
predpostavljenih i uređjenih objektivnom normom postoji subjektivno 
pravo članova državne cielosti; da li je naročito u njihovom interesu 
pred uzeta pravna uredba. 

Obrazloženje ugarske zakonske osnove kreće se još u Stahlovim 
nazorima o sudbenoj vlasti kao njekoj trećoj moći izvan ili nađ 
ostalom djelatnosti državnom*, osobito pak i nad ostalom djelatnosti za- 
konodavne vlasti, kad veli, da bi prema takvoj načelnoj upravosudbenoj 
kompetenciji bilo stavljeno na volju sudca, kada i u kojem će se 
konkretnom slučaju proglasiti kompetentnim te uredovati, u kojem pak 
ne; a zaboravlja, da je pravo i zakon upravo svrha te jedini cilj i 
ravnatelj djelatnosti sudbene vlasti, pa da bi po tom i u privatnom, 
pravu radi načelne kompetencije civilnog suda pravni odnošaji bili iz- 
vrgnuti samovolji sudaca. 

Kad pak tvrdi, da bi se tim na kocku stavilo javne interese i upravnu 
vlast, zaboravlja, da je sudbeno djelovanje isto tako djelovanje državne 
vlasti, dakle i u interesu javnom, kao i upravna vlast; pa da ono ne 
vodi nikakve kontrole nad upavnom vlasti, već samo da zaštićuje nepo- 
sredno individualna prava, a posredno tim i objektivno pravo u 
obće; kao što zaboravljate i to, da djelovanju sudbenom i kraj načelne 
kompetencije nema mjesta u onim slučajevima, gdje upravna vlast prema 
objektivnom pravilu diskrecionalno postupati može, jer tu niti nema 
pravnih odnošaja, koje bi se u individualnom interesu zaštiti moglo i 
trebalo. 

Uza sve to držimo ipak, da jedino sistem nabrajanja javnopravnih 
odnošaja za kompetenciju upravnog sudišta odgovara današnjem stanju 
i razvoju javnopravnih odnošaja te cielokupnoj uredbi upravnog 
sudišta; pa da se s toga nedvojbeno uspješnijoj pravnoj zaštiti možemo 
pri tom nadati bar u pogledu označenih javnopravnih odnošaja, nego li 
bi to mogli očekivati kraj načelnog zaokruženja njegove kompetencije. 

Velik dio upravnog prava sačinjavaju danas još u većini država raz- 
novrstni akti same upravne vlasti, koji uza to potiču često iz doba, 
kada se još nije mislilo na pravno uredjenje javnih odnošaja u interesu 
pojedinaca; kad seje poglavit) išlo za postavljanjem objektivnog prava, 
za unutarnjim organičkim uredjenjem upravne vlasti, a ne za uredjenjera 
subjektivne javnopravne sfere. Sudac bi se našao često u neprilici ne- 
znajuć, kako bi se imao držati praraa kakvoj staroj naredbi ili odredbi ; 
bi li mogao i smio prema duhu vremena, kad je stvorena, uzeti, da se 
njom uredjuju javnopravni odnošaji, i to još u interesu članova državne 
cielosti. Stranka bi pri tom još gorje prošla, jer bi konačno bila sbilja 
upućena na diskrecijonalnu volju suda bez čvrsta pravna oslona. Kraj 
točne specifikacije pravnih odnošaja dobiva stranka čvrsto i nedvojbeno 
izhodište za eksistenciju javnopravnih odnošaja, a sudac pravno ne- 
pobitni temelj i ravnalo svom djelovanju. 

Tim se odstranjuju podjedno i konflikti, koji bi mogli nastati izmed 
upravne vlasti i upravnog sudišta u obće, a naročito u pogledu tumačenja 

pravDog karaktera dotičnih naredbenih ustanova ; kao što i eventualni kon- 
flikti izmed upravnog i civilnog sudišta. Za prvi korak k ustrajanju uprav- 
noga sudišta čini mi se prema svem tom ' uprav neodklonivim sistem 
taksacije. 

Sistem enumeracije mora se naročito ondje provesti, gdje se prema 
današnjoj tendenciji uredjuje u organizmu upravnog sudovanja više molba 
(stepena) ; tim više još, ako uz zvanične upravne sudce fungiraju i ne- 
zvaničnici — laici. Težko možemo osobito kod potonjih predmnievati one 
juristi^ke oštrine, koja bi bila nužna za prosudjivanje, da li se konkretnim 
objektivnim pravilom ustanovljuju subjektivna javna prava ili ne . „ . nu 
čim više bude napredovao proces razlučivanja raznih pravnih područja u 
pozitivnom pravu, tim više ce se pokazivati pojedini u specialnim zako- 
nima naročito navedeni upravopravni priepori kao jednostavna i sama 
sobom razumljiva uporaba principa upravnog sudovanja tako, da će se 
s vremenom odieljenje upravopravnih priepora od čistih upravnih posala 
uprav tako pričinjati nužnim, kako danas diobu sudstva od uprave sma- 
tramo naravnom"." 

Je li svrha upravnom sudovanju zaštita objektivnog ili sub- 
jektivnog prava? Mi smo jur razložili, da se javni odnošaji temelje 
u interesu državovlastne cielosti, ali da pravna njihova uredba može 
biti preduzeta upoglavitom interesu pojedinaca, čim nastaju sub- 
jektivna javna prava. Težnja, koja je stvorila i proizvela upravno sudo- 
vanje, išla je baš za ciljem, da javnopravnim odnošajima sa subjek- 
tivne strane pribavi istih garancija , kakove uživaju pojedinci u 
privatopravnim. Jasno nam to dokazuju radnja Bahra te prve radnje 
S c h m i 1 1 a. 

Kako po svom pojmu, kao posebnom sudbenom djelovanju države, 
tako i po historičkom postanku, svrha je upravnom sudovanju zaštita sub- 
jektivnih javnih prava riešavanjem priepora izmed upravne vlasti i poje- 
dinaca. Za to govori i ukupno ustrojstvo i uređjenje djelatnosti upravnog 
sudišta, ponapose pak impuls te partaično uređjenje razpra vijanja 
pred istim. Dakako da je svaka zaštita subjektivnog javnog prava po 
upravnom sudištu pođjedno i zaštita objektivnog prava, u koliko je naime 
javnopravni odnošaj proiztekao iz interesa javnovlastne cielosti, ali prva 
i direktna svrha upravnom sudovanju jest zaštita subjektivnog, a ne 
objektivnog prava, kako to hoće Gneist'^ i Bornhak,* a donjekle i 



1 Stengel, Die preussiache Verwaltungsreform ... u SchmoUer Jahrbnch 
fur GesetzgebuDg . . . sv. VII. atr. 441. i 442. 

2 Rechtsstaat str. 270. si. 

^ Freussisches Staatsrecht II. str. 413. si. 

Ulbrich* te Georg Meyer,^ što konačno počiva na niekanju ili bar 
krivom shvaćanju individualnog javnog prava. Ono je stanovište danas vla- 
đajuće u pozitivnim zakonarstvima, a i vlađajuće mnienje pravničkog 
svieta. ' 

Pitanje je svakako oportuni te ta, odnosno ozbiljnog shvaćanja 
pravnog uredjenja ukupnog djelovanja državne vlasti, a naročito uprave, 
hoće li država uz obične garancije, ležeće u ukupnom organičkom djelo- 
vanju konstitueionalne državne vlasti pravno urediti i posebno organičko dje- 
lovanje za očuvanje čistoće objektivnog prava i ondje, gdje se ne 
radi o javnopravnim odnošajima izmed posebnih osobnosti za sebe u obće 
ili bar ne u prvom redu. 

Povjeri li država riešavanje priepora glede pravovaljanosti konkretnog 
djelovanja upravnih organa, u koliko se tim naime ne vriedja individualna 
pravna sfera, upravnom sudištu ; pa isto tako i riešavanje priepora o kom- 
petenciji unutar organizma pojedine grane državne vlasti ili izmed orga- 
nizma raznih grana, to ni takovo djelovanje ne će biti od upliva po 
pravni položaj upravnog sudišta i pravnu narav njegova djelo- 
vanja, jer je s jedne strane pojmovna mu rfvrha zaštita subjektivnog prava, 
a s druge strane tvori takovo zaštitno djelovanje samo nuzgrednu stranu 
njegova djelokruga. To su priepori unutar jednog te istog pravnog dje- 
lokruga osobnosti; unutar organičkog ustrojstva jedne te iste javno- 
pravne osobnosti mogući uslied pogriešive naravi ljudi, koji u organima 
djeluju. 

Moramo se čuvati, da na brzu ruku ne stavimo priepore o javno- 
pravnoj kompetenciji izmed vlastitih organa državovlastne cie- 
losti te organa javnovlastne posebne osobnosti obćina ili 
eventualno i drugih javnovlastnih zajednica, na istu liniju sa prieporima 
kompetenciji medju samim vlastitim organima pojedinih državnih oblasti ; 
jer obćina kao nosioc delegirane državne vlasti u svom — recimo — 
vlastitom djelokrugu nije organ državne cielosti, već samostalna 
ovlaštena osobnost. U ovakovim se prieporima radi u prvom redu o za- 
štiti subjektivnog javnog prava bilo državne cielosti, bilo obćine; 
a ne jedino o čistoći objektivnog pravnog reda. 

U pojedinim zakonodavstvima nalazi se često ustanova o kompeten- 
ciji upravnog sudišta u zaštitu objektivnog prava u razloženom smislu: 
tako ponapose ugarska zakonska osnova u §. 113. i si. Izmed njemačkih 
država nalazimo sličnih ustanova samo u Pruskoj i Badenskoj. 



1 Oesterreichisches Staatsrecht u Marguardtsen Handbuch . . . IV. I. 1. str. 
131., i Grunđztige . . . str. 71. 

' Lehrbuch des d. Staatsrechtes str. 551. i Lehrbuch des d. Verwaltung8- 
rechtes str. 46. 

' Pisci kod G. Moyera, Verwaltungsrecht str. 46. op. 2, 

U kojim se slučajevima radi o objektivnom, u kojim o subjektivnom 
pravu prema ug. zak. osnovi, može se riešiti samo obzirom na posebni 
osobno -javnovlastni položaj pojedinih organizama upravne vlasti, 
što na nas pobliže ne spada. 

I tako zvana popularna tužba ide naročito za zaštitom objek- 
tivnog prava. Ona je običajna danas za pobijanje raznovrstnih izbornih 
akata. Ako protupravnim oblastnim postupkom prigodom izbora i nije 
direkte povriedjeno ničije subjektivno pravo, u zaštitu pravnog reda 
smatra država svakog pojedinca ovlaštenim organom, koj može posebnim 
pravnim sredstvom — popularnom tužbom — tražiti čistoću objektivnog 
prava. 

Za Prusku i Badensku dopušta n. pr. G. Mejer i takovu zaštitu 
objektivnog prava pred upravnim sudištem; dočim ju n. pr. Loening 
poriče. Ugarska je zakonska osnova ne pozna. 

Upravno sudište odlučuje o individualnim pravima, izviručim iz 
javnopravnih odnošaja, dakle o subjektivnim javnim pravima i 
dužnostima. Pravna norma, na temelju koje provodi upravna vlast 
- konkretan javnopravni odnošaj , ima biti izhodištem prosudjivanju 
upravnog sudišta, da li je konkretnom provedbom povriedjena individu- 
alna pravna sfera. 

Stvarati pravne odnošaje u obče, dakle i javnopravne, t. j. upravno 
pravo, može samo pojmovan akt zakonodavne vlasti, zakon u mate- 
rijalnom smislu. Zakon u materijalnom smislu jest upravo identičan 
sa pravom i pravnim pravilom, t. j. pravnom uredbom ljudskih odnošaja. 
Mi smo jur razložili, da i organ upravne vlasti dolazi često u priliku, 
da svojim aktima stvara pravne odnošaje, izdaje pravna pravila t. j. za- 
kone u materijalnom smislu; a iztakli smo i razloge, koji izazivlju i 
opravdavaju taj pojav. Osobito mu je obsežno djelovanje u stvaranju jav- 
nopravnih odnošaja; u postavljanju upravnog prava. 

Sad se pitamo, da li je zaštita ovakovih po organu upravne vlasti 
uredjenih javnopravnih odnošaja protiv same upravne vlasti 
po upravnom sudištu moguća i pojmovno potrebna? 

čim po zahtjevu pravne države držimo sudbenu zaštitu javnopravnih 
odnošaja u obće pojmovnom nuždom, a upravnoj vlasti priznajemo i mo- 
ramo priznati ovlaštenost ustanovljenja novih javnopravnih odnošaja — 
novih subjektivnih prava i dužnosti — moramo podjedno i priznati po- 
sebnu sudbenu zaštitu istih potrebnom. 

A je li moguća? 

često se čuje sa strane teoretičara, da je sudbena zaštita samo aktom 
zakonodavnog organa stvorenih javnopravnih odnošaja moguća, dočim da 
je zaštita onih, stvorenih po organu upravne vlasti, radi identiteta or- 
gana, koji ga stvara i onog, koji ga provadja, odnosno vriedja, nemoguća, 

ili samo od relativna uspjeha; „. . . . jednostavna naredba upravne oblasti 
ne može biti pravnim naslovom za podignuće tužbe protiv državnog or- 
gana; priepori o povriedi naredaba unutar same uprave imaju se rieša- 
vati putem pritužbe po predpostavljenoj upravnoj oblasti".* 

Da vidimo. Akt upravne oblasti, bio on po svom materijalnom sa- 
diiaju makar zakonom, s formalne je strane redovito istovjetan sa svakim 
drugim upravnim aktom. Uvjeti su koli glede postanka, toli glede pro- 
mjene i prestanka jednaki. Upravna vlast može po tom svaki čas pro- 
mieniti svoje pravno pravilo ili ga i dokinuti. U bujnom i brzom toku 
razvoja državnog života, pa obzirom na lahku pripravnost i sgodnost 
upravne vlasti, češće se to dogadja, nego li kod organa zakonodavne 
vlasti. Javnopravni odnošaji ne posjeduju ovdje one trajnosti i stalnosti, 
koju opažamo kod akta zakonodavne vlasti. To je sve istina. Nu da mo- 
žemo valjano odgovoriti na stavljeno pitanje, moramo još dublje zaviriti 
u organičke djelovanje moderne upravne vlasti. 

Objektivna norma, koja stvara javnopravne odnošaje, ne mora biti 
občenite, abstraktne, ona može biti i konkretne naravi, ali zato treba 
ipak i ona ponapose još i upravne provedbe. 

Organ upravne vlasti, koji izdaje pravno pravilo, može ga sam i 
provesti. Mi smo rekli, da se trodjelba državne vlasti osniva na naravi 
raznovrstna joj djelovanja, koja je u modernom državnom životu urodila 
i trodjelbom u posebnim organima. Provedbeno je djelovanje sasvim druge 
naravi od konstitucionog materialno-zakonodavnog, makar se ono i sticalo 
u istovjetnom upravnom organu. Dočim konstitucionalna vlast nema 
druge direktive i oslona svomu djelovanju, osim vlastite uvidjavnosti o 
potrebi stanovitih pravnih odnošaja, ima provedbena vlast stalnu već go- 
tovu odluku pravnim odnošajima, koju ona samo provesti ima u kon- 
kretnim slučajevima; ona joj je ravnalo, po kojem ima udesiti svoje dje- 
lovanje, da zavriedi ime provedbe. 

U provedbi objektivnih pravila ne može ona drugčije postupati, 
nego onako, kako pravila sama zahtievaju; osim ako hoće, da makar 
samo u konkretnom stanovitom slučaju izstupi iz djelokruga provedbe, te 
izda za nj novu objektivnu normu. Ova joj se ovlast mora priznati, jer 
tko može uredjivati pravne odnošaje po svojoj volji, taj može konkretni 
slučaj uzeti izpod abstraktnog pravila, te htjeti drugčije. Objektivno pra- 
vilo zato još ne mora izgubiti u obće svoju kriepost. 

Medjutim upravna vlast sviestna svog djelokruga kao provedbe u 
konkretnim slučajevima, te temeljnog ustavnog načela jednakosti svih u 
državnoj zajednici, ne će, a dakako da ni ne smije, bar bez povriede 
moralne dužnosti, iz puke samovolje ili iz grube nepažnje ustanov- 

Ijenih okolnosti u konkretnom slučaju drugačije postupati, nego li to sama 
objektivna norma zahtieva, prera i ova potiče od njega samog. 

Osim toga je moguće, da i uslied nepoznavanja prave naravi kon- 
kretnih okolnosti te uslied krivog tumačenja objektivnog pravila obzirom 
na nje dodje konkretna provedba bona fide do drugog rezultata, nego 
li što to strogi smisao objektivne norme zahtieva. Ako se u prijašnja dva 
slučaja i ne bi pravno dalo provesti načelo disciplinarne i kriminalne 
odgovornosti provedbenog organa, ne uvidjam razloga, zašto se ne bi tu 
kao i u potonjem slučaju dalo urediti posebno sudbeno djelovanje, koje 
bi imalo izpitati djelovanje provedbeno u konkretnom slučaju, da li od- 
govara objektivnom pravilu ili ne. Mogućnost je tim veća, čim manje 
imamo posla sa bezobzirnom samovoljom, a čim više sa pravnim duhom 
proniknuti m organizmom upravne vlasti. 

Uza sve to moramo ipak priznati, da bi sudovanje u takvom slučaju 
bilo relativne i dvojbene vriednosti uprav radi lične identič- 
nosti organa provedbenog i onog, koji pravilo samo postavlja. 

I u modernom upravnom organizmu jest jedan te isti org«n 
pravni nosioc ukupne upravne vlasti, dakle provedbe, a eventualno i 
materialno zakonodavne. Istina je i to, da je vlast ostalih upravnih 
organa samo delegacija iz jedinstvene cjeline upravne vlasti njena nosioca. 
Nu mi znamo i to, da moderna konstitueionalna država preduzimlje tu 
delegaciju putem akata organa zakonodavne vlasti bilo u ustavu, bilo u 
jednostavnim zakonima. Kompetenciju opredieljuje pojedinim or- 
ganima i upravnim oblastima obično sam zakonodavni organ. Tim dobiva 
djelokrug pojedinih organa čvrstu podlogu, sa koje ga ne može maknuti 
niti sam pravni nosioc upitne kompetencije. 

Ako zakonarstvu nije još ni do danas pošlo za rukom kompetenciju 
pojedinih stupanja u upravnom organizmu opredieliti tako, da bi lih kon- 
kretno provadjanje objektivnih norma sačinjavalo djelokrug po- 
sebnog organizma, što je gotovo i nemoguće, ipak je to danas u 
većini slučajeva i što se njihove važnosti tiče provedeno. Provedba mini- 
starskih naredaba i odredaba spada redovito u djelokrug doduše podči- 
njenih, ali po zakonu zato kompetentnih oblasti. 

Dakako, da i samo ministarstvo može biti kompetentno neposredno 
u konkretnom slučaju provesti pravnu naredbu ili odredbu ; kao što može 
i podčinjena upravna oblast doći u položaj, te biti ovlaštena stvoriti ob- 
jektivno pravilo, te ga ujedno konkretno i provesti. Tu je dakako onda 
opet na mjestu jur razloženo stanje o identitetu organa provedbenog i 
materialno-zakonodavnog, ali uz sve ograde, što mu stavlja pravno 
ustrojstvo i djelovanje konstitucionalne državne vlasti. 

Je li pak oboje djelovanje pravno razlučeno u posebnim orga- 
nizmima, tada je u slučaju priepora izmed provedbene vlasti i pojedi- 

naca za riešavanje istoga posebno sudbeno djelovanje ne samo moguće, 
već i podpuno djelotvorno uspješno. 

Kao što kod akata zakonodavnog organa ne ima on sam da izpituje za- 
konitost konkretne provedbe ; tako nema, ni konstitutivno-upravni organ iz- 
pitivati pravovaljanost konkretne provedbe vlastita mu objektivna pravila po 
posebnom organu, jer se to protivi čvrstoći individualne pravne sfere u mo- 
dernoj pravnoj državi. 

Pa ako i je sam taj organ pozvan, da podjedno riešava i konkretne 
priepore, ne smije (ako konačno i jest samo moralna dužnost) drugčije ga 
riešiti, nego prema objektivnoj vlastitoj mu normi. Jer ako i jest istina, 
da on može u konkretnom slučaju i drugčije odrediti, istina je i to, da 
on to može samo kao materijalno zakonodavni organ. Biešavajuo 
pak priepore, postupa on kao sudbeni organ, koj ima da rieši, je li 
konkretna provedba odgovara objektivno jur izrečenoj normi, a ne možda 
sada tek radjajućoj se njegovoj volji. On se drugčijim, objektivnoj 
normi ne odgovarajućim riešenjem konkretna priepora, čini posrednim 
krivcem povrieđe zakonodavnim organom ustanovljene pravne kompeten- 
cije provedbenog organa. 

Najeklatantniji praktički dokaz opravdanosti našeg razlaganja nala- 
zimo u ustrojstvu i kompetenciji austrijskog upravnog sudišta. 
Po §. 5. naime ima mjesta pritužbi na upravno sudište tek, pošto je priepor 
prešao sve instancije upravnog organizma. Istina, austrijsko upravno su- 
dište ne odlučuje meritorno; ali dok zakon veže i upravne organe i dok 
postoji druga stavka §. 7., dotle je djelovanjem njegovim pružena sud- 
bena zaštita subjektivnom javnom pravu. Opazka §, 7, „als gesetz- 
\vidrig aufzuheben" takodjer nam ne može smetati, jer se prema obraz- 
loženju iste ima tu razumievati zakon u širem, t. j. materijalnom 
smislu; kao što naročito iztiče naredbe, odobrene zakladnice itd. 

I predhodno djelovanje upravnog organizma pri riešavanju priepora 
u Austriji jest i mora se držati sudbenim djelovanjem unatoč žestokim 
prigovorima Kollera, Grtinwalda i dr., ako i djelotvorno neuspješnim; 
jer pošto je upravno sudište vezano na naredbe i odredbe upravne vlasti, 
kako bi ono moglo, kad bi se upitna riešitbena odluka ministarstva imala 
smatrati aktom upravne vlasti, koji se inače ne protivi aktima or- 
gana zakonodavnog, taj akt upravne vlasti proglasiti protupravnim, 
na koji je nazor onda i sama upravna vlast pratno vezana? Zar to ne bi 
bio neopravdan uticaj sudbene u djelovanje upravne vlasti ? 

Gdjegod je provedbeni organ različit od organa materijalno-zakono- 
davnog, tu je i sudbena zaštita individualnih prava, izvirućih iz objek- 
tivnog pravila ne samo bezuvjetno moguda, već i djelotvorno uspješna, 
jer se pri riešavanju konkretnog priepora gleda na to, što jest volja ma- 
terijalno-zakonodavnog organa, a ne što. bi eventualno mogla biti. 

Isto tako je i kod drugih javnovlastnih zajednica, n. pr. obćina. Za- 
stupstvo stvara svojom javnom vlašću javnopravne odnošaje; ono izdaje 
abstraktDa pravila, statuta, koja ima poglavarstvo, da provede. Drži li se 
tko konkretnom provedbenom odredbom povriedjenim u javnopravnom 
svom odnošaju napram obćini, pojmovno može, a i treba da bude po- 
sebnim sudovanjem — dakle upravnim sudištem zaštićen u toj svojoj 
javnopravnoj sferi. 

Što se tiče načina uredjenja kompetencije upravnog sudišta obzirom 
na pravne naredbe, kao naslove pravnim odnošajima, moramo iz razloga 
jur iztaknutih ponapose još naglasiti, da je prigodom ustrajanja upravnog 
sudišta opravdano i jedino shodno, da se samim zakonom nabroje oni 
javnopravni odnošaji, uredjeni aktima organa upravne vlasti, o kojima će 
biti nadležno odlučivati upravno sudište u eventualnim prieporima. 

Ipak moram ovdje iztaći nepodobštinu, koja bi se mogla iz tog iz- 
leći, nu kojoj je hhko doskočiti. 

Tim, što je zakon o upravnom sudištu stavio pod zaštitu ovoga 
stalne javnopravne odnošaje, uredjene po upravnoj vlasti, nije dotična 
naredba postala i formalnim aktom zakonodavne vlasti (osim da je sa 
svojim materijalnim sadržajem primljena u zakon) ; ona i nadalje zadrži 
sve formalne uvjete i posljedice upravnog akta. Upravna ju vlast dakle 
može jednog dana i ukinuti, a da u nastalu prazninu ne stupi nikakav 
novi niti upravni niti zakonodavni akt. Ostala bi po tom zakonom dozvo- 
ljena zaštita bez materijalna sadržaja, bez objekta. Da se tomu izbjegne, 
najjednostavnije je, da zakonodavni organ podieli takovim upravnim aktima 
i formalni zakonski karakter. 

Za javne odnošaje, koji bi mogli u buduće biti pravno uredjeni 
upravnim aktima, držim, da je neobhodno nužna načelna formula, 
na temelju koje će sudac, pošto je i onako vezan i na zakonske naredbe, 
moći u konkretnom slučaju odlučiti, da li je u aktu upravne vlasti, na 
koji se stranka kao na svoj pravni naslov pozivlje, u istinu izrečeno sub- 
jektivno javno pravo, te onda priepor u svom djelokrugu riešiti. 

Bez toga morao bi zakonodavac o svakoj naredbi i odredbi upravne 
vlasti napose odlučivati, je li pravilo u njoj izrečeno shodno za sudbeno 
djelovanje upravnog sudišta ili ne; pa onda bi se još i iztaknuta jur 
neprilika pridružila. Ugarska zakonska osnova, da svem tom izbjegne, a 
da se ne iznevjeri načelu taksacije, oslonila se je na prvi pojav posebnog 
upravnog sudišta u modernoj konstitucionalnoj državi, na Badensku. Iz 
tog već možemo donjekle ključiti, da zaštita individualne sfere nije puno 
dobila u tom obziru na svestranosti i intensivnosti. 

Osim njekih ođnošaja obćenite naravi, koji bi mogli biti i koji jesu 
objektom uredjujućih akata upravne vlasti, a koje sama zakonska osnova 
napose nabraja, ustanovljuje naime §. 33. iste poseban sistem ennume- 

racije javnopravnih ođnošaja i priepora, koji bi mogli na temelju pravnih 
akata upravne vlasti nastati. Sama upravna vlast ima da ustanovi u bu-! 
đuće prigodom stvaranja pravnih norma, hoće li one biti predmetom 
upravnog sudovanja; a dosadanje pravne svoje akte ima u 5 godina iz- 
pitati, te izjaviti, gdje postoje subjektivni pravni ođnošaji, podobni za 
zaštitno djelovanje upravnog sudišta. 

Sličan postupak uz njeke ogradbe ustanovljuje se i za statuta juris- 
dikcija, slobodnih gradova i obcina. Istina, tako se izbjegava svim ne- 
prilikama, ali teško da se podpuno udovoljuje zahtjevu pravne države, jer 
se lahko može dogoditi, da bi neinteresirani i posve nepristrani 
sudac mogao pronaći javnopravnih ođnošaja i u onakovom pravnom aktu 
upravne vlasti, za koji ona sama drži, da nije shodan za kompetenciju 
upravnog sudišta, pa mu ga ni ne podredjuje. 

Povrieda javnopravnih ođnošaja moguća je samo uslied stanovitog 
javnopravnog ođnošaja. Buduć da se uviek radi o konkretnom odnošaju i 
slučaju, pokazuje se taj formalni akt bilo u odredbi, bilo u odluci^ 
ili riešitbi. 

Sadržaj odredbi može biti raznovrstan prema uspjehu, koj kani 
upravna vlast njom proizvesti u pogledu pojedinaca. Ona ili nješto na- 
laže pojedincu, na što ovaj drži, da nije objektivnim pravom obvezan; 
ili mu nješto zabranjuje, na što on drži daje pravno ovlašten; ili mu 
konačno od uzimlje stanovitu povlast, koju isti po objektivnoj normi uživa. 

Ne razumievamo ovdje samo individuum kao takav, već osobnost u 
obće; bila ona pravna ili — kako se kaže — fizička; bila ona značaja 
privatnog ili javnovlastnog. 

Nu upravna vlast može povriediti individualnu javnopravnu sferu i 
propustom stanovitog akta, koji bi po objektivnom pravilu bila o b- 
vezana preduzeti. Irelevantno je, da li impuls ima poteći sa strane 
pojedinca, ili je upravna vlast i bez toga obvezana u konkretnom slu- 
čaju postupati. 

Ne preduzme li upravna oblast stanovit čin, na koji je pravno ob- 
vezana, te na koji ima pojedinac po objektivnom pravilu subjektivno pravo ; 
ili uzkrati li mu nješto, što mu po objektivnom pravilu pripada, vriedja 
ona kao provedbena vlast onaj javnopravni odnošaj, koj objektivna norma 
stvara medju državnom cielosti u posebnom svom upravnom organizmu 
te njenim članovima. Samo za riešavanje priepora iz takovih provedbenih 
konkretnih akata upravne vlasti nadležno je upravno sudište. Bez kon- 
kretna akta, bio on pozitivne ili negativne naravi, koji upravna vlast 
preduzimlje u provadjanju objektivne norme, ne ima uvjeta, djelovanju 
upravnog sudišta. Pravnom objektivnom normom samom za sebe, u 
koliko ona ne sadržaje podjedno i konkretnu provedbu, ne vriedja 
se još ničije subjektivno pravo. 

Razmotrimo sada pojedine slučajeve u • današnjem ministerijalnom 
upravnom organizmu. 

Provedba zakona povjerava se danas ministru. Dva su slučaja sad 
moguća. Ministar izdaje provedbenu naredbu Naredba je po svom pojmu 
upravni akt abstraktne naravi, a kao takova još ne može biti povriedom 
konkretnog subjektivnog prava, dakle niti objektom pravnom napa- 
daju sa strane tobož subjektivno povriedjenog. 

Istina, provedbena naredba može vriedjati pojedinu zakonsku usta- 
novu, dakle objektivno pravo; ali tim se ne dira još u subjektivno 
ovlaštenje pojedinaca prema objektivnom zakonskom pravilu. Iz toga opet 
ne sliedi, da ministarski akt u obće ne može konkretno povriediti stano- 
viti subjektivni javnopravni odnošaj. Naredbom doduše ne, ali može to 
odredbom. To je drugi slučaj ministarskog djelovanja. 

Odredbom ili odlukom u konkretnom slučaju, kojom se vriedja za- 
konom ustanovljen javnopravni odnošaj, zadire ministar u osobni javno- 
pravni položaj pojedinca; a tim postaje i takav ministarski akt spo- 
soban za sudbeno prosudjivanje upravnog sudišta. Ne mora ovakav konkretni 
ministarski akt biti u strogom smislu provedbeni akt; može biti i pravna 
norma, u koliko samo sadržaje podjedno i konkretnu provedbu, 
te vriedja subjektivno pravo, osnovano na objektivnom zakonskom pravilu. 

Naredbu, bila ona provedbena ili pravna, ne može pojedinac napa- 
dati pred upravnim sudištem; ona može doduše biti i predmetom razsu- 
djivanju upravnog sudišta, ali samo u koliko je ono nadležno djelovati u 
zaštitu i Čistoću takodjer objektivnog pravnog reda. 

U Austriji je prema cjelokupnom ustrojstvu i postupku upravnog 
sudišta uviek konkretna riešitba ili odredba ministarska, ako i ne nepo- 
srednim objektom, ono ipak pasivnim učestnikom sudbenog djelovanja. 

U Njemačkoj su u tom pogledu jako skrupolozni, naročito u Pruskoj, 
jer tamo redovito nema protiv riešitba i odredba ministarstva 
mjesta djelovanju upravnog sudišta, dakle se ni ne zaštićuju subjektivna 
javna prava. 

U ugarskoj zakonskoj osnovi dozvoljeno je u stanovitim slučajevima, 
ali samo ondje, gdje ministavstvo odredjuje ili odlučuje u prvoj i zad- 
njoj, dakle jedinoj molbi, a ne gdje odlučuje kao viša instancija; 
tako n. pr. u §§. 55, 79, 88, 89, 90 i dr. 

Naredbe ministarske možemo ponapose dieliti u pravne i 
upravne. Upravne ne stvaraju nikakvih novih pravnih odnošaja, već 
poglavito provadjaju zakonska pravna pravila. Medjutim u obliku i. pod 
znakom provedbene naredbe mogu se stvarati i novi pravni odnošaji. Po 
svojoj vanjštini provedbena naredba može materijalno sadržavati pravna 
pravila, koja ne stoje u suglasju sa zakonskim propisima, kao što to 
mogu i pravne naredbe u obće. Tim još nisu povriedjena subjektivna 

na zakonskim pravilima osnovana prava, jer abs trakt na naredba 
sama po sebi ne može još biti neposredno na uštrb konkretnom indi- 
vidualnom pravu. Provadja li niža upravna oblast takve protupravne 
ministarske naredbe; identificira li se s njima, a protiv zakonskih usta-' 
nova, tad tek tom konkretnom provedbom vrieđja se individualno zakonsko 
pravo ; pa protiv takve konkretne protupravne odredbe ili odluke može 
pojedinac pozvati u pomoć upravno sudište. 

Upravni će sudac dokinuti konkretnu protupravnu odredbu, ali ne će 
i ne smije proglasiti i samu naredbu ništetnom. Istina, on će eventualno 
dokinuće konkretne odredbe motivirati protupravnošću same 
naredbe, na kojoj se ista temelji;- ona će mu služiti razlogom, ali nju 
samu ne smije kao protupravnu dokinuti, jer njom nije još povriedjen 
javnopravni odnošaj sa subjektivne strane, koju ima sudac da ustanovi i 
zaštiti, ne brineć se za čistoću objektivnog pravnog reda .... ^svaka 
sudbena odluka može riešiti samo pređležeći slučaj, a ne više. Iz tog 
sliedi obzirom na upravno sudovanje, da se upravna tužba ne može nigda 
upraviti protiv obćenite uredbe, naredbe itd.,. već uviek samo protiv 
odredbe oblasti, koja uprav tužitelja pogadja. Upravno sudište ni ne 
može s toga nigda doći u priliku, da izrekne ništetnost naredbe, već. 
može samo njenu ništetnost uzeti kao riešitbeni razlog".* 

Protupravna će naredba i nadalje ostati u krieposti ; pa pošto osuda 
upravnog sudca tvori samo pravo medju strankama, može biti 
upitna naredba u trećem slučaju formalno pravovaljano provedena. 

I opet samo s razloga protupravn osti ministarske naredbe 
potvrditi će upravno sudište konkretnu provedbu, koja se doduše protivi 
naredbi, ali odgovara zakonskom pravilu, ako bi naime njetko držao, da 
je upitnim provedbenim aktom povriedjen u sv m pravu, osnovanom tobož 
na pravnom pravilu naredbe, na korist onoga, komu u prilog 
govori zakon i na zakonu osnovana provedba. 

Je li pak naredba u suglasju sa zakonskim pravilima, to konkretna 
odredba, koja ne stoji u suglasju sa naredbom, protivi se dakako i za- 
konskom pravilu, vriedja dakle bjelodano subjektivno pravo. 

Jedino će od uspješnosti biti, t6 i pozitivna zakonarstva u načelu 
na to pristaju, tako i ug. zak. osnova u §. 35., da i upravno sudište — 
kako je obično kod sudbenih vlasti u obće bude kompetentno rieša- 
vati pitanja prejudicialna, koja bi se u razpravi o glavnoj stvari 
prijavila te uplivala po riešenje same glavne stvari, a nebi pojmovno 
spadala baš pod djelokrug upravnog sudišta. 

Pitanje medjutomno riešeno u obrazloženju glavne stvari nije m a- 
t e r i j a 1 n p r a v o v a 1 j a n o , pa s toga može nadležna oblast drugom 

* S ten gel, Die UebertragUDg der Verwaltungsrecht3prechung ... u Annalen 
1875. str. 1355. 

sgođom isto pitanje materijalno sasvim drugčije riešiti; ona ne može 
biti vezana na riešenje upravnog sudišta. 

Je li dakako upitno pitanje jur po kompetentnoj oblasti riešeno, tad 
je upravno sudište vezano na nj i nije ovlašteno izpitavati materijalnu 
pravovaljanost takove riešitbe. 

Pitanje o raedjuupadnom riešavanju moglo bi se .i na druge načine 
riešiti, a razni nazori našli su i svojih zagovaratelja. 

Prvo bi riešenje moglo biti u tom, da se upravno sudište, kompe- 
tentno doduše u glavnoj stvari, radi inkompeteneije u pitanju prejudici- 
alnom proglasi u obće i u cieloj stvari inkompetentnim. Proglasi 
li se tad druga oblast ne samo u pitanju prejudicialnora, već i u cieloj 
stvari nadležnom, može biti stranka zadovoljna, da joj je pravo u obće 
našlo državopravne zaštite. 

Ali što onda, ako se i ta oblast radi nenadležnosti u glživnoj stvari 
proglasi u obće inkompetentnom, ili samo kompetentnom u pitanju pre- 
judicialnom? Upravno sudište izrekom svoje ukupne nenadležnosti pre- 
sjeklo si je za uviek nit svakoj daljnjoj djelatnosti. Ni putem podignuća 
negativnog Kompetenzkonflikta nebi se u prvom slučaju pomoglo, pošto 
se medjusobna nenadležnost proteže na različite okolnosti. 
Drugi način riešavanja prejudicijalnog pitanja, kako je proveden u 
francezkom sudovanju, odgovara bar strogoj mekaničkoj trodjelbi 
državne vlasti. Nadležna vlast u glavnoj stvari ima obustaviti po- 
stupak, dok prejuđicialno pitanje ne rieši oblast za to nadležna. Osobito 
je to strogo za javnopravna prejudieialna pitanja, koja bi se pojavila pred 
^civilnim sudcem. 

Ako se već pri riešavanju javnopravnih pitanja može postupak do- 
brano otegnuti, što da kažemo o javnopravnom prieporu, u kom bi imao 
prejuđicialno pitanje prije da rieši civilni sudac civilnim postupkom? 
Ne bi li tu konačno mogli uzkliknuti sa pjesnikom: Weh' mir, dass ieh 
ein Enkel ward! 

Još manje je shodan način, da bi upravni sudac imao tražiti mnienje 
od nadležne oblasti te bio na nj vezan pri riešavanju glavne stvari. 

Pretežiti razlozi shodnosti opravdavaju gore iztaknuti način rieša- 
vanja tim više, ako se u pitanjima vrlo važnim, koja u ostalom ne traže 
neodvlačna riešenja, dozvoli obustava postupka, a riešenje se medjutomnog 
pitanja prepusti samoj nadležnoj oblasti. 

Još jedno vrlo važno ali i jako zamršeno pitanje u pogledu kompe- 
tencije upravnog sudišta moramo da razjasnimo. Kakav položaj ima 
pojmovno da zauzme moderno upravno sudište napram t. zv. slobodnom 
uvidjavnom djelovanju upravne vlasti, te kako imamo shvatiti 
i u čem leži bitnost takova djelovanja? 

I tu moramo jiješto dalje zaseci. Viđili smo, da je javnovlastna 
cielost stvaratelj vlastitih javnih interesa, kao što je pojedinac producent 
vlastita privatna interesa. Eako ne posjedujemo nikakve stalne koleksije 
privatnih ljudskih, tako ne imamo, niti možemo imati stalna i vječna 
kodeksa javnih interesa. Bazvojem ljudstva i družtvenog zajedničtva na- 
staju i mienjaju se raznovrstni privatni i javni interesi. Shvatiti i iztaći 
u konkretnim prilikama interes cielosti prva je i odlučna zadaća upravnog 
djelovanja. Moderna pak konstitucionalna pravna država traži, da se dje- 
lovanje upravne vlasti objektivnim pravnim pravilima zaokruži; da se 
javnim interesima pbdieli pravni karakter; da se stvore javnopravni odno- 
šaji izmed cielosti u upravnoj vlasti i članova upitne javnovlastne cielosti. 

Ako je danas vec i težko naći područja konkretne djelatnosti upravne 
oblasti, koje nebi bilo objektivnim normama bilo zakonodavnog bilo upravnog 
organa uređjeno, još vrlo često nalazimo objektivnih ustanova, koje naročito 
dozvoljuju, da u ovom ili onom slučaju upravne djelatnosti može upravna 
vlast poslobodnom razsudjenju. po svojoj uvidjavnosti po- 
stupati u interesu cielosti bez obzira, pače i proti interesu pojedinaca. 

Nema dvojbe, da je često moguće javne interese postići samo zadi- 
ranjem državne djelatnosti u interese privatnika; da interes pri- 
vatni mora vrlo često uzmaci pred interesom cielosti, te njemu 
za volju žrtvovati svoju eksistenciju ; ali kad već to mora da 
bude, neka bude bar po stanovitom abstraktnom pravilu, koje zajamčuje 
jednakost svih pojedinaca u državnom zajedničtvu, te ne prepušta 
organima upravne vlasti tumačenje javnog interesa po njihovoj volji i 
uvidjavnosti. 

Neuvažavanje interesa privatnika nije svrha i cilj javnih inte- 
resa, već tek eventualno nužni im posliedak. Zato ako i nema pojedinac 
prava tražiti, da mu državna vlast zaštiti njegov privatni interes prema 
javnom djelovanju upravne vlasti, mora on u svakoj pravnoj zajednici imati 
bar pravo zahtjevati, da se nedvojbenim objektivnim načinom 
ustanovi, da li u istinu javni interes u konkretnom slučaju traži 
uništenje ili neuvaženje njegova privatna interesa. 

Moderna konstitucionalna država pobrinula se je i za pravna sred- 
stva, koja može pojedinac poprimiti u svrhu, da se njegov privatni interes 
ponovno omjeri sa javnim interesom, ne bi li mogao uz njega i prema 
njemu postojati, pa mu onda pribaviti priznanja. 

Tako eto upoznajemo one dvie vrsti interesa pojedinaca napram 
djelovanju javne vlasti u upravnom joj organizmu : jednostavne bez pravne 
zaštite državne, i pravne t. j. takove, kojima je država priznala pravni 
karakter te ih je voljna štititi protiv svakoga i protiv same sebe, kad 
djeluje u upravnom organizmu a u interesu cielosti. Javni je interes ovdje 
u suglasje doveden i izjednačen sa interesom pojedinaca. 

Osobito su S tein pak Schmitt strogo pravnički razlučili ta dva 
područja, interesa pojedinaca međjusobno, te po tom razdvojili i djelovanje 
upravnog organizma u s 1 b d Q i vezano ili kontrolirano. Pravno 
sredstvo u zaštitu pravnog interesa jest tužba; dočim u zaštitu nepo- 
tencirana interesa pritužba, odnosno za uvažavanje molba. 

Samo ondje, gdje postoji objektivnini pravilom uredjen pravni od- 
nošaj izmedju pojedinca i upravne vlasti ; gdje pojedinac drži, da je dje- 
lovanjem upravne vlasti taj javnopravni odnošaj njemu ha uštrb povrie- 
djen, može on naročitom tužbom protiv upravne vlasti izazvati posebno 
sudbeno djelovanje državne, vlasti u zaštitu objektivnom normom ure- 
djenog mu pravnog interesa. Upravno sudište jest u zaštitu pravnih 
interesa pojedinaca. 

Gdje je pak djelovanje u interesu cielosti prepušteno uvidjavnosti 
upravne vlasti; gdje interes članova cielosti nije objektivno-pravno 
priznan u javnopravnom odnošaju, ondje je samo pritužba, odnosno 
molba ono pravno sredstvo, kojim pojedinac može tražiti zaštitu svog 
interesa i koje odgovara . naravi tog zaštititi se imajudeg interesa. 

Sad se samo pita za organ, koj ima u potonjim slučajevima pružiti zaštitu. 

Sudbeno je djelovanje u zaštitu pravnih interesa, dakle ni upravno 
sudište ne može biti organ pojmovno zvan za zaštitu nekvalificiranih 
individualnih interesa protiv upravne vlasti. 

U ostalom prva svrha i temeljna misao pritužbe ni nije 
zaštita individualnih interesa ; zaštita je tu samo nužni reflei. Oblast, 
koja ima da riešava pritužbu, nema u prvom redu izpitavati, je li 
upitnim upravnim djelovanjem povriedjen individualni interes, 
već da li upitno djelovanje, što no vriedja privatni interes, zahtjeva nužno 
javni interes; ne bi li se uočeni javni interes mogao postići i bez takove 
povriede ; odnosno je li u obće i postoji javni interes za upitno djelovanje. 
Slično i kod molbe, koja traži uvaženje privatnog interesa prigodom sta- 
novitog upravnog djelovanja u interesu cielosti. Iz tog nam sliedi i rie- 
šenje stavljenog pitanja. 

Samo vlast, koja ima da djeluje u javnom interesu ; koja bdije nad 
strogim uvažavanjem i provedbom javnog interesa, pojmovno je ob- 
vezana, a i izključivo sposobna, da u konkretnom slučaju iztraži, 
postoji li javni interes, te što on nužno zahtjeva; a tim da pruži i za- 
štitu neopravdano napadnutom interesu pojedinaca. Sama upravna vlast u 
svom postepenom organičkom ustrojstvu zvana je na riešavanje upravnih 
pritužba i molba i zaštitu individialnih interesa proti nerazložnom uvi- 
djavnom djelovanju nižih organa. Iz tog se izvode važne konsekvencije. 

Takovo kontrolno djelovanje višeg organizma upravne vlasti može- 
doduše i pojedinac izazvati, o čijem se interesu radi; ali ono može 
nastupiti i bez takvog poticaja uslied nadredjenog položaja kontrolne 

oblasti, ili baš na poticaj pravno uredjen ali unutar samog upravnog 
organizma. 

Tužba treba uviek da potiče od pravno povriedjenog ; za daljnji po- 
•stupak može biti odstupa. Bokovi se i za pritužbe doduše postavljaju, 
ali nadležna oblast može i bez obzira na izminuce roka istu izpitati, te 
eventualno i u korist privatnika riešiti. Kod tužbe pak toga nema itd. 

Sve do naših dana, dok se nije počelo ustrajati posebno sudište 
u zaštitu javnih individualnih prava, bila je pritužba i pritužbeni, put 
jedino pravno sredstvo, kojim se je moglo eventualno dtići do njihoviB 
zaštite. Ako i jest bila &laba zaštita, za pojmovno shvaćanje subjektivnog 
prava je dovoljno, pa s toga ni ne smijemo za ono doba ria prečac zanie- 
kati svaku eksjstenciju individualnih javnih prava 

Upravno sudište zaštićuje danas na tužbu subjektivno povrie- 
djenog javnopravni odnošaj, dočim opet interese privatnika sama 
•upravna vlast \inutar svog organizma. 

Medjutim bilo bi pogriešno misliti, da su danas već svi individu- 
alni javnopravni interesi zaštićeni tužbom pred upravnim sudištem, 
gdje ovako i postoji. Nadje se i tu po koja iznimka, da za zaštitu bez 
dvojbe materijalnog subjektivnog javnog prava postoji stari pritužbeni 
postupak. 

Pa gdje je poprimljeno i načelno zaokrnženje, izuzimlju se podjedno 
stanoviti javnopravni odnošaji izpod djelokruga upravnog sudišta, te 
ostavljaju posebnom sudbenom djelovanju ili pak starom pritužbenom 
postupku ; tako austrijski zakon u §. 3. Nadalje se naročito izključuju izpod 
kompetencije upravnog sudišta poslovi, u kojima su upravne oblasti ovla- 
štene postupati po slobodnoj razsudbi, uvidjavnosti. Ako već i tu 
nije pojmovno nužna slična odredba, još manje je tamo, gdje je poprim- 
Ijen. sistem enumeraeije; tako n. pr. u Bavarskoj u čl. 13. 

Kohko ta ustanova već iz naravi upravnog sudovanja i sudišta sliedi, 
koje riešava samo pravne priepore i zaštićuje pravne interese — 
dakle je najmanje suvišno napose ju još u zakonu izticati — toliko je 
ona kadra dati povoda raznovrstnom tumačenju sadržaja, obsega i 
dojma uvidjavnog djelovanja upravne vlasti. 

Zaista je plemenit i opravdan zahtjev Gneistov, da upravna vlast 
ima pri svakom svom djelovanju jednakom mjerom svima mjeriti, te na- 
stojanje mu, da se zauzda strančarstvo i samovolja i na onom području, 
gdje joj objektivno pravo prepušta slobodno, uvidjavno djelovanje; 
ipak ne možemo pristati uz njegovu onako obćenito izrečenu tvrdnju, da 
•je i uvidjavno djelovanje upravne vlasti, „das administrative Gunstgebiet" 
naprosto sposobno i pojmovno potrebno neodvisne sudbene kontrole, 
da se uzmogne postići pravično i svud jednako uvažavanje privatnih 
interesa. 

Isto tako ne možemo naprosto svako uviđjavno djelovanje upravne 
vlasti pojmovno izlučiti izpod mogućnosti sudbene kontrole, kako to 
naročito Schmitt hoće. 

Nu Gneistovi nazori svedeni na pravu mjeru, mogu biti od 
neprocienjive vriednosti po svestranu nepovriedivost individualne 
javnopravne sfere, kako to pokazuje prusko zakonarstvo te riešitbe 
pruskog upravnog sudišta. 

Ugarska zakonska osnova ide u obće predaleko, kad načelno izriče, 
da je i za povriede jednostavnih interesa moguća tužba na upravno sudište. 

Javne interese imadu da zaštićuju druge oblasti, a osobito sama 
upravna vlast ; individualni pak interesi mogu samo uz očuvanje javnih 
zahtjevati posebne zaštite. Za takovo djelovanje nije sposobno, a poj- 
movno bome ni nadležno upravno sudište. Nema dvojbe, da bi se uz 
takav postupak možda moglo češće stati na put samovolji upravne vlasti; 
ali slabe utjehe, ako sličnih garancija ne pruža sam njen organizam. 

Priznati se mora, da uvidjavno upravno djelovanje ne dolazi uviek 
u doticaj samo sa pukim nezaštićenim individualnim interesima, već vrlo 
često i sa objektivno pravno uredjenim javnopravnim odnošajima; pa da 
ono „in der Verwaltung oft mit empfinđlicher Schadigung der Parteien- 
Eechte Wurzel zu fassen sucht".* Stoga je neobhodno nužno izpitati u 
konkretnom slučaju samom objektivnom normom uredjeno uvi- 
djavno djelovanje, da uvidimo, je li ono dolazi u doticaj sa jedno- 
stavnim ili pak sa pravnim interesima pojedinaca. 

U pogledu znamenovanja i obsega austrijske ustanove o izključenju 
uviđjavnog upravnog djelovanja izpod upravnog sudovanja razvila se je 
živa prepirka međju Bernatzikom i Teznerom. 

Objektivna norma, koja prepušta u javnom interesu stanovito djelo 
ili propust uviđjavnosti upravne vlasti, može biti izrečena generalno 
bez ikakva dalnjeg naputka i ograničenja. Ovo je pravo slobodno 
uvidjavno djelovanje upravne vlasti, koje ne može biti predmetom 
sudbene kognicije. 

Ako su faktično poduzetim djelovanjem ili učinjenim propustom i 
povrieđjeni privatni interesi, ne može povrieđjeni zahtievati njihovu zaštitu 
po upravnom sudovanju, već jedino može izazvati posebno upravno dje- 
lovanje da izpita, je li javni interes u istinu traži takovo djelo ili propust ; 
te ako da, zar ga je moći postići samo povrieđom privatna interesa. 
Dotle je jasno. 

Obično se upravna sloboda i uviđjavnost u objektivnom pravilu čini 
ovisnom od stanovitih okolnosti i pređpostava, ali je odluka ob eksisten-* 
čiji tih okolnosti i činjenica^ te o njihovoj važnosti prepuštena upravnoj 



» P a n n , u Juristische Blatter 1879. str. 474, 

vlasti. U interesa cielosti ima ona sama iztražiti, da li dotične predpo- 
stave postoje, da se uzmogne preduzeti stanovito upravno djelovanje. 

Tezner^ hoće, da je slobodna uvidjavnpst upravne vlasti samo 
tamo razlogom izključivosti upravnog sudovanja, gdje nije objektivnom 
normom ustanovljeno nikakovih predpostava i činjenica, pod ko- 
jima bi ona morala preduzeti stanovito djelo ili propusta Gdje ne postoji 
nikakav objektivnim pravilom uredjeni odnosaj upravne vlasti napram 
pojedincu; gdje nema javnopravnih odnošaja, več gdje je konkretni 
postanak javnog odnošaja prepušten neograničeno volji i uvidjav- 
nosti upravne vlasti: samo tamo da je upravno sudište nenadležno; 
samo tamo nema objekta njegovu djelovanju t j. subjektivnog prava. 

Bernatzik^ pak tvrdi, makar i bilo djelovanje ili propust upravne 
vlasti uvjetovan stanovitim čin jenicama i okolnosti ma, dok 
je odluka o njihovoj eksistenciji prepuštena slobodnoj uvidjavnosti upravne 
vlasti, da i ta uvidjavnost tvori upravno sudište nenadležnim. 

Istina može biti i na jednoj i na drugoj strani, odnosno ona je na 
pol ovdje, na pol ondje. Obćenito se ovako ne može ni jedno, ni drugo 
uztvrditi. Odlučiti može tu samo narav odnosnih, okolnosti i či- 
njenica, kojih obstojnost doduše uvjetuje upravno djelovanje; ali 
razsudba je ostavljena slobodnoj uvidjavnosti upravne vlasti. 

Ima okolnosti i činjenica u ljudskom životu, kojih eksistencija ne 
zavisi subjektivnom prosudjivanju upravnog ili sudbenog organa; 
već je ona uvjetovana posebnim obstojnostima, koje su isto tako o b- 
veznim nepobitnim mjerilom za sudca, kao iza upravnog činovnika. 

Ako upravna vlast i ima sama da prosudi, da li te okolnosti postoje 
ili ne, pa joj je dalnje djelovanje ovisno o njihovoj eksistenciji ili ne- 
^ksistenciji ; no može ona unatoč nedvoj benos ti njihove povelji 
odlučiti drugčije, nego li to one zahtievaju; niti ona može njihovu 
objektivnu nepobitnost razoriti pukom subjektivnom negacijom. 

Ako objektivna norma traži za podielbu stanovitog koncesioniranog 
obrta državljanstvo, punoljetnost pa sudbenu neporočnost, 
to su sve takove činjenice, na koje ne može uplivati ničije subjektivno 
shvaćanje, da li one. postoje ili ne. Ovlaštena na podielbu upravna oblast 
mora ih uvažiti onako, kako su objektivno ustanovljene, te prema tomu 
postupati. Ne uvaži li ih prama njihovoj objektivnoj naravi, tad ona 
vriedja ne samo objektivno pravo, koje joj je označilo smjer i 
uvjete djelovanja, već i subjektivni moment onog javnopravnog 
odnošaja, koj je upitnom pravnom uredbom upravne djelatnosti povučen 

» Zur Lehre von dem freieo Ermesaeo; pa u Griiohuts Zeit^chrift sv. 19. 
str. 326 si. 

« Bechtaprechung und materieUe Rechtskraft str. 36 si.; pak u Grunhut 
Ze;t9chrift svez. 18. str. 148 si. 

izmed cielosti i članova, osobito u modernoj pravnoj državi, gdje je"; isti 
uređjen u poglavitom interesu pojedinaca. 

Upravna vlast vriedja tim ne jednostavne privatne interese članova 
već kvalificirane pravne ; a u njihovu zaštitu postupa upravnoj državi po- 
sebno upravno sudovanje. Upravno je sudište u tom slučaju ne samo spo- 
sobno, već ono mora biti i zvano, da izpita pravovaljanost upitnog 
uvidjavnog djelovanja upravne vlasti. 

Nu predpostavne okolnosti i činjenice mogu biti i posve drugčije 
naravi. Eksistencija njihova može naime ovisiti o subjektivnom 
prosudjivanju raznih momenata, koji se mogu sudcu drugčije 
prikazati, nego li upravnom činovniku ; pa iz kojih ne mora svaki jednako 
kriepostan zaključak izvoditi. Stalnog objektivnog mjerila nema, već 
odlučuje subjektivna uvidjavnost. 

Ako je upravna vlast ovlaštena na stanovito djelo ili propust iz 
razloga sanitarnih, sigurnosnih itd., to ona djeluje u javnom 
interesu, koj je preraa objektivnom pravilu dobio samo stalan sadržaj i 
obseg. Je li upravna vlast u javnom interesu ali u stalnu svrhu n. pr. za 
pomicanje prometa osnivanjem prometnih sredstva ili za izgfadjenje stalne 
ulice itd. ovlaštena ekspropriirati privatna zemljišta ;] to o potrebi takovih 
djela može odlučivati samo vlast, koja ima da radi samo u javnom interesu; 
ona po svojoj osobnoj uvidjavnosti odlučuje, postoje li upitni javni interesi 
te hoće li im i kako udovoljiti. Privatni interes pojedinca mora uzmaci, 
čim mu nasuprot stane ovako označen javni interes. Načelno je dakle 
ovdje izključena mogućnost posebnog zaštitnog sudbenog djelovanja. 

Ipak moramo pred očima imati dva moguća slučaja. Za ustanov- 
ljenje specializiranog javnog interesa može biti objektivnom 
normom uređjen stalan formalan postupak, ili ne. Jeli to; tad je 
isti svakako uređjen u poglavitom interesu pojedinaca; dakle u zaštitu 
individualne im slobode. Uredbom takova formalna postupka stvara se 
javnopravni odnošaj izmed pojedinaca i upravne vlasti. Pojedinac ima 
subjektivno pravo na obavu formalnog postupka, kojim će 
se tek ustanoviti dotični pređpostavljeni interes. 

Ne obđržaje li upravna vlast toga postupka, vriedja ona pravni 
interes pojedinca, a u njegovu je zaštitu pojmovno nadležno upravno 
sudište. Pojedinac može po tom pred upravnim sudištem napadati cielo 
djelovanje upravne vlasti kao protupravno radi neobdržavanja formalnog 
postupka, jer bi se njim moguće do drugog rezultata došlo, nego li bez 
njega. Ovdje ne odlučuje već skroz subjektivno mnienje upravne vlasti o 
javnom interesu, već i stalni objektivni momenti. 

Nema li formalnog postupka, tad odlučuje sama upravna vlast o 
eksisteneiji javnog interesa i preduvjeta za stanovito djelovanje po svojoj 
slobodnoj osobnoj uvidjavnosti; a gdje je jedino ova mjerodavna, ondje 

ne može biti mjesta posebnoj sudbenoj kontroli. Pojedinac će moći tražiti 
zaštitu svog privatnog interesa, ali samo putem pritužbenim. 

Ovakovo shvaćanje ili lučenje slobodne uvidjavnosti upravne vlasti 
ne samo. da počiva na naravi i razlikosti uvidjavnog upravnog djelovanja, 
već ono podjedno omogućuje zaštitu individualne pravne sfete i na tora 
u načelu nepravnom i vrlo škakljivom području upravne djelatnosti; ono 
omogućuje podpuno i svestrano oživotvorenje zahtjeva pravne države, a 
ne malo može služiti i na usavršenje te proširenje materijalnog 
upravnog prava. „ . . . kontradiktorno razpra vijanje upravnih posala ne- 
dvojbeno upliva bitno na razvoj materijalnih upravo-pravnih pravila, sasvim 
sličDO; kako se to opaziti može u pogledu materijalnog prava o prestup- 
cima pod uplivom kaznenog procesa".^ 

§. 7. Ustrojstvo upravnog* sudišta i postupak. 

Pojmovnom zahtjevu pravne države posvema je udovoljeno, ako po- 
stoji ma i jedna samo organička sudbena instancija u zaštitu javnih prava, 
samo ako je ista vrhovna i& napram upravnoj vlasti i poj- 
movnom joj djelovanju posve, samostalna u svojoj sudbenoj djelatnosti.^ 

Moderne težnje idu ipak dalje od pojmovnog zahtjeva pravne države, 
pa traže medju ostalim iviše instancija za upravno sudovanje. Eazlozi, 
koji govore za više molba u privatnom i kaznenom pravu, svakako vriede 
i za javno pravo. 

Ako medjutim i priznamo shodnim ustrojstvo više instancija u 
sudbenom javnopravnom djelovanju, još ne sliedi odatle nužno, da i niže 
instancije moraju biti posve odieljene poput najviše od ostalog orga- 
nizma upravne vlasti. Nema dvojbe, da bi ono bilo brže jamstvo neza- 
visnom i svestranom uvaženju individualne pravne sfere, pa bi se često 
možda i prikratilo dugotrajnije i dalnje parničenje ; ali isto je tako 
nedvojbeno, da i pomanjkanje takova ustrojstva ne može biti na uštrb 
intenzivnosti zaštićenog javnog prava, dok vrhovna konačna 
odluka pristoji posebnom, od upravne vlasti skroz nezavisnom upravnom 
sudištu. 

S druge strane govore opet stanoviti razlozi za bilo kakvo mu drago 
ujedinjenje upravnog sudovanja u nižim instancijama sa samim 
upravnim organizmom. Ne polažuć osobito velike važnosti na razlog 
prištednje, pošto bi se ustrojstvom posebnih sudbenih upravnih oblasti 
razteretio poslovni djelokrug upravne vlasti; drugi mi se razlog čini 
puno odlučnijim. 

> Leuthold, Oeflfentliches Interesse ... u Annalen . . . 1884. str. 425 i 426. 
« 8arvey, Das offentl. Recht . . . str. 83 si.; Stengel u Schmoller Jahrb. 
VI. str. 433; Seydel u AnnaleD. .. 1885. str. 221 i dr. 

Eiešava li sama upravna vlast unutar svog organičkog ustrojstva i 
eventualne pravne priepore u nižim stepenima, imati će očevidne 
prilike, da dublje i rigoroznije iztražuje smisao objektivnih pravila; 
da u objektivnom pravilu traži i uvidi ne samo normu upravnog 
djelovanja, već i naslov individualnom javnom pravu. Ona 
će tim više nastojati oko savjestne uporabe i provedbe objektivnih pravila, 
kako bi izbjegla svakom eventualnom prigovoru stranačkog tumačenja ili 
neshvaćanja duha pravnih ustanova, jer zna, da će nad njegovim djelo- 
vanjem uredovati posebno sudbeno djelovanje, koje je vično priekim okom 
gledati na tobož nepravničko ukupno poslovanje upravne vlasti. 

Uslied nadredjenog organičkog položaja uplivati će i ovakve riešitbe 
upravnog organizma jače i uspješnije na pravno djelovanje nižih upravnih 
oblasti, nego što bi to činile riešitbe oblasti, stojeće izvan organizma 
upravne vlasti. 

Dakako da odieljenje sudbenog od ostalog upravnog djelovanja u 
eventualno stalnim upravnim organima, a naročito posebno postu- 
panje te neodvisnost dotičnih organa u sudbenom djelovanju 
od upravne vlasti može biti ovomu samo na uhar^ što u ostalom i narav 
djelovanja iziskuje. „Ako upravno sudovanje i ostane u nižim instancijama 
sjedinjeno sa upravom, svakako se mora zakonom osigurati stvarna neza- 
visnost podčinjenih oblasti u svojstvu upravnih sudova".^ Osobito je u 
tom pogledu rigorozna ugarska zak. osnova, koja nastoji raznim klauzu- 
lama osigurati sudbeno djelovanje upravnih sudišta prve molbe, protiv 
nedozvoljena uplivanja upravne vlasti. 

I sva se pozitivna zakonarstva slažu u tom/ što ne ustanovljuju u 
nižim molbama posebno, od ostalog upravnog organizma odieljeno sudište, 
već samo u vrhovnoj. 

Do god. 1883. postojalo je samo u Pruskoj već u drugoj instanciji 
posebno upravno okružno sudište, različno od ostalog upravnog 
okružnog organizma, za riešavanje upravnih priepora. Sada su i ondje 
upravni priepori spojeni sa ostalim upravnim poslovima u okružnom odboru. 

Bazlika postoji danas samo u broju instancija upravnog sudovanja. 
U Au striji postoji samo jedna, odnosno uvažimo li i pritužbene instan- 
cije kao sudbene 3 ili 4. U Badenskoj, Wiirt emberžkoj, Pran- 
cezkoj, pa prema ugarskoj zakonskoj osnovi dvie; u Pruskoj, pa 
Bavarskoj tri. 

Drugo važno pitanje u ustrojstvu upravnih sudišta tiče se samih 
upravnih sudbenih organa — sudaca. Od odlučne je važnosti po nas 
razlikovanje organa državnih, dakle i sudbenih, u zvanične i nezva- 
nične. Zvaničnima zovemo one, koji su si organičko obavljanje 



Seydel, Die Venvaltungsrechtspflege . . . Annalen 1885. str. 221. 

državnih posala stavili izključivim životnim zanimanjem, pa u 
tom pravcu uđesili i svoju naobrazbu. Od države primaju redovito 
i obskrbu životnih potreba. 

Kod kojeg organa ne nalazimo tih momenata, zovemo ga n e z v a- 
ničnim, počastnim ili đrugcije. Za Englezku svakako bolje dolikuje 
oznaka počastni. Ostali još momenti, što no se navadjaju, nisu odlučni. 

Je li shodno popunjivati upravna sudišta i nezvaničnim organima 
i što vele pozitivna zakonarstva ? Jednaku sliku pružaju nam u tom po- 
gledu sva pozitivna zakonarstva samo obzirom na ustrojstvo vrhovnog 
upravnog sudišta. Svagdje, pače i u zemlji pravog selfgovernementa 
fungiraju kod vrhovnog sudišta samo zvanični sudbeni organi. 

Unizim instancijama različito je uredjeno. U Bavarskoj i Wur- 
temberžkoj djeluju i u nižem upravnom sudovanju samo zvanični 
državni organi, dočim u Pruskoj i B a danskoj uz ove i nezvanični. 
I ugarska zakonska osnova uvadja u sudište prve molbe nezvanične, 
izabrane organe. U Englezkoj fungiraju u nižim instancijama redo- 
vito počastni državni organi, mirovni sudci; samo u poslovima siro- 
tinjskim, zdravstvenim, pa u upravi puteva i obćinskih vieca odlučuju 
zvanični državni organi, novoustrojeni boards. 

U velikom zanosu za englezko samoupravno državno uredjenje drži 
Gneist neobhodno nužnim po samostalno i uspješno vršenje upravnog 
sudovanja u nižim instancijama sudjelovanje laika, nezvaničnih organa i 
u kontinentalnom ustrojstvu upravnog sudišta. Dakako da si je on i te 
kako sviestan osebujnosti englezkog selfgovernementa, a da bi ga htio 
jednostavno aplicirati na kontinent, ali tek on je ipak sklon u našim 
laicima nadati se njekom odsjevu englezkih mirovnih sudaca. 

Pann dapače smatra idealom pravne države takovo uredjenje, gdje 
je jurisdikcija u upravnim pravnim poslovima prepuštena narodnim iza- 
branicima.^ 

Temeljna misao sudjelovanja laika pri riešavanju državnih posala 
leži u težnji, da se stranačkom vladanju modernog konstitucionalizma 
suprotstavi čvrst bedem u posve samostalnim organima, koji potiču iz 
sredine naroda, te ne stoje u nikakvoj bud osobnoj bud materijalnoj 
odvisnosti od vlade i njenih ministara. Kolikegod garancije pružala mo- 
derna zakonarstva neovisnosti i samostalnosti sudbenih organa napram 
vremenim ministrima i vladi, još uviek da leži u njihovoj zvaničnosti 
njeki tračak ovisnosti i nesamostalnosti, a taj da se uništuje 
sudjelovanjem posve nezavisnih gradjana. 

Nadalje u priepornim upravnim poslovima da ponajviše odlučuje 
točno i svestrano upoznanje naravi raznih činjenica i mjestnih 

okolnosti, za što pružaju više jamstva izabranici naroda, koji živu baš 
u tim okolnostima, nego li suđci, koji se bave samo oko zelena stola . . . 
ti laički elementi kao čuvari javnog reda (? !) unutar granica mjestnih 
okolnosti najbolje mogu prosuditi, e da li je postojede pravo odlukom 
eksekutive povriedjeno ili nije/ Čudnovato, ako su laici najbolji suđci 
i zaštitnici prava i pravnog reda, zašto onda i sam Pann još drži po- 
trebnim i shodnim vrhovno upravno sudište, za koje se sasvim naravnim 
drži, da mora sastojati od samih zvaničnih sudaca 

Nema dvojbe, da je moderni konstitucionalizam pošao stranputicom. 
Sva uprava nalazi se u rukama ministra odgovorna većini sabora. 
Dok je uz ministra većina ili ministar uz većinu, sankcionirati 
će većina i protu zakonitosti svojih ministara. Tolikom emfasom 
razširena ideja ministarske odgovornosti jest kruna stranačkog vla- 
danja većine sabora. Isto je stanje preneseno u obćinu i svaku javno- 
pravnu korporaciju; a većina radi često ne u interesu cielosti, već u 
interesu vlastite stranke. Javno dobro i izHjučivo njeni zastupnici ne 
riedko moraju ustupiti mjesta stranačkom dobru i njihovim težnjama. 
Individualna pravna sfera ne riedko je prepuštena stranačkoj razsudbi 
upravnih organa, odvisnih posve od ministara odgovornih saborskoj većini. 
Tako bugari Gneist, a povoda je i previše imao u ultraparlamentarnom 
životu tadanjeg pruskog ustava. 

Istina, mirovni sudci, koji riešavaju i upravo-pravne priepore bilo 
pojedince, bilo u kvartalnim sjednicama, pružaju sve garancije 
zakonitosti svog djelovanja već iz starodrevne uspomene na njihovo bez- 
pristrano uredovanje, te obzirom na njihov socialni i imućtveni položaj ; 
ali oni nisu izabranici svojih jednomišljenik a, već bez obzira 
na političko uvjerenje kraljevskim dekretom imenovani, opo- 
zivni te kriminalno i priva tno-pravno odgovorni organi 
državne vlasti. 

Ipak zahtjev nepovriedivosti pravnog reda i individualne pravne 
slobode nije našao niti u Englezkoj neslomiv bedem protiv strančarstvu 
konstitucionalnog parlamentarizma u nezvan ičnom državnom organizmu, 
niti se je kod njega sustavio, već je doveo „do današnjeg stanja, gdje 
poput lahkog pritiska na umno udešenom stroju dostaje njekoliko stotina 
dekreta državnog sudišta, da obezbiede zakonitost ukupne državne 
uprave protiv socialnih i političkih stranaka u i izvan parlamenta, te da 
cielo područje nutarnje uprave oduzmu vlastnoj sferi vremenih državnih 
ministara** ^ 

Istina, izabrani je laik kao upravni sudac posve neovisan od upravne 
vlasti; ali je li on isto tako neovisan i naprama onima, koji su 

^ Gneist, Geschichte und heutige Gestalt dea Selfgovernement 1B63. sv. II. 
str. 1334. 

ga izabrali te o čijim pravima i dužnostima ima on da po slobodnoj, 
razsudbi odlučuje ? I zvanični sudac ima kao čovjel svojih osjećaja, a 
kao državljanin svoje političko uvjerenje, ali kako ga s jedne strane štiti 
napram upravnoj vlasti samostalnost i nezavisnost njegova 
djelovanja, tako ga s druge strane osjegurava od stranačke nepristra- 
nosti napram dole posvemašnja neovisnost te zvaničnost njegova 
položaja. U samoj zvaničnosti sudbenih organa leži baš najuspješ- 
nija garancija nepristranom prosudjivanju pravnih odnošaja. 

Pod plastom slobodne sudačke razsudbe u savezu sa nezvaničnošću 
sudbenog djelovanja koliko če put mjesto stroge zakonitosti odlučivati 
obziri politički, prijateljski, udvorni itd.?l Koja razlika, 
da li vladaju žene ili oni, koji pod uplivom žena vladaju, iztiče već 
Aristotelj; pa ako je u nepravnoj državi upravna vlast pri riešavanju 
javnopravnih priepora sudac u vlastitoj stvari, isto bi tako mogao i poje[- 
dinac kraj nezvaničnog sudbenog djelovanja postati sudcem u vlastitoj 
stvari (u širem smislu). Jako slabo bi bio zaštićen objisktivni pravni red, 
kad bi mu se čuvari tražili u redovima takvih državnih organa! 

Možda će laici često točnije poznavati mjestne okolnosti i narav 
raznih činjenica; ali ni sudci ne žive izvan družtva ljudskog niti su tako 
nepristupni upoznaji mjestnih okolnosti, da ne bi mogli poznavati osebuj- 
nosti možda okružja, unutar kojeg sudbeno djeluju te osebujne naravi 
stanovitih činjenica. U ostalom tomu je lahko pomoći, kako nam civilni 
sudovi jasno dokazuju. 

Osobiti razlog, koji govori proti uvadjanju laičkog elementa u upravno- 
sudbeno djelovanje, ne temelji se lih na slučajnim okohiostima, već leži 
u samoj naravi riešavanja javnopravnih priepora. 

Tu nije dostatno ni odlučno pravično i logički zdravo razsudjivanje 
činjenica, na kojima se osniva napadnuti upravni akt ; niti uvažavanje, efekta, 
što no ga je dotični akt proizveo u donjekle interesiranom krugu ; već tu 
treba ponajprije svestranog poznavanja objektivnog pravnog 
reda i njim stvorenih javnopravnih odnošaja; a onda jurističkog 
oštroumlja i praktičnog upravnog izkustva. Toga pak za stalno ne možemo 
očekivati od laika. 

Ne radi se tu o tom, da li se prema raznim prilikama i razpolo- 
ženju družtvenih klasa može smatrati akt upravne vlasti nepravednim, 
a upravni organ krivim, već o tom, da li je objektivna normi 
našla nedvojbene i strogo pravne uporabe u konkretnom upravnom aktu. 
Badi pomanjkanja nužne jurističke naobrazbe, te dovoljne rutine u 
brzom i lahkom shvaćanju bitnosti pravnih priepora, doći će. sam.lait: 
sudac često "u neobičan položaj, kakovo stanovište da zauzme u konkretnom 
priepornom slučaju ? Nije li već a priori interesovan za stanovito riešenje, 
ne će mu preostati ino, već da sliepo pristane uz mnienje predlagatelja 

ili da ga naprosto zabaci ; u razlaganje pravnog priepora težko će se igđa 
moći upustiti. Primjera imamo i u trgovačkim i mjenbenim poslovima. 

Da je ovakovo sudovanje jedva kadro išta doprinieti uzvišenoj i 
plemenitoj mu svrsi, ne treba komentara. A i nužno bome nije vrstne i 
sviestne inače gradjane svoje dužnosti radi vlastite im nekrivnje dati 
kompromitirati. Niti prisuće pravničkih zastupnika ne bi puno koristilo. 

pitauju pripusta laika k upravnom sudovanju osobito se je mnogo 
razpravljalo u Bavarskoj prigodom ustrajanja upravnih sudišta; konačno 
se je ipak od tog odustalo. Odlučna su poglavito bila razlaganja Bratera: 
^Za proširenje počastnih služba postoje stalne granice; njihovo bi se 
prekoračenje moglo ljuto osvetiti. Obrtnika i seljaka, jer ti dolaze naročito 
u obzir, ne smije se ponajprije prenatrpati javnim funkcijama, a onda 
im se ne može nametati zadaća, kojoj nisu dorasli. . . . Moglo bi se ipak 
odvratiti : od nepravnika složeni sudački kolegij bio bi poglavito upućen, da 
sudi više ex aequo et bono, nego li po strogom slovu zakona. Tim bi 
nastala nova daljnja potežkoća, jer u koliko bi ta predpostava bila valjana, 
moralo bi medju sudovanjem prve te druge instancije, koja se sastoji 
samo od pravnika, nastati nerazriešivo unutarnje protuslovje". 

Nema dvojbe, da bi laici mogli biti u pojedinim konkretnim slu- 
čajevima shodni za razjašnjenje raznovrstnih faktičnih okolnosti i činje- 
nica, nu u razmjeru prema neđostatcima takova uredjenja ne držim 
shodnim uvadjanje nezvaničnika u upravno sudovanje. Premnogo laičkog 
elementa u obavljanju konkretnih funkcija državne vlasti moglo bi samo 
još povećati zablude kons titucionalizma, mjesto da im stavi 
energičan i uspješan ustuk. 

Uz poštenje i sviest svog zadatka svestrana pravoslovna naobrazba 
i vještina najuspješnija je garancija nepristranosti upravnog sudovanja. 
„Zaista nije uviditi, zašto da laici budu na mjestu uprav u upravnom 
sudovanju, kad ih se za kud i kamo bolje obradjeno polje civilnog prava 
drži nesposobnima^.^ 

Što se tiče pravnih garancija osobne i djelatne samostalnosti i ne- 
ovisnosti upravnih sudaca, to pozitivna zakonarstva pođieljuju bar sudcima 
vrhovnog upravnog sudišta one iste, kakve uživaju civilni i kriminalni 
sudei; a tim udovoljuju posvema zahtjevu pravne države. „Da su one 
[garancije] kadkad bezuspješno sredstvo, ne može se poreći, ali da su one 
u velikoj većini slučajeva od najveće važnosti po pravedno i nepristrano 
riešavanje pravnih priepora, takodjer bi se jedva dalo poreći".'* 

Upravna vlast ne ima nikakva prava na uticanje u njihovo sudo- 
vanje; oni su pravno vezani samo na zakon te zakonite naredbe i od- 



» Schmitt, Die Grundlagen der Venvaltungsrecbtspflege str. 120 i 121. 
» Stenge] 
. . VII. str. 443. 

redbe. Izpitivati imaju ne samo formalnu već i materijalnu stranu na- 
slovnih upravnih akata. 

Disciplinarnu vlast nad članovima vrši samo upravno sudište unutar 
svog organičkog ustrojstva. 

Upravne poslove u pogledu sudišta te upravnih sudaca vrši upravna 
vlast i to redovito ministarstvo nutrnjih posala. Ako bi i odgovaralo 
jednakosti postupanja kao sa redovitim sudovima, te možda još više do- 
prinosilo umirenju duhova, koji traže što više -garancija samostalnosti 
napram upravnoj vlasti, da se upravna, sudišta podrede u tim poslovima 
ministarstvu pravosudja, razlozi shodnosti, naročito pak ujedinjenje 
organizma upravnog i upravosudbenog u nižim instancija-ma, govore 
danas za podredbu pod ministarstvo nutrnjih «posala. 

Pokrenulo se je jur i pitanje, ne bi li se i saboru pridržalo njeko 
pravo pri imenovanju upravnih sudaca vrhovnog sudišta, kako n. pr. pri 
postavljanju sudaca u austrijskom Eeichsgerichtu, koji je glede političkih 
prava upravno sudište, sudjeluje i sabor. Naročito je to pitanje iznio 
Bahr.i 

Ovakovo umiešavanje suverenog, nikom neodgovornog, a uz to skroz 
stranačkim duhom zadojenog, organa u osobna pitanja upravnog 
sudovanja bilo bi bez dvojbe samo u prilog strančarstvu i u sudbenom 
djelovanju, kakovo je u obce kadro narodno predstavničtvo bilo koje mu 
drago vrsti svojim uplitanjem u osobna pitanja unašati u konkretno 
funkcioniranje državne vlasti. U monarkističkim državama imenuje sudce 
bar vrhovnog upravnog sudišta sam monark. 

Pozitivna zakonarstva stavljaju redovito i zahtjev, da polovica 
sudaca upravnog vrhovnog sudišta mora biti osposobljena za sud- 
beno djelovanje, tako i ugarska zak. osnova. Nije izključeno, da ih 
bude i više. Isto tako i glede viecanja da mora biti prisutna polovica 
izpitanih sudaca. 

Ovakve su ustanove plod još i danas vladajudeg nepovjerenja u 
strogo pravno djelovanje upravne vlasti i njenih organa. Kao da upravni 
organi ne provadjaju danomice samo zakone i zakonite naredbe; kao da 
oni uslied svoje stroge službene podložnosti i ovisnosti od viših upravnih 
organa ništa drugo ne rade, nego počinjaju same protupravnosti ; kao da 
ministri nemaju druga posla, već da nalažu upravnim organima same 
protuzakoni tosti ? Zar da se i kraj posvemašnje samostalnosti upravno- 
sudbenih organa te neodvisnosti njihova djelovanja još bojimo protu- 
pravna uplivisanja od strane vrhovne upravne vlasti te uporabe protu- 
pravnih upravnih odredaba i protuzakonite pokornosti sa strane upravnih 
sudaca ? I 



1 Der Bechtsstaat str. 72. 

Iz razloga, koje smo iztakli proti dođieljenju upravnog sudovanja 
redovitim sudovima, ne držimo pače onakovo zakonsko uredjenje niti 
shođnim. Podjedno nam se čine slične ustanove nekorisekventnima. 
ćim se jednom postavi načelo ustrojenja posebnog, od redovitog, neo- 
visnog upravnog sudišta, ima se svakako važnih razloga, koji govore 
protiv uporabe redovitih sudaca za upravno sudovanje. Zar ne bi onda 
bilo shodnije u sjednice redovitih sudova pri upravnom sudovanju pozvati 
stalan broj upravnih činovnika? Zar se ne bi tim još uspješnije udovoljilo 
zahtjevu iztaknutog nepovjerenja? 

Gdjegod se sposobnih sila nadje, treba ih uzeti, imali oni sudačke 
kvalifikacije ili ne. Napokon moram iztaći, ako već postoje kakvi 
razlozi, te ako je bojazan gornjeg nepovjerenja opravdana, da bi tim više 
trebalo ii nižim iustancijama, koje su spojene sa ostalim upravnim dje- 
lovajijem, upotrebljavati izpitane sudce, na mjesto neshodna laičkog ele- 
nienta. U ostalom držim, da če se unaprieđjenjem upravnog sudovanja 
ojBobito u nižim instancijama, upitne ustanove pokazati suvišnima, ako ne 
možda i zapriekom uporabi vrstnijih sila pri vrhovnom upravnom sudištu. 

Kako u civilnom, tako se i u upravnom procesu u svrhu zajamčenja 
svestrane i podpune nepristranosti sudaca ustanovljuju razlozi, koji ih bud 
izklj uč uj u od riešavanja konkretna priepora ili pak mogu biti povodom 
d k 1 n u od strane interesiranih stranaka. 

Konačno su upravna sudišta kolegijalno uređjena, čim se sjedne 
strane povisuje samostalnost sudaca, s druge pak pruža garancija protiv 
jednostranosti u pravnom shvaćanju i razsudbi konkretna priepora, a even- 
tualno i partajičnog prosudjivanja istog. 

Vrlo je važno u upravopravnom postupku pitanje glede parbenih 
stranaka. Svaki pravni priepor predpolaže dvie stranke; tužitelja i tuže- 
jnika. Svaka od njih tvrdi, da iz pravnog ođnošaja, koji navodno medju 
njima postoji, za nju proizlazi stalna ovUštenost, stanovito subjektivno pravo. 
Svaka tvrdi, da ima pravo; kao što i svaka hoće samo pravo. 
„I. kad se radi o. prieporu javnog prava, .... hoće pojedinac, koji parbi, 
a hoće i javna vlast samo što je pravo ili bar tvrde, da ga hoće. „Es 
handelt sich auch hier stets um Falle des sog. unbefangenen Eeehts".^ 

Ako se u privatopravnim prieporima ni najmanje ne 
ustručajemo smatrati državnu cielost posebnom strankom, koja traži od 
suda zaštitu svog subjektivnog prava, ipak srao često nekako neodlučni, 
bi li i u javnopravnim prieporima smjeli i mogli slično postupati, 
prem znamo, da država nema dvie različite osobnosti, privatnu i javnu, 
već da je uvjek istovjetna, poduzimala ona privatopravne ili javnopravne 
poslove. • 

* Sarwey, Das offentliche Recht . . . str. 85. 

Sama državna ciclost u svom upravnom organičkom djelovanju ima 
i jedino Se može smatrati jednom strankom u javnopravnom prie- 
poru ; kod obćinskih javnopravnih odnošaja opet javnovlastna eielost obdine. 
Da vidimo. 

Država je pravno i djelatno sposobna osobnost u svojim organima. 
U tom leži i mogućnost pravne njene obvezatnosti i protupravnosti- njenih 
akata^ Medjunarodnopravni odnošaji država pružaju dovoljno i jasnih 
dokaza. Pitanje je samo, kako se stvar ima unutar državne zajednice i 
organičkog ustrojstva njene vlasti. „Ona, (državna vlast) odlučuje ne 
samo, što je pravo, vec i što imaju ljudi da uče, misle, rade, vjeruju i 
ne vjeruju. Ona uvadja i dokida robstvo Ona pruža svoju ruku sredo- 
vječnoj crkvi, te spaljuje odpadnike; ona odstranjuje kršćansku religiju, 
a na njeno mjesto stavlja božicu razuma; ona dekretira slobodnu crkvu 
u slobodnoj državi te ugovara konkordate; ona ugnjetava strane narode 
te to nazivlje pravom osvojenja ; ona nagradjuje i kazni, što drži vriednim 
nagrade i kažnjivim; ona oduzimlje vlastničtvo, slobodu; ona traži i život 
pojedinaca za svoje svrhe u obliku vojne obvezatnosti".^ 

1 moderna pravna, država je absolutna, svemoćna, ali ipak samo u 
stalnom organičkom ustrojstvu svoje djelatnosti. U zakonodavstvu, u po- 
stavljenju objektivnih pravila po zakonodavnom organu ona je posve 
nezavisna; tu ona unutar svog organi enog i obsežnog djelokruga ne 
može počinjati protupravnosti. Objektivno pravilo, zakon, jest temelj i rav- 
nalo svemkolikom konkretnom djelovanju nezakonodavnih organa moderne 
državne vlasti. 

Po njem se ravna pravovaljanost njihovih akata. Ti akti nisu samo- 
odlučni, već provedba i uporaba jur izrečene volje državne vlasti na kon- 
kretne slučajeve. Ako konkretni upravni akt državne vlasti ne odgovara 
abstraktnoj njenoj volji, čini ona nepravo onima, koji na temelju objek- 
tivnog pravila mogu dokazati subjektivno kakvo pravo. Država sama 
u upravnom svom organizmu provadjajuć objektivnim pravilom uredjene 
pravne odnošaje, može počinjati nepravo, kad te odnošaje ne pro- 
vodi onako, kako to objektivna norma naredjuje. 

Ipak moramo lučiti dva moguća slučaja. „Osobe, koje kao organi državni 
djeluju, pravno su obvezane, prema objektivnom pravu provoditi prenesene 
im funkcije".^ Toj obvezi odgovara subjektivno pravo državne 
cielosti, zahtjevati od svojih organa kao osoba samo takovo djelovanje. 
Kako svuda pravu odgovara dužnost, tako i tu. Ne provodi li državni 
organ sa znanjem ili grubom nemarnošću objektivno pravo; 
radi li on dolozno ili kulpozno, stavlja se izvan organičkog 
veza; izmeđ njega i državne cielosti ne postoji već organički ođnošaj ; 

* Sarwey, Das ofFentl. Eecht .... str. 24. 

2 Loening, Lehrbuch dea deutdchen Verwaltung8rechtes str. 10. 

on preduzimlje na svoju ruku djela, koja država sama ne može i 
ne će, da se provode. Si exeessit, privatus est. 

Takova se djela ne mogu pripisati državnoj cjelosti, jer ona hoće, 
da se u konkretnom slučaju postupa prema objektivnoj normi . . . „abso- 
solutna identifikacija državnih upravnih organa sa državom nije dozvo- 
ljena . . .*^^ Buduć da država ima s jedne strane subjektivno pravo napram 
osobi upravnog organa, da djeluje prema zakonu; s druge pak napram 
podanicima pravo samo „na poslušnost prema pravovaljano izrečenoj dr- 
žavnoj volji*',* nastaje iz dolozno ili kulpozuo protupravnog djelovanja 
državnog organa za državu subjektivno pravo protiv istoga 
kazneno ili disciplinarno postupati; za eventualno pak oštećenog 
subjektivno pravo na odštetu. 

Akt sam, jer nije pravno akt državne volje, nemani pravne 
krieposti. Što država sama danas često preuzimlje mjesto svojih organa 
odštetnu odgovornost, ne govori protiv našeg razlaganja, jer tu uplivaju 
drugi razlozi; a konačna odgovornost ipak ostaje na dotičnom uredniku. 

Nu i drugi je još slučaj moguć, s kojim država a priori mora 
računati. Organ državni može biti samo čovjek. Uzmimo, on hoće, da 
udovolji pravnoj svojoj obvezi, te djeluje po najboljem znanju u smislu 
objektivnog prava. Ali jedan čovjek ne mora jednako tumačiti objektivno 
pravo, te shvaćati okolnosti i činjenice, na temelju kojih objektivno pravo 
stvara pravne odnošaje, kao i svaki drugi. 

Uz najbolju volju može se dogoditi, da provedbeni organ državni 
prama raznim okolnostima ne pogodi pravog smisla objektivnom pravu u 
konkretnom slučaju. Organ državni ne radi ovdje na svoju ruku, već strogo 
prema svojoj organičkoj zadaći. Pravo države napram osobi državnog or- 
gana nije povredjeno, dakle nije niti organički ve2 medju državnom cie- 
losti i organom povriedjen, odnosno prekinut. Država sama počinja 
eventualno konkretno nepravo. 

Jer ipak sama država u upravnom organu drži svoj konkretni akt 
pravovaljanim, pojedinac protupravnim; a oboje hoće ili tvrde bar, da 
hoće samo pravo, želi pravna država, da se upitni priepor rieši pred 
nepristranim njenim sudbenim djelovanjem i organom — 
te da se tako ustanovi i oživotvori pravi smisao objektivnog pravila. 

Kako u privatopravnim prieporima, tako eto i tu u javnopravnim 
postoje svi uvjeti, da samu državnu cielost u upravnom organizmu mo- 
žemo i moramo smatrati parbenom strankom pred posebnim dr- 
žavnim djelovanjem, koje prema želji državne cielosti ima da rieši upitni 
priepor. Dakako da ne moramo ovdje odma pomišljati na privatopravnu 



^ Schmitt, Grundlage der VerwaltuDg8-Rechtspflege str. 106. 
" LoeniDg, Lehrbuch . . . str. 9. 

parbenu straaku sa svim konsekveneijama privatnog procesa, jer već i u 
privatnom procesu može fiskus uživati raznih povlastica. 

Već poradi same naravi državne vlasti ne može pojedinac, kad mu 
se svidi, uzkratiti poslušnost aktu upravne državne vlasti tobož pozivom 
na svoju odluku, da će izazvati posebno sudbeno djelovanje, kako u pri- 
vatnom pravu ; on se aktu mora pokoriti, ali ima pravo tražiti, da se 
izpita njegova pravovaljanost, te da se zaštiti njegovo subjektivno pravo. 
Bez te predpostave ne bi državna upravna vlast u obće djelovati mogla; 
niti bi se bila kadra državna zajednica održati. 

Buduć da svaki priepor pred upravnim sudištem proiztiče iz javno- 
pravnog odnošaja, ne može se takav javnopravni priepor poroditi iz med ju 
pojedinaca bez uticaja upravne vlasti, jer javnopravni odnošaji po- 
stoje samo medju javnovlastnom cielosti i njenim članovima. Samo dr- 
žavna cielost u upravnoj vlasti, koja stoji u javnopravnim odnošajima te 
ih konkretno provodi, može ih i povriediti, a ne pojedinac, stojeći 
izvan javnopravnog odnošaja. 

Prema uredbama modernih zakonarstva često se doduše pred upravnim 
sudištem parbe pojedinci, a da sama javna vlast, bud državne, bud ob- 
ćinske cielosti, ne sudjeluje faktično kao stranka. Slučaj taj nastupa, kad 
pojedinac, bud korporacija tvrdi, da nije ona pravno obvezana stano- 
vitom nalogu upravne vlasti udovoljiti, već da je to bud druga osoba, 
bud druga korporacija. 

I tu je priepor izazvala konkretna odredba upravne vlasti, samo što 
pozitivne ustonove dopuštaju, da se iz razloga shodnosti, osobito radi 
skraćenja postupka priepor iznese odma med samim strankama, o čijoj 
se obvezi, Odnosno slobodi radi. Bez slične uredbe morala bi navodno 
povriedjena stranka ustati protiv upravne vlasti, da ona nije pravno ob- 
vezana odredbi udovoljiti. Ako bi se pronašla tvrdnja opravdanom, mo- 
rala bi upravna vlast opet na drugu osobu, o kojoj je prijašnja stranka 
tvrdila, da je obvezana, upraviti svoju odredbu. Sad bi opet i ona mogla 
izazvati sudbeno djelovanje, da nije ona obvezana već njetko drugi tako, 
da bi se nedogledno moglo protegnuti procesiranje o pravnoj obvezi prema 
stanovitoj upravnoj odredbi. 

Svemu se tomu gornjim načinom izbjegava, samo si moramo ipak 
uviek pred očima držati, da je upravna vlast za pravo tuženik, protiv 
čije se eventualne povriede obje faktične parbene stranke brane. 

Slučaj može doduše nastati, da i upravna vlast — u organima dr- 
žavne cielosti — zauzme pred upravnim sudištem položaj tužitelja, 
ne možda napram pojedincu, kako iztiče Loenig,' već napram djelo- 
vanju javnovlastne korporacije — obćine. Kad bi upravna vlast bila ob- 



» Lehrbuch . . . str. 818. 

vezana predhođno sudbeno dati izpitati pravovaljanost konkretne svoje 
odredbe, a pojedinac bio pravno obvezati samo na poslušnost takovoj jur 
kontroliranoj odredbi, tad bi se sbilja moglo govoriti o nesamostalnosti 
upravne vlasti, te o njenoj odvisnosti od sudbene vlasti; a i sa nužnom 
joj odlučnosti te uspješnosti djelovanja u javnom interesu u konkretnim 
slučajevima bio bi svakako kraj. 

Prema pozitivnom državopravnom ustrojstvu moguće je, da su ob- 
ćine u svom pravnom djelokrugu posve nezavisne napram upravnoj vlasti ; 
da ova tek putem upravnog sudovanja vrši kontrolu državne eielosti nad 
djelovanjem obćine; da ona navodno konkretnu povriedu subjektivnog 
prava državne eielosti može sanirati tek posredstvom sudbenog djelovanja ; 
je U tako^ tad ima upravna vlast, kao zaštitnica subjektivnog prava 
državne eielosti, podići pred upravnim sudištem tužbu proti protupravnom 
zaključku javnovlastne korporacije. 

Dakako, ako je unutar pravnog djelokruga obćine konkretnom od- 
redbom počinjena stanovita protupravnost, nije ta nanesena subjektivnom 
pravu državne eielosti, već članovima dotične korporacije, koji se sami 
imadu brinuti za nepovriedivost svojih prava. S toga i ne držim, da bi u 
ovakovim slučajevima bio potreban poseban zastupnik javnog, dotično 
interesa državne eielosti, kako je u Bavarskoj u obće u obranu 
javnih interesa ustrojeno posebno državno odvjetničtvo. Zastupnik javnog 
interesa je ovdje sama obćina, pa dok državna cielost drži obćinu spo- 
sobnijom za promicanje javnih interesa unutar stalna obsega, nego li sebe 
samu ; dok drži javnovlastnu sferu obćine shodnom u interesu vlastitom, 
dotle ona ne može i ne smije gojiti nepovjerenja u njeno konkretno dje- 
lovanje, kao da isto ne će biti napereno na promicanje javnih obćinskih 
interesa; dakle i interesa same državne eielosti. 

Sto se tiče konkretna zastupanja upravne vlasti u javnopravnim prie- 
porima, moramo se poglavito obazrieti na ustrojstvo posebnog uz upravni 
organizam stojećeg državnog ođjetničtva, kako postoji samo u Bavar- 
skoj. Uredba ova niti je potrebna, a nije baš ni shodna po uspješno 
uvažavanje javnih interesa. 

Zadatak same upravne vlasti jest unapredjivanje javnih interesa; 
ona je najbolji tumač njihove važnosti i intensivnosti. U konkretnom slu- 
čaju ona će svakako bolje znati prosuditi eksistenciju i vriednost javnog 
interesa, jer joj je on bio i povodom priepornoj odredbi, nego li posebni 
po strani stojeći organ. Ona će najbolje znati braniti svoje djelo, te u tu 
svrhu navesti sve činjenice i okolnosti, koje su prema objektivnom pra- 
vilu kadre dokazati pravovaljanost upitnog akta. Ako se ne vjeruje u 
dobru volju i sposobnost upravne vlasti; da i u konkretnom prieporu 
uspješno obrani javni interes, onda joj se ne bi smjelo bome ni povjeriti, 

đa se igra javnim, interesom u obce, te đa bez stalna uzvišena joj cilja 
barata samo državnom vlasti od slučaja do slučaja, kako se već sgodi. 

Poseban savjetnik i kontrolor upravne vlasti u shvaćanju i promi- 
canju javnih interesa osim onog u ovlaštenom joj organifcko-djelatnom 
ustrojstvu mogao bi biti samo na uštrb samostalnosti i uspješnosti njenog 
djelovanja te interesa državne c>elosti. 

Bojazan, da bi se uslied partaičkog procesa zastupanje javnog in- 
teresa moglo po upravnoj oblasti obratiti u zastupanje stranačkog sta- 
novišta, kako to hoće Loening, pa s toga da bi bio potreban u pro- 
cesu poseban zastupnik javnog interesa, nije opravdana, jer bi tim upravnoj 
vlasti u obće porekli volju i sposobnost zastupati javne interese onako, 
kako to moderna pravna država zahtieva uređjujuć pravno djelatnost pro- 
vedbene vlasti 

Pozitivna zakonarstva, osim bavarskog, s toga i ne poznaju takova 
posebnog organa ; ni ug. zak. osnova, — uredba državnih odvjetničtva u 
Badenskoj nema karakter posebnog organa i organičkog djelovanja uz 
ostali upravni organizam — već podieljuju konkretno zastupstvo bud 
samoj oblasti, koja je napadnutu odredbu izdala, bud ovlaštuju orga- 
nički nadredjenu upravnu oblast, da opredieli i uredi konkretno 
zastupstvo upravne vlasti pred upravnim sudištem. 

Ovakovo zastupanje te sudjelovanje pri riešavanju javnopravnih prie- 
pora ne samo da odgovara cielokupnom zadatku upravne vlasti, već je 
ono kadro i učvršćivati strogo pravni karakter upravnog djelovanja te do- 
prinositi štovanju objektivnog prava i individualne pravne slobode u pod- 
punoj mjeri i sa strane organa np ravne vlasti. Zato je ono i shodno. 
Svakako će uspješnije djelovati konstatiranje protupravnosti akta ad oculos, 
nego da se za nju tek posredno doznaje. 

Prieporno je u teoriji pitanje glede postupka pred upravnim su- 
dištem; da li se slaže sa naravju javnog prava načelo razpravno ili 
pak ona nužno zahtieva iztražno načelo? 

Praksa je tu udarila posebnim putem, te se sva pozitivna zakonar- 
stva u načelu medjusobno slažu, tako i ug. zak. osnova. Niti je provedeno 
-strogo načelo razpravno, a niti iztražno, „već počiva u smiešanju raz- 
pravne i iztražne maksime".^ Upravno sudište može uredovati redovito 
samo na tužbu stranke, povriedjene u svom subjektivnom javnom 
pravu; ono je redovito vezano i na predloge stranaka u postupku 
smjerajuće na isliedjivanje materijalne istine. U Bavarskoj nije upravni 
sud vezan lih na tužbu stranke i na njen konkretni zahtjev. On može i 
iz vlastite ponuke zametnuti postupak ; a načelo judex ne eat ultra petita 
partium, za njega redovito ne vriedi.* 

* Georg Mayer, Lehrbuch des d. Verwaltung8rechte8 str. 62. 
' Krais, Komentar zum Oesetze vom 8./8. 1878 str. 174 si. 

Upravno je sudište nadalje dužno svoje djelovanje nastaviti na bez- 
dvojbeno ustanovljenje objektivnim pravilom uredjenog javnopravnog od- 
nošaja, ako stranka sama — bar privatna — i odustane od dalnjeg po- 
stupanja. Jasno je to izrečeno u Badenskoj, a osobito u Austriji §§. 25 i 34. 

Isto je tako dužno iz vlastite inicijative te po vlastitoj razsudbi i 
uz same stranke poprimiti sve, naročito pak glede pribave dokazala, 
što drži kadrim, da bi moglo doprinieti spoznanju materijalne pravne 
istine. I u privatnom modernom procesu nastoji se djelovanje sudca uči- 
niti čim više samostalnim u pogledu iztraživanja materijalne istine. 

Jedan je moment od odlučne razlike izmed postupka civilnog te 
upravnog. Dočim u civilnom procesu može stranka svakim časom 
po svojoj volji obustaviti dalnje djelovanje sudca, u uprav- 
nom postupku toga redovito ne može, čim je jednom priepor iz- 
nesen pred forum upravnog sudca. 

Teoretički priepor vrti se u obće oko suštine subjektivnog javnog 
prava. Kako Schmitt svom odlučnošdu izvodi iz naravi subjektivnog 
prava u obce razpravnu metodu, kao jedino dosliedno načelo i za 
postupak u javnopravnim prieporima; tako s druge strane karakter 
javnosti prava napose traži bez dvojbe metodu iztražnu. Oba ta 
momenta valja u obzir uzeti. 

Istina, subjektivno javno pravo ne sadržaje nužno uviek i dužnost, 
te se ovlaštenik često može i svojih javnih prava odreći -- ali ipak samo 
prema dozvoli objektivnog pravila. Nu tomu posljedku subjektivnosti javno- 
nprave udovoljeno je ustanovom, da djelovanje upravnog sudišta u za- 
štitu subjektivnog prava započimlje, a eventualno može i prestati na 
ponuku tobožnjeg povrieđjenika. 

Ipak i javnosti ođnošaja treba nešto priuštiti. „Stranke mogu dispo- 
nirati sa pravom, ne sa istinom, pa i ne slaže se sa modernim shva- 
ćanjem zadatka sudčeva, da ga učinimo pukim orudjem stranaka".* U 
privatnom je pravu državi svejedno, je li u konkretnom prieporu izadje 
materijalna pravna i s ti na na vidjelo; njoj je samo do toga, da svaki 
pojedinac nadje u nje zaštite svomu subjektivnom pravu, u koliko on to 
hoće. Ona sama nije u konkretnom prieporu interesovana. 

U javnopravnom prieporu pak jest, jer sjedne strane hoće 
državna cielost u objektivnoj normi, da ova podpuno i valjano dodje do 
konkretne provedbe; s druge pak hoće ona i u samom proved- 
benom organu, da strogo pravno provede abstraktno uredjene odno- 
šaje, te drži, da je tako i učinjeno. „Der Eechtsanspruch des Klagers 
falit mit dem Eechtsanspruch des Staates, dass die Vervvaltung nach 
Massgabe đer Eechtsordnung gefiihrt werden, zusammen".* 

* Kiša li Dg, Beitrage zur Theorie des Verwaltung8rechtes. 
2 Loening, Lehrbuch . . . str. 798. 

Porodi li se bilo čijim poticajem jednom dvojba o tom, onda iona 
sama mora đosliedno htjeti, a i hoće, da se materijalna pravova- 
ljanost njenog djelovanja u upravnoj vlasti izpita te nedvojbeno usta- 
novi, je li ona subjektivno ovlaštena, da preduzme, odnosno uzkrati 
staoovit provedbeni akt. ' 

Dokle pojedinac hoće, pruža upravno sudište zaštitu njegovu subjek- 
tivnu pravu; ne će li on to više, hoće još sama država, ako i ne već 
možda putem upravnog organa, ono putem objektivne norme, da se 
udovolji njenom posrednom subjektivnom zahtjevu. Neposredno štiti 
upravni sudac individualnu pravnu sferu, posredno pak i subjektivno 
pravo države, koje ostaje i nadalje sa svojim posrednim zahtjevom, izra- 
ženim u objektivnom pravilu, a iznesenim putem individualnog neposrednog 
zahtjeva, na sudca, da, unatoč neposrednog interesenta, rieši zahtjev po- 
srednog interesenta, odnosno da ga zaštiti u njegovom subjektivnom pravu. 

Uslied te osebujnosti javnopravnih priepora mora se držati posve 
opravdanim iztražno načelo u upravnom postupku, s obzirom ipak na 
individualnost samog javnopravnog odnošaja. Obim zahtjevima 
udovoljuje se pomiešanjem jednog i drugog načela. 

Upravno sudište, kao i svaka javna oblast, ima u konkretnom slu- 
čaju ponajprije izpitati svoju nadležnost. Upravno sudište ima samo ko- 
načno i odlučno unutar svog organičkog ustrojstva ustanoviti svoju nad- 
ležnost napram upravnoj vlasti. Bila mu kompetencija načelno za- 
okružena ili samo slučajevi nabrojeni, pozitivna zakonarstva redovito ne 
dopuštaju, da bi izmed djelovanja upravnog sudišta i upravne vlasti mogli 
nastati t. zv. kompetenzkonflikti. ... „Samo ondje je ideja pravne 
države kosekventno provedena, gdje o kompetenzkonfliktima odlučuje sama 
sudbena vlast . . . gdje sudbena vlast sama odlučuje o svom nadležnom 
području".^ U Badenskoj su isti mogući i dopušćeni. 

Nu buduć da su javna prava često u uzkom savezu, te izprepletena 
sa privatnima, može se dogoditi, da medju upravnim sudištem te redo- 
vitim sudom nastane spor glede konkretne nadležnosti. Za riešavanje ovakog 
spora obično se uredjuje posebno sudište ili bar posebno sudo- 
vanje postojećeg već sudbenog organa. 

Što se tiče samog postupka pred upravnim sudištem, to on pruža 
sve jur iztaknute garancije za čim sigurnije i uspješnije pronašašće ma- 
terijalne pravne istine. On se osniva na načelu ustmenosti, nepo- 
srednosti i javnosti. Dokazna su sredstva moguća ista kao i u pri- 
vatnom procesu, osim prisege, što odgovara naravi tog sredstva i 
javnopravnog priepora. Sudac sudi po slobodnom uvjerenju, te slo- 
bodnom razsudbom odlučuje o jakosti prinesenih dokaznih sredstava. Niti 
je vezan na kakve upute ili naloge upravne vlasti u konkretnom prieporu. 

niti im je ovlašten udovoljiti bez povriede svoje službene i zakonske duž- 
nosti. Điskrecionalna mu je vlast prema iztražnom načelu proširena. 

Obično dozvoljuju pozitivna zakonarstva u slučajevima, gdje je ne- 
opravdanost konkretne tužbe očevidna, odpueenje tužbovnog zahtjeva 
i bez provedene ustmene razprave. Nu njeka zakonarstva, kao 
prusko, pa hesensko, a donjekle i vvtirtemberžko, dozvoljuju skra- 
ćeni postupak bez ustmene razprave takodjer u slučajevima 
očito opravdanim, ali neznatnim radi prištednje i vremena i 
troškova, ako stranke same izrično ne traže ustmene raz- 
prave. 

Na podnesenu tužbu može upravna vlast pozvati tuženika „auf Klag- 
losstellung des Klagers". Ako ni tuženik ne stavi zahtjeva „auf mtinđ- 
liches Verfahren", rieši upravna vlast priepor odlukom. Protiv te odluke 
stoji strankama prosto ili prizvati višu upravnu instanciju na riešenje, ili 
predlogom auf mtindliches Verfahren izazvati upravno su- 
dovanje i ustmeno razpravljanje priepora. Ovakav je postupak 
naročito u Pruskoj moguć, jer je upravno sudište prve molbe identično 
sa samom upravnom vlasti, samo se po postupanju razlikuje. 

Ustmenoj razpravi predhodi kontradiktoran predpostupak, sličan 
civilnom postupku, koji može biti pismeno ili ustmeno uredjen. Upravno 
sudište riešava konačno priepor osudom. 

Važno je još po nas pitanje glede pravne moći osude; glede 
položaja, što ga riešitba upravnog sudišta zauzimljepogl ed om na prie- 
porni pravni odnošaj, te odluku i odredbu upravne vlasti, 
koja je priepor izazvala. Pitanje je važno s toga, jer ga pozitivna zako- 
narstva razno riešavaju, a ipak se ono po naravi sudovanja u obće, te 
pojmovnog zadatka upravnog sudišta napose može sanap na jedan način 
riešiti 

Spomenuti talijanski zakon od god. 1865. odredjuje u cl. IV., da 
su sudovi pri riešavanju priepora nastalih uslied pravo vrieđjajućeg akta 
upravne vlasti ograničeni jedino ... a conoscere degli effetti dell' atto stesso 
in relazione ali' oggetto redotto in giudizio. Sud ima samo da dade 
pravno mnienje; a dokinuće ili promjena protupravnog 
upravnog akta može uzsliediti samo putem rekurza na nadležnu 
upravnu vlast, koja ima onda da u upitnom slučaju postupa prema 
mnienju suda. Eedoviti sudovi dakle ne samo da ne odlučuju u samoj 
■priepornoj stvari, oni ne djeluju niti kao kasaciono sudište. 

Niti austrijsko upravno sudište nema vlasti odlučivati in m eri to, 
već prema §. 7. ima ono samo, pronadje li, da je pritužba opravdana, 
napadnutu odluku ili odredbu kao protuzakonitu kasirati. Sama 
upravna vlast ima onda dalnje odredbe činiti, pri čem je vezana na iz- 
rečeni pravni nazor upravnog sudišta. 

Sama narav priepornog objekta može i ima sada odlučiti, da li de 
upravna oblast iz vlastite ponuke izdati drugu odredbu ili tek na 
zahtjev stranke. 

Istina, upravno sudište zaštićuje i u Austriji individualnu pravnu 
sferu protiv povrieda sa strane upravne vlasti, ali ipak ne onako nepo- 
sredno i djelotvorno, kako to narav sudbenog djelovanja u 
obće zahtjeva, već tek putem pravne kontrole vršene nad upravnom 
vlasti „. . . gdje se prepire o predpostavama i mjeri oblastne prisile, do- 
statna je čisto kasatorna pritužbena molba; jer svuda se radi samo 6 
eicesu du pouvoir, protiv kojeg postizava pojedinac kasacijom admini- 
strativne odredbe in integrum restitutionem. Nu vrlo je dvojbeno, da li ta 
kasatorna pritužbena molba dostaje za one slučajeve, gdje pojedinac traži 
od upravne oblasti priznanje stanovitog prava (n. pr. izbornog), ili pripust 
k uporabi javnih stvari ili zavoda",* pošto samom kasacijom ne dolazi još 
do svog prava, vec mora na novo „den admiuistrativen Weg beschreiten". 

Ovakovo je uredjenje poteklo poglavito iz bojazni, da ne bi sudbena 
vlast zasegla u djelokrug upravne; da upravna vlast ne bi došla pod 
kontrolu sudbene, pošto upravne akte preduzimati ima i može samo 
upravna vlast. 

Austrijski pisci obično još iztiču, da je kasatorna molba po. Au- 
striju shodna, pače radi raznolikosti organičkog pravnog uredjenja poje- 
dinih provincija i potrebna, 

Takova uredba upravnog sudovanja ne samo da ne odgovara naravi 
sudbene vlasti; ona ne postizava niti cilja, koji ju je poglavito 
stvorio. I upravno sudovanje jest tu , da zaštiti individualnu pravnu 
sferu; da rieši priepor o javnopravnom odnošaju, te da. ga svede na onu 
mjeru i onakovo stanje, kakovo mu je objektivno pravilo podielilo. Ono mora 
samo iz sebe imati moći, da u konkretnom životu uzpostavi i uzdrži 
onakov odnošaj medju upravnom vlasti i pojedincima, kakov objektivna 
norma hoće i naredjuje. 

Pukim pravnim mnienjem ili i kasacijom bez mogućnosti revizije, 
meritornog riešenja te djelotvorne neposredne izvržbe 
osude ne udovoljuje upravno sudište svom zadatku onako, kako to nje- 
gova narav i pravna država zahtjeva. „Die Oassation ist eben ... der 
Todesstoss in die Verwaltungsjustiz".* Ako se u javnopravnim odnosa- 
jima pravna strana i dade možda još lakše odlučiti od reelue, okolnostne 
jim podloge, nego li u privatopravnim prieporima, ali Je li sud zvan 
samo, da odlučuje o pravnoj obstojnosti ili neobstojnosti napadnute upravne 
odredbe, i to na temelju činjenica, ustanovljenih po samoj upravi^_a da 
ne smije sam djelotvorno postupati, da se osvjedoči o njihčvoj eksisten- 

1 Ulbricb, Ueber offent. Rechte . . . str. 92. 

" Griinwald, der oesterreichische Verwaltungsgerichtshof str. 128. 



Digitized by 



Google 



94 

čiji, da ne smije meritorno u samoj stvari odluSivati, to je onda jedva 
polovično sudovanje, koje ne polučuje svoju podpunu naravnu srvhu".^ 

Easaciono sudište može imati samo tamo svrhe, gdje treba da se 
polag više koordiniranih sudova uzdrži jedistve no i jednako 
tumačenje te uporabljivanje objektivnih pravila. 

Pa u koliko odgovara ovako kasaciono sudište iztaknutom cilju i 
motivu njegova uredjenja? Podloga i svrha upravnom sudovanju nije 
kontrola upravne vlasti, već zaštita individualnog prava protiv 
zloraba upravne vlasti; pravna kontrola upravne vlasti nije mu direktan 
smjer, već tek konsekvencija i nuždan odsjev direktna mu djelovanja. 
Easacioni princip obraća taj odnošaj, jer je njemu glavna i neposredna 
svrha pravna kontrola upravne vlasti; a tek putem ove zaštita 
individualnog prava. »Zum BegriflF der Oontrole gehčrt nothwendig erstens 
das Becht der entsprechenden Wahrnehmung (mit seinen Oonsequenzen), 
dann das fiecht, Normwidriges entweđer seibst abzustellen, oder dessen 
Abstellong zu veranlassen ; in der Sache seibst muss die Verftigung oder 
Entscheidung der controlirten Behorde verbleiben, sonst lasst sich 
von einer Eechtscontrole nicht sprechen".* 

Upravno sudište postaje tu tutorom i direktorom upravne 
vlasti, jer joj ono naredjuje što i kako ima djelovati u konkretnom 
slučaju, jer da takovo djelovanje odgovara nazoru sudbene vlasti u pogledu 
ustanova objektivnog prava. Upravna vlast, makar bila i drugog pravnog 
osvjedočenja — bez primjese političke — mora sve dotle da radi prema 
uputi upravnog sudišta, dok se objektivno pravo (austrijski § 7, a ta- 
Ijanski čl. IV) štuje kao takovo; dok ovo veže kako sudbenu tako i 
upravnu vlast. Tko da tu ne izvede zaključak. „Uprava bi bila samo onda 
odvisna i podredjena, kad bi joj sudovi mogli nalagati, što da ima činiti 
unutar pravnih granica".' 

Pa zar se tim ima dokumentirati samostalnost upravne 
vlasti? Zar je to kadro podići ugled upravne vlasti u pogledu pri- 
znanja njene volje i sposobnosti za pravnim djelovanjem u modernoj kon- 
stitucionalnoj pravnoj državi? Zar nebi ondje mogao sudac punim pravom 
gledati s posmjehom na nepravnično djelovanje upravne vlasti ? Pa zar bi 
se takovim uredjenjem uklonilo trvenje te predusrelo konfliktima 
izmed upravne i sudbene vlasti? Što onda, ako upravna vlast ne će, da 
poprimi mnienje upravog sudišta, već ostane pri svojoj odredbi ili izda 
drugu, koja takodjer ne usvaja u upravnoj osudi izrečeno stanovište? 
Stranka neka ponovno traži zaštitu upravnog suda; a ako upravna vlast 



1 Schmitt, Orundlagen ... str. 128. 

" Bernatzik, u Grfinhut's Zeitschrift . . . sv. 18., str. 155. 

• Seydel, Grundziige ... str. 89. 

opet po svojoj volji uzpostupa, može se privatnik i opet pritužiti upravnom 
sudištu i tako na sve vieke. 

A što onda, ako upravna vlast uznastoji na drugi način uzdržati 
svoju odredbu u krieposti? To joj ne će biti baš tako težko, dok uvi- 
djavnost te slobodno, objektivnim pravilom ne uredjeno, tumačenje javnih 
interesa pruža dovoljno prilike, da može po volji izmaći kontroli upravnog 
sudišta; a tako onda ne manjka niti na nepristrano motiviranoj odredbi. 

U životu austrijskog Eeiehsgerichta te upravnog sudišta naći je 
ovdje ondje karakterističnih primjera takovu postupanju. „Zar se takovim 
slučajevima ne oslabljuje te nepodkapa autoritet vrhovnih riešitaba naj- 
višeg (državnog) sudišta, ali podjedno i ugled vlade te državne vlasti 
u obće?"^ 

U redovitim okolnostima možda se i nije treba bojati takva postu- 
panja, ali gdje političke strasti preotmu mah ; gdje i upravna vlast uvodi 
u svoje djelovanje političko strančarstvo ; gdje i ona hoće, da služi stra- 
načkim interesima saborske većine, tu je pogibelj za individualnu pravnu 
sferu te za čistoću objektivnog prava velika, jer odgovorna upravna vlast 
ima za sobom nedvojbeno sigurno zaledje; tim veća, ako ni sudovi sami 
nisu kadri iz vlastite moći pružiti povriedjenom pravu dje- 
lotvorno uspješne zaštite te garancija njegovoj nepovriedivosti. 

Iz sveg tog vidimo, ne samo da pojmu upravuog sudišta odgovara, nego 
da i razlozi shodnosti zahtievaju, da upravni sud ima odlučivati meritorno 
u samoj stvari, te da mu osude budu neposredno ovršive, kako to 
pozitivna zakonarstva osim austrijskog i taljanskog, u načelu i 
naredjuju. I ug. zak. osnova poprimila je to načelo, a ono postoji i sada 
za financijalno upravno sudište. 

Ostale raznovrstoe uredbe i ustanove upravnog postupka stranom 
su slične onima civilnog postupka, stranom se pak tiču potankosti kon- 
kretnog pozitivnog uredjenja, koje se prema cielokupnom pravnom ustrojstvu 
upravnog i sudbenog djelovanja raznoliko ustanovljuju, pa s toga u okviru 
iztraživauja temeljnih principa upravnog sudovanja ne mogu biti pred- 
metom razpravljanja — bolje rekuć mekaničkog konstatiranja. kakvim 
načelnim razlikama i temeljnim zasadaraa nema pri tom ni govora. 



» Hye u uvodu svoje sbirke riešitaba austr. Eeiehsgerichta 1874. str. XXX. 

